
Proiect

L E G E

cu privire la modificarea şi completarea unor acte legislative


Parlamentul adoptă prezenta lege organică.

Art.I. – Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007), cu modificările şi completările ulterioare, se modifică şi se completează după cum urmează:

1. Pe tot cuprinsul Codului fiscal cuvintele „Inspectoratul Fiscal Principal de Stat de pe lîngă Ministerul Finanţelor”, „Inspectoratul Fiscal Principal de Stat”, „inspectoratul fiscal de stat teritorial”,  „organ fiscal”, „organul fiscal teritorial”, „inspectoratul fiscal de stat specializat” se substituie cu cuvintele „Serviciul Fiscal de Stat” la forma şi cazul respectiv, cu excepția cazurilor cînd prezenta lege prevede altfel.

2. La articolul 3 alineatul (31) ultima propoziţie va avea următorul cuprins:
„În cazul iniţiativelor legislative înaintate de către deputaţi, actul de analiză a impactului de reglementare va fi întocmit de autorii proiectelor, conform  metodologiei aprobate de Guvern.”.
3. Articolul 5:

punctul 9) se abrogă;

la punctul 18) litera b), cuvintele „valoarea de intrare” se înlocuiesc cu cuvintele „costul de intrare”;
la punctul 36), textul ,, , arhitecţilor, dentiştilor, auditorilor şi contabililor,” se înlocuiește cu textul ,,și arhitecţilor”, iar în final se completează cu textul ,,Prevederile prezentului punct nu se extind asupra persoanelor menţionate la punctul 362) al prezentului articol.”;

se completează cu punctele 361), 362), 45) şi 46) cu următorul cuprins:

,,361) Activităţi independente – activităţi de comerț desfășurate doar în mod individual de către o persoană fizică rezidentă a Republicii Moldova fără a constitui o formă organizatorico-juridică, în urma desfăşurării cărora se obţine venit.

362) Activitate profesională în sectorul justiţiei – activitate permanentă desfăşurată în cadrul formelor de organizare a activităţii prevăzute de lege de către: avocat, avocat-stagiar, notar public, executor judecătoresc, administrator autorizat, mediator, expert judiciar în cadrul biroului de expertiză judiciară, traducător/ interpret autorizat.

45) Soluţia fiscală individuală anticipată - actul administrativ emis de Serviciul Fiscal de Stat în vederea soluţionării unei cereri a persoanei fizice și persoanei juridice ce desfășoară activitate de întreprinzător referitoare la aplicarea legislaţiei fiscale asupra unei (unor) situaţii şi/sau tranzacţii viitoare specifice.

46) Locuinţă de bază – locuinţă care întruneşte cumulativ următoarele condiţii:

a) este proprietatea contribuabilului în decurs de cel puţin 3 ani;

b) constituie domiciliul / reşedinţa contribuabilului în decursul ultimilor 3 ani pînă la momentul înstrăinării.”.

4. Articolul 8:

alineatul (1) se completează cu litera e1) cu următorul cuprins:

,,e1) să solicite și să obțină de la Serviciul Fiscal de Stat soluția fiscală individuală anticipată în modul şi în condiţiile prevăzute de prezentul cod;”;

alineatul (2):

la litera c) textul „evidenţa contabilă” se înlocuieşte cu textul „contabilitate”;

la litera f) textul „evidenţă contabilă” se înlocuieşte cu textul „contabilitate”;

se completează cu litera f1) cu următorul cuprins:
,,f1) în caz de solicitare a emiterii soluției fiscale individuale anticipate, să prezinte Serviciului Fiscal de Stat, la prima cerere, informații veridice, documente, explicații și/sau probe suplimentare privind activitatea desfășurată, situații și/sau tranzacții viitoare;”.
5. Articolul 12:

punctul 1) se completează în final cu textul: 

,,În sensul prezentei noțiuni nu se consideră royalty:

a) plățile pentru achiziționarea integrală a oricărei proprietăți sau a oricărui drept de proprietate asupra tuturor elementelor menționate mai sus;

b) plățile pentru achizițiile de software destinate exclusiv operării respectivului software, inclusiv pentru instalarea, implementarea, stocarea, personalizarea sau actualizarea acestuia;

c) plățile pentru achiziționarea integrală a unui drept de autor asupra unui software sau a unui drept limitat de a-l copia exclusiv în scopul folosirii acestuia de către utilizator sau în scopul vânzării acestuia în cadrul unui contract de distribuție;

d) plățile pentru obținerea drepturilor de distribuție a unui produs sau serviciu, fără a da dreptul la reproducere;

e) plățile pentru accesul la sateliți prin închirierea de transpondere sau pentru utilizarea unor cabluri ori conducte pentru transportul energiei, gazelor sau petrolului, în situația în care clientul nu se află în posesia transponderelor, cablurilor, conductelor, fibrelor optice sau unor tehnologii similare;

f) plățile pentru utilizarea serviciilor de comunicaţii electronice din acordurile de roaming, a frecvențelor radio, a comunicațiilor electronice între operatori;”;

la punctul 14) în final se completează cu textul ,,În scopul aplicării prezentei noțiuni, cîştigul de la jocurile de noroc realizat în cazinouri sau la automatele de joc reprezintă valoarea diferenţei pozitive dintre suma cîștigată şi suma mizată, confirmată documentar. În celelalte cazuri - cîştigul reprezintă suma totală cîștigată.”.

6. Articolul 121 se completează cu alineatele (4) - (6) cu următorul cuprins:

„(4) Prin derogare de la prevederile alin.(1) al prezentului articol, pentru agenţii economici care au dreptul în conformitate cu prevederile Legii contabilităţii să aplice o perioadă de gestiune diferită de anul calendaristic, perioada fiscală privind impozitul pe venit corespunde cu perioada de gestiune pentru întocmirea şi prezentarea situațiilor financiare. În acest caz, perioada fiscală constituie o perioadă de oricare 12 luni consecutive.

(5) Perioada fiscală menţionată la alin.(4) al prezentului articol se va modifica ulterior doar dacă perioada de gestiune pentru întocmirea şi prezentarea  situațiilor  financiare este modificată în corespundere cu prevederile Legii contabilităţii.

(6) Înainte de aplicarea unei noi perioade fiscale, în corespundere cu prevederile alin.(4) sau alin.(5) al prezentului articol, agentul economic este obligat:

a) să informeze şi să prezinte documentele privind schimbarea perioadei fiscale către Serviciul Fiscal de Stat, în modul stabilit de Serviciul Fiscal de Stat;

b) să aplice perioada fiscală de tranziţie şi regulile stabilite în capitolul 72 din prezentul titlu. Perioada cuprinsă între sfîrşitul perioadei fiscale curente şi prima zi a noii perioadei fiscale reprezintă perioada fiscală de tranziţie.”.
7. Articolul 13 alineatul (1):

la litera a), după textul ,,persoanele care practică activitate profesională” se introduce textul ,,și care practică activitate profesională în sectorul justiţiei”, iar textul ,, cu excepţia societăţilor specificate la art.5 pct.9),” se exclude;

se completează cu litera b1) cu următorul cuprins:

,,b1) persoanele fizice rezidente ale Republicii Moldova care desfăşoară activităţi independente şi pe parcursul perioadei fiscale obţin venit din orice surse aflate în Republica Moldova şi din orice surse aflate în afara Republicii Moldova pentru activitatea lor în Republica Moldova;”.

8. Articolul 14:

alineatul (1):

la litera a) după textul ,,persoanele care practică activitate profesională” se introduce textul ,,și care practică activitate profesională în sectorul justiţiei”;

se completează cu litera b1) cu următorul cuprins:

,,b1) venitul din orice surse aflate în Republica Moldova, precum şi din orice surse aflate în afara Republicii Moldova pentru activitatea în Republica Moldova, obţinut de persoanele fizice rezidente ale Republicii Moldova care desfăşoară activităţi independente”; 
la alineatul (3), după textul ,,specificate la” se introduce textul ,,cap.101 și cap.102”, iar textul „şi (35)” se înlocuieşte cu textul „ ,(35) şi (36)”.
9. Articolul 15:

la litera a), cifra ,,29640” se înlocuieşte, în ambele cazuri, cu cifra ,,31140”;

la litera d), textul „evidenţa contabilă” se înlocuieşte cu textul „contabilitate”.
10. Articolul 152 alineatul (1) va avea următorul cuprins:

,,(1) Contribuabilul persoană fizică rezidentă cetățean care nu desfășoară activitate de întreprinzător şi/sau profesională şi, nu are restanțe la impozitul pe venit pentru perioadele fiscale anterioare şi a achitat obligația aferentă perioadei pentru care se face desemnarea, este în drept de a desemna un cuantum procentual de 2% din suma impozitului pe venit calculat anual la buget aferent  veniturilor impozitate conform art. 88 - 90 către unul dintre beneficiarii indicați la alin.(4).”.

11. Articolul 18:
la litera b), textul ,, , conform prevederilor cap.9” se înlocuiește cu textul ,,conform prevederilor  cap.101”;
la litera e), textul ,,art.37 alin.(7)” se înlocuiește” cu textul ,,art.40 alin.(6)”;

la literele f1) şi f2), cuvintele „anului fiscal” se înlocuiesc cu cuvintele „perioadei fiscale”.

12. Articolul 20:

la litera m), după cuvintele ,,agent economic” se introduc cuvintele ,,şi contribuţiile vărsate în vederea acoperirii pierderilor financiare şi echilibrării activelor nete negative.”;
la litera p1), după textul ,,şi/sau din loterii ” se introduce textul ,,şi/sau pariurile sportive”;

se completează cu litera y3) cu următorul cuprins:

,,y3) veniturile obţinute de persoanele fizice rezidente (cetățeni și apatrizi), de la înstrăinarea locuinței de bază;”.
13. Articolul 21:

alineatul (3):
la punctele 2) şi 3), cuvintele „anului fiscal” se înlocuiesc cu cuvintele „perioadei fiscale”;
la punctul 31), prima propoziţie în final se completează cu sintagma „ conform metodei de evidenţă financiară bazată de prevederile SNC şi IFRS”, iar propoziţia a doua şi a treia se exclud;
la alineatul (4) după cuvintele ,,activitate de întreprinzător” se completează cu cuvintele ,,pe parcursul unei perioade fiscale”, iar cuvintele ,,sumă nu depășește venitul impozabil” se înlocuiesc cu cuvintele ,,sumă totală nu depășește venitul impozabil obținut în perioada fiscală de raportare.”, iar în final se completează cu textul ,,Prevederile prezentului alineat nu se extind asupra persoanelor care fac donații persoanelor care au calitatea de rudă sau afin de gradul I.’’.
14. La articolul 22 alineatul (5), cuvintele „anul fiscal următor celui” se înlocuiesc cu cuvintele „perioada fiscală următoare celei”.

15. Articolul 24:

la alineatul (1), cuvintele „anului fiscal” se înlocuiesc cu cuvintele „perioadei fiscale”;

la alineatul (10), cuvintele „anului fiscal” se înlocuiesc cu cuvintele „perioadei fiscale”;

alineatul (11) se completează în final cu textul ,,și/sau în folosul persoanelor fizice ce desfășoară activități independente conform cap.102”;
la alineatul (15), cuvintele „anului fiscal” se înlocuiesc cu cuvintele „perioadei fiscale”;

la alineatul (151), prima propoziție va avea următorul cuprins:

„Se permite deducerea cheltuielilor efectuate de către contribuabili în decursul perioadei fiscale, prevăzute în planul de afaceri sau în devizul de cheltuieli, în scopurile stabilite în contractul colectiv de muncă”;

la alineatul (16), cuvîntul „anul” se înlocuieşte cu cuvintele „perioada fiscală” iar cuvintele ,,rapoartelor financiare”  se înlocuieşte cu cuvintele ,,situațiilor financiare” în ambele cazuri.

16. La articolul 25 alineatul (3), cuvintele „anul fiscal” se înlocuiesc cu cuvintele „perioada fiscală”.

17. La articolul 26 alineatul (3), cuvintele „anul fiscal” se înlocuiesc cu cuvintele „perioada fiscală”.

18. Articolul 27:

la alineatele (5) şi (6), cuvintele „anului fiscal” se înlocuiesc cu cuvintele „perioadei fiscale”;

alineatul (8):

la litera a), cuvintele „anului fiscal” se înlocuiesc cu cuvintele „perioadei fiscale”, cuvintele „anului fiscal respectiv” se înlocuiesc cu cuvintele „perioadei fiscale respective”, iar cuvintele „anul respectiv” se înlocuiesc cu cuvintele „perioada fiscală respectivă”;

la litera b), cuvintele „anului fiscal” se înlocuiesc cu cuvintele „perioadei fiscale”;

la alineatul (9) litera b), textul ,,iar pentru mijloacele de transport aerian internaţional, în mărime de 100%.” se înlocuieşte cu textul ,,iar cheltuielile privind reparaţia mijloacelor de transport aerian internaţional, în mărime de 100% din suma calculată a ratei de leasing operaţional suportate pe parcursul perioadei fiscale.”;

la alineatul (10) literele a) şi b), cuvintele „evidenţa contabilă” se înlocuiesc cu cuvîntul „contabilitate”.

19. La articolul 29 alineatul (3), cuvintele „anului fiscal” se înlocuiesc cu cuvintele „perioadei fiscale”.

20. Articolul 32:

la alineatul (1), cuvintele „anului fiscal” se înlocuiesc cu cuvintele „perioadei fiscale”, cuvintele „anul curent” se înlocuiesc cu cuvintele „perioada fiscală curentă”, iar cuvintele „următorii cinci ani” se înlocuiesc cu cuvintele „următoarele cinci perioade fiscale”;

la alineatul (2), cuvintele „unul din anii fiscali următori celui” se înlocuiesc cu cuvintele „una din perioadele fiscale următoare celei”, iar cuvintele „următorii patru ani” se înlocuiesc cu cuvintele „următoarele patru perioade fiscale”;

la alineatul (3), cuvintele „un an” se înlocuiesc cu cuvintele „o perioadă fiscală”.

21. Articolul 33: 

la alineatul (1), cifra ,,10128” se înlocuieşte cu cifra ,,10620”;

la alineatul (2), cifra ,,15060” se înlocuieşte cu cifra ,,15840”;

la litera e), după textul „dizabilităţi de pe urma războiului,” se completează cu cuvintele „persoana cu dizabilități ca rezultat al afecţiunii congenitale sau”.
22. Articolul 34: 

la alineatul (1), cifra ,,10128” se înlocuieşte cu cifra ,,10620”;

la alineatul (2), cifra ,,15060” se înlocuieşte cu cifra ,,15840”.
23. Articolul 35: 

la alineatul (1), cifra ,,2256” se înlocuieşte cu cifra ,,2340”, iar cifra ,,10128” se înlocuieşte cu cifra ,,10620”, iar după cuvintele „cu excepţia” se completează cu cuvintele „persoanelor cu dizabilități  ca rezultat al afecţiunii congenitale sau”;

alineatul (2): 
la litera a) după cuvîntul „ori” se completează cu cuvintele „persoană cu dizabilități ca rezultat al afecţiunii congenitale sau”;

la litera b), cifra ,,10128” se înlocuieşte cu cifra ,,10620”;

la alineatul (4) cuvintele „se acordă” se înlocuiesc cu cuvintele „se aplică”.

24. Articolul 36:

la alineatele (1), (4), (5) şi (7), cuvintele „anului fiscal” se înlocuiesc cu cuvintele „perioadei fiscale”;

la alineatul (2), textul ,,şi la art.533”se exclude.
25. În titlul capitolului 5 al titlului II, cuvîntul ,,PIERDERILE” se înlocuiește cu cuvîntul ,,PIERDEREA”.
26. Articole 37-42 vor avea următorul cuprins:

,,Articolul 37. Subiecții creşterii sau pierderii de capital

Prevederile prezentului capitol se aplică tuturor contribuabililor (persoane fizice sau juridice) rezidente și nerezidente a Republicii Moldova care  vînd, schimbă sau înstrăinează sub altă formă (scot din uz) active de capital.
Articolul 38. Domeniul de aplicare 

Prezentul capitol stabilește modul de determinare a sumei creșterii de capital în scopul impozitării, provenită din vînzare, schimb sau din altă formă de înstrăinare (scoatere din uz) a activelor de capital.

Articolul 39. Activele de capital 

(1) Active de capital reprezintă:

a) acțiunile, obligațiunile alte titluri de proprietate în activitatea de întreprinzător;

b) proprietatea privată nefolosită în activitatea de întreprinzător; 

c) terenurile; 

d) opţionul la procurarea sau vînzarea activelor de capital.

(2) Nu constituie active de capital proprietatea în devălmășie redistribuită (transmisă) între soţi sau între foştii soţi - dacă o astfel de redistribuire (transmitere) rezultă din necesitatea împărţirii proprietăţii comune în caz de divorţ. 

Articolul 40. Determinarea creşterii sau pierderii de capital
(1) Mărimea creşterii (pierderii) de capital provenită din vânzare, schimb sau din altă formă de înstrăinare (scoatere din uz) a activelor de capital este egală cu diferenţa dintre suma încasată (venitul obţinut) şi baza valorică a acestor active.

(2) Suma încasată ca urmare a vînzării, schimbului sau altui mod de înstrăinare a activelor de capital este egală cu suma mijloacelor băneşti sau valoarea evaluată la preţul de piaţă a activelor de capital obţinute sub formă nemonetară.

(3) Mărimea creşterii sau pierderii de capital provenită din tranzacționarea pe bursă a acțiunilor prin intermediul unui/unei broker/societăți de investiții  se determină în baza raportului brokerului/societății de investiții conform modului stabilit de Ministerul Finanțelor.
(4) Persoana care face o donaţie se consideră că a vîndut bunul donat la un preţ ce reprezintă mărimea maximă din baza lui valorică ajustată sau preţul lui de piaţă la momentul donării.

(5) Mărimea creşterii (pierderii) de capital provenită din vînzare, schimb sau din altă formă de înstrăinare (scoatere din uz) locuinței de bază nu este recunoscută în scopuri fiscale.

(6) Suma creşterii de capital în perioada fiscală este egală cu 50% din suma excedentară a creşterii de capital recunoscute peste nivelul oricăror pierderi de capital suportate pe parcursul perioadei fiscale.

Articolul 41. Restricţiile privind deducerea pierderilor de capital 

(1) Contribuabilului (persoană fizică sau juridică), deducerea pierderilor de capital i se permite numai în limitele creşterii de capital. 

(2) Pierderile de capital ale agenților economici a căror deducere nu este permisă, conform alin.(1), în anul fiscal respectiv sînt considerate ca pierderi de capital suportate în anul următor. 

Articolul 42. Bază valorică a activelor de capital

(1) Bază valorică a activelor de capital se confirmă documentar conform modului stabilit de Ministerul Finanțelor, și constituie: 

1) valoarea activelor de capital procurate;

2) valoarea activelor de capital create de contribuabil.

În cazul lipsei documentelor confirmative a valorii bunurilor imobiliare construite cu forțele proprii de persoana fizică ce nu desfășoară activitate de întreprinzător baza valorică o constituie: 

a) 100% din valoarea estimată de organele cadastrale teritoriale la data de 31.12.2003 – pentru bunurile dobîndite pînă la 1 ianuarie 2004;

b) 75% din valoarea estimată de organele cadastrale teritoriale la data de 31.12.2006 – pentru bunurile dobîndite pînă la 1 ianuarie 2007;
c) 50% din valoarea estimată de organele cadastrale teritoriale la data de 31.12.2016 – pentru bunurile dobîndite pînă la 1 ianuarie 2017; 

3) valoarea activelor (la data dobîndirii dreptului de proprietate) obținute urmare a redistribuirii (transmiterii) proprietăţii în devălmășie între soţi sau între foştii soţi - dacă o astfel de redistribuire (transmitere) rezultă din necesitatea împărţirii proprietăţii comune în caz de divorţ;

4) valoarea de piață a activelor de capital (la data dobîndirii dreptului de proprietate) obținute prin moștenire, titlul de donație sau prin contractul de întreținere pe viață;

5) valoarea de piață a activelor de capital (la data dobîndirii dreptului de proprietate) obţinute prin schimb;

6) zero în cazul activelor de capital dobîndite cu titlu gratuit, inclusiv în cazul privatizării, precum și în lipsa confirmării documentare a bazei valorice;

7) baza valorică ajustată conform alin.(4)-(6) a activelor de capital: 

- pentru persoana care transmite activele de capital persoanei; sau 

- pentru activele de capital înlocuite cu active noi. 

(2) Baza valorică a acţiunilor nu se majorează cu suma dividendelor sub formă de acţiuni care nu modifică în niciun fel cotele de participare ale acţionarilor în capitalul agentului economic şi care au fost repartizate în perioadele fiscale de pînă în anul 2009 inclusiv.

(3) Baza valorică a acțiunilor dobîndite pînă la data de 1 ianuarie 1998, se determină reieșind din valoarea unei acțiuni la data de 31.12.1997, care se determină ca raportul între capitalul social și numărul total al acțiunilor emise.

(4) Bază valorică ajustată a activelor de capital reprezintă baza valorică a activelor de capital: 

a) redusă cu mărimea uzurii, epuizării sau altor modificări ale valorii activelor de capital, care se anulează de pe contul mijloacelor fixe; 

b) majorată cu valoarea recondiţionărilor şi altor modificări ale valorii activelor de capital, care se acumulează pe contul mijloacelor fixe. 

(5) Reducerile şi majorările bazei valorice a activelor de capital care au avut loc pînă la 1 ianuarie 1998 se efectuează conform actelor normative în vigoare pînă la acea dată. 

(6) Baza valorică a activelor de capital se ajustează cu diferenţele pozitive rezultate din reevaluarea acestuia efectuată în conformitate cu cap.IV din Legea nr.1164-XIII din 24 aprilie 1997 pentru punerea în aplicare a titlurilor I şi II ale Codului fiscal.”.

27. Articolul 43 se abrogă.
28. Articolul 44:
la alineatul (3):

la litera a), cuvintele „anul fiscal” se înlocuiesc cu cuvintele „perioada fiscală”;

la litera b), cuvintele „anul fiscal” se înlocuiesc cu cuvintele „perioada fiscală”, iar cuvintele „un alt an fiscal” se înlocuiesc cu cuvintele „o altă perioadă fiscală”;

la alineatul (8), cuvintele „primul an fiscal” se înlocuiesc cu cuvintele „prima perioadă fiscală”, cuvintele „anul fiscal curent” se înlocuiesc cu „perioada fiscală curentă”, iar cuvintele „următorii doi ani” se înlocuiesc cu „următoarele două perioade fiscale”.

29. Articolul 45:

la alineatul (3), cuvintele „anul fiscal” se înlocuiesc cu cuvintele „perioada fiscală”, iar cuvintele „anul respectiv” se înlocuiesc cu cuvintele „perioada fiscală respectivă”, iar cuvîntul „anului” se înlocuieşte cu „perioadei fiscale”;

la alineatul (4), cuvintele „anii fiscali” se înlocuiesc cu cuvintele „perioadele fiscale”, cuvîntul „an” se înlocuieşte cu cuvintele „perioadă fiscală”, iar cuvîntul „anul” se înlocuieşte cu cuvintele „perioada fiscală”.

30. La articolul 48, cuvintele „anului fiscal” se înlocuiesc cu cuvintele „perioadei fiscale”.
31. Articolul 49:
denumirea articolului se completează cu textul ,,reglementate de Legea  nr.440-XV  din  27 iulie 2001 cu privire la zonele economice libere”;

se completează în final cu textul ,,Prevederile prezentului articol se răsfrîng doar asupra venitului ce îndeplinește condițiile stipulate în acesta. Alte venituri înregistrate de subiect se impozitează în modul general stabilit.”.
32. Articolul 52:

 alineatul (1) se completează în final cu textul ,, , și anume:

1) asociația obștească - conform Legii cu privire la asociațiile obștești nr. 837-XIII din 17 mai 1996;

2) fundația - conform Legii cu privire la fundații nr.581-XIV din 30 iulie 1999;

 3) organizația filantropică - conform Legii cu privire la filantropie şi sponsorizare nr.1420-XV din 31 octombrie 2002;

 4) organizația religioasă - conform Legii privind libertatea de conștiință, de gîndire și de religie nr.125-XVI din 11 mai 2007;

 5) partidele politice și organizațiile social-politice - conform Legii privind partidele politice nr.294-XVI din 21 decembrie 2007; 

6) publicațiile periodice și agențiile de presă - conform Legii presei nr.243-XIII din 26 octombrie 1994 și Legii privind deetatizarea publicațiilor periodice publice nr. 221 din 17 septembrie 2010.”;

alineatul (2) se completează cu litera a1) cu următorul cuprins:

,,a1) activitate economică prevăzută în statut, în regulament sau într-un alt document de constituire corespunde și rezultă nemijlocit din obiectivele și scopurile prevăzute în statut, în regulament sau într-un alt document de constituire.”;

la alineatul (4), textul ,,prin cererea depusă de către organizaţia necomercială la organul teritorial al Serviciul Fiscal de Stat. Perioada de scutire începe cu perioada fiscală în care a fost depusă cererea privind scutirea de plata impozitului pe venit dacă cererea privind scutirea de plata impozitului pe venit a fost depusă pînă la data de 31 decembrie a anului fiscal de gestiune. Nu este necesară depunerea repetată a cererii în perioadele ulterioare primei perioade fiscale” se înlocuiește cu textul ,,din data înregistrării organizaţiei la Ministerul Justiţiei.”;

alineatul (5) se abrogă.
33. Titlul II se completează cu capitolul 72 cu următorul cuprins: 

„Capitolul 72 REGIMUL FISCAL AL AGENŢILOR ECONOMICI CARE APLICĂ PERIOADA FISCALĂ DE TRANZIŢIE PRIVIND IMPOZITUL PE VENIT

Articolul 545. Subiecţii impunerii 

Subiecţi ai impunerii sînt agenţii economici care aplică perioada fiscală de tranziţie prevăzută la art.121 alin.(6).

Articolul 546. Perioada fiscală de tranziţie

Perioada cuprinsă între sfîrşitul perioadei fiscale curente şi prima zi a noii perioadei fiscale reprezintă perioada fiscală de tranziţie. Astfel, durata perioadei fiscale de tranziţie este cuprinsă între o lună şi 11 luni.

Articolul 547. Obiectul impunerii 

Obiectul impunerii este determinat conform regulilor prevăzute de prezentul titlu, cu excepţia sumei uzurii proprietăţii care este egală cu suma uzurii calculate în conformitate cu art.26 şi 27, împărţită la 12 luni şi înmulţită cu numărul de luni al perioadei fiscale de tranziţie.

Articolul 548. Cota de impozit 

Cota impozitului pe venit este cota prevăzută la art.15 lit.b) şi lit.d).

Articolul 549. Modul de calculare, achitare şi declarare 

(1) Calcularea impozitului pe venit se efectuează prin aplicarea cotei impozitului asupra obiectului impunerii.

(2) Achitarea la buget a impozitului pe venit se efectuează: 

a) în rate, până la finele fiecărei luni a perioadei fiscale de tranziţie într-o sumă egală cu 1/12 din:

- suma calculată drept impozit ce urmează a fi plătit, conform prezentului capitol, pentru perioada fiscală de tranziţie; sau 

- impozitul ce urma să fie plătit, conform prezentului titlu, pentru perioada fiscală precedentă.

b) achitarea obligaţiilor finale privind impozitul pe venit se efectuează nu mai tîrziu de termenul stabilit pentru prezentarea declaraţiei cu privire la impozitul pe venit pentru perioada fiscală de tranziţie.

(3) Prevederile capitolelor 12 şi 13 ale prezentului titlu se aplică şi agenţilor economici – subiecţi ai impunerii potrivit prezentului capitol.

(4) Declaraţia cu privire la impozitul pe venit se prezintă, împreună cu  situațiile financiare pentru perioada fiscală respectivă, nu mai tîrziu de 3 luni de la finele perioadei fiscale de tranziţie.

(5) Formularul şi modul de completare a Declaraţiei cu privire la impozitul pe venit corespunde cu formularul şi modalitatea stabilită în art.83 alin.(4).”.
34. Articolul 55 se completează cu un nou alineat (3) cu următorul cuprins:

,,(3) Contribuţiile suplimentare ale fondatorilor, asociaților, acționarilor sau membrilor în calitate de aport pentru acoperirea pierderilor perioadelor de gestiune precedente a entităţii nu sunt supuse impozitării.”. 

35. Articolul 58:
la alineatul (31) textul „evidenţa contabilă a” se înlocuieşte cu textul „contabilitatea”;
alineatele (4) şi (5) se abrogă.
36. La articolul 59 alineatul (2), cuvîntul ,,calificate” se exclude.
37. În titlul capitolului 9 al titlului II, cuvintele ,,SOCIETĂŢI ŞI” se exclud.
38. Articolul 60 se abrogă.
39. Articolul 61 se abrogă.
40. Articolul 62 se abrogă.
41. La articolul 66 alineatul (1), cuvintele „anului fiscal” se înlocuiesc cu cuvintele „perioadei fiscale”.
42. Capitolul 101 va avea următorul cuprins:
,,Capitolul 101 

IMPOZITAREA ACTIVITĂȚILOR PROFESIONALE ÎN SECTORUL JUSTIŢIEI 

Articolul 691. Subiecţii impunerii 

Subiecţi ai impunerii sînt persoanele ce desfășoară activități profesionale în sectorul justiţiei. 

Articolul 692. Obiectul impunerii 

(1) Obiect al impunerii este venitul impozabil obținut din desfășurarea activităților profesionale în sectorul justiţiei în perioada fiscală de declarare. 

(2) Contribuabili care aplică regimul de impozitare conform prezentului capitol utilizează regulile de evidenţă prevăzute la cap.6 din prezentul titlu.

Articolul 693. Deducerile aferente activităţii profesionale în sectorul justiţiei

Se permite deducerea cheltuielilor aferente activităţii profesionale în sectorul justiţiei achitate sau suportate de contribuabil pe parcursul perioadei fiscale conform prevederilor stabilite la capitolul 3 și 4 din prezentul titlu.
Articolul 694. Cota de impozit 

Cota impozitului pe venit constituie 18% din obiectul impunerii. 

Articolul 695. Modul de calculare, achitare şi declarare 

(1) Calcularea impozitului pe venit se efectuează prin aplicarea cotei impozitului asupra venitului obţinut din desfășurarea activităților profesionale în sectorul justiţiei.
(2) Calcularea impozitului se efectuează anual. Achitarea impozitului la buget se efectuează în rate, trimestrial, pînă la data de 25 a lunii următoare trimestrului corespunzător.

(3) Contribuabilul are dreptul să treacă în cont impozitul pe venitul obţinut din desfășurarea activităților profesionale în sectorul justiţiei, achitat în orice stat străin, în condiţiile stipulate la art.82.

(4) Darea de seamă privind impozitul pe venit se prezintă nu mai tîrziu de 25 martie a anului următor perioadei fiscale de declarare. 

(5) Formularul şi modul de completare a dării de seamă privind impozitul pe venit se aprobă de către Ministerul Finanţelor.

(6) Darea de seamă fiscală cu privire la impozitul pe venit se prezintă utilizînd, în mod obligatoriu, metode automatizate de raportare electronică, în condiţiile stipulate la art.187 alin.(21).”.
43. Titlul II se completează cu capitolul 102 cu următorul cuprins:

,,Capitolul 102
REGIMUL FISCAL AL PERSOANELOR FIZICE

CE DESFĂȘOARĂ ACTIVITĂȚI INDEPENDENTE
Articolul 696. Sfera aplicări 

Prezentul regim fiscal se aplică numai activităților independente desfășurate în domeniul comerțului cu persoanele fizice care nu desfăşoară activitate de întreprinzător.

Articolul 697. Subiecţii impunerii 

(1) Subiecţi ai impunerii sînt persoanele fizice rezidente ale Republicii Moldova care obțin venituri din activități independente menționate la art.696, cu excepția activităților menționate la art.88, 90 și 901, în sumă ce nu depășesc 600000 lei într-o perioadă fiscală fără a constitui o formă organizatorico-juridică pentru desfășurarea activităţii.

(2) Dreptul la aplicarea regimului fiscal reglementat prin prezentul capitol se realizează prin cererea depusă de către contribuabil la organul teritorial al Serviciul Fiscal de Stat. Perioada de aplicare începe cu perioada fiscală în care a fost depusă cererea dacă aceasta fost depusă pînă la data de 31 decembrie a anului fiscal de gestiune. Nu este necesară depunerea repetată a cererii în perioadele ulterioare primei perioade fiscale.

(3) Contribuabilul care a încetat activitatea este obligat, în termen de 5 zile de la adoptarea unei astfel de decizii, să prezinte o informație respectivă la organul teritorial al Serviciul Fiscal de Stat, cu anexarea obligatorie a dării de seamă privind impozitul pe venit din activități independente.

(4) Modelul cererii privind solicitarea aplicării regimului fiscal reglementat prin prezentul titlu și a informației cu privire la încetarea activității este aprobat de Ministerul Finanţelor.

Articolul 698. Metode de evidenţă şi aplicarea acestora

(1) Contribuabilii aplică în evidența fiscală contabilitatea de casă, în conformitate cu art.44 alin.(2). 

(2) În scopuri fiscale contribuabilii sunt obligați să folosească contabilitatea în partidă simplă, conform modului stabilit de Ministerul Finanțelor.
Articolul 699. Perioada fiscală 

(1) Prin perioadă fiscală se înţelege anul calendaristic la a cărui încheiere se determină venitul din activitate. 

(2) Pentru contribuabilii care inițiază activitatea în cursul perioadei fiscale, perioadă fiscală se consideră perioada de la data înregistrării în Registrul de evidență a contribuabilului în conformitate cu art.6913 şi pînă la încetarea activității în decursul anului sau pînă la finele anului calendaristic. 

(3) Pentru contribuabilii care încetează activitatea în cursul perioadei fiscale, perioadă fiscală se consideră perioada de la începutul anului calendaristic şi pînă la data radierii contribuabilului din Registrul de evidență. 

Articolul 6910. Obiectul impunerii 

(1) Obiect al impunerii este venitul din activități independente obţinut în perioada fiscală de declarare. 
(2) În scopul aplicării prevederilor prezentului capitol, valoarea returului de marfă sau a discontului (reducerii) urmează să micşoreze mărimea obiectului impunerii în perioada fiscală în care a avut loc returul de marfă (s-a acordat discontul), inclusiv în cazul în care vînzarea mărfurilor respective a avut loc în perioadele fiscale precedente.

Articolul 6911. Cota de impozit 

(1) Cota impozitului pe venit constituie 1% din obiectul impunerii, dar nu mai puțin de 3000 lei.

(2) În prima perioadă fiscală contribuabilul este în drept să diminueze suma impozitului pe venit datorat cu suma cheltuielilor suportate pentru procurarea (achiziționare) maşinii de casă şi de control utilizate în activitate.
Articolul 6912. Modul de calculare, achitare şi declarare 

(1) Calcularea impozitului pe venit se efectuează prin aplicarea cotei impozitului asupra venitului din activități independente, dar nu mai puțin de 3000 lei anual.

(2) Calcularea impozitului se efectuează anual. Achitarea impozitului la buget se efectuează în rate, trimestrial, pînă la data de 25 a lunii următoare trimestrului corespunzător.

(3) Impozitului pe venit se achită integral la contul trezorerial de venituri al bugetului unităţii administrativ-teritoriale după adresa de domiciliu / reședință.
(4) Darea de seamă privind impozitul pe venit se prezintă nu mai tîrziu de 25 martie a anului următor perioadei fiscale de declarare. 

(5) Formularul şi modul de completare a dării de seamă privind impozitul pe venit se aprobă de către Ministerul Finanţelor.

Articolul 6913. Evidența persoanelor fizice ce desfășoară activități independente
(1) Serviciul Fiscal de Stat, organizează ţinerea evidenței şi monitoringul informaţiei privind fiecare subiect al impunerii.

(2) Forma şi metodele de ţinere a evidenței a subiecţilor impunerii se stabilește de către Serviciul Fiscal de Stat.”.

44. La articolul 71 alineatul (1) literele c) și d), textul ,,art.37-39” se înlocuiește cu textul ,, art.39-41”.

45. Articolul 74:
la alineatul (3), cuvintele „la locul de rezidenţă” se înlocuiesc cu cuvintele „de la locul de reşedinţă sau domiciliu pe teritoriul Republicii Moldova”;
la alineatul (4), cuvîntul „Guvern” se înlocuieşte cu cuvintele „Ministerul Finanţelor”.
46. Articolul 76:

la alineatul (1), după textul „la alin.(2)” se completează cu textul „ , art.71 alin.(1) lit.c) şi d)”, iar textul ,,88 şi 90” se înlocuieşte cu textul ,,88, 90, 901 şi 91.”;

la alineatul (3), cuvintele „25 martie a anului imediat următor anului fiscal de gestiune” se înlocuiesc cu cuvintele „data de 25 a lunii a treia după finele perioadei fiscale de gestiune”, iar textul „evidenţa contabilă” se înlocuieşte cu textul „contabilitatea”;
alineatul (5) va avea următorul cuprins:
,,(5) Forma şi modul de completare a documentelor  specificate la alin.(3) şi (4), se reglementează de către Ministerul Finanţelor.”.
47. Articolul 793:
la alineatul (2), cuvintele „perioadă fiscală” se înlocuiesc cu cuvintele „an calendaristic”, iar cuvintele „perioada fiscală respectivă” se înlocuiesc cu cuvintele „anul calendaristic respectiv”;

după alineatul (2) se completează cu un nou alineat (21) cu următorul conţinut:
„(21) În cazul în care, în decursul anului calendaristic, beneficiarul venitului prezintă certificatul de rezidenţă după data achitării venitului obţinut din sursele aflate în Republica Moldova, acesta urmează să depună către plătitorul venitului o cerere, în mod arbitrar, pentru restituirea impozitului pe venit achitat în plus. Restituirea, prin recalcularea impozitului pe venit, reţinut în plus din sursele aflate în Republica Moldova, se efectuează de către plătitorul venitului la cotele prevăzute de convenţie (acord). În scopul restituirii prin recalcularea sumelor impozitului pe venit calculate şi achitate la buget, potrivit cotelor prevăzute de prezentul cod, plătitorul venitului urmează să prezinte la organul fiscal în a cărui rază se deserveşte contribuabilul o dare de seamă corectată cu stabilirea impozitului pe venit la cotele prevăzute de convenţie (acord).”;

la alineatele (2), (4), (5) şi (9) cuvîntul „Guvern” se înlocuieşte cu cuvintele „Ministerul Finanţelor”.
48. Articolul 801:

la alineatul (1), cuvintele „anului fiscal” se înlocuiesc cu cuvintele „perioadei fiscale”;

la alineatul (2), cuvintele „anul fiscal” se înlocuiesc cu cuvintele „perioadei fiscale”;

la alineatul (3), cuvintele „vreun an fiscal” se înlocuiesc cu cuvintele „vreo perioadă fiscală”.

49. Articolul 81:

alineatul (1): 

la litera c), cuvintele „anului fiscal respectiv” se înlocuiesc cu cuvintele „perioadei fiscale respective ”, iar textul ,, în conformitate cu art.84” se exclude;

la litera d), cuvintele „acelaşi an fiscal” se înlocuiesc cu cuvintele „aceeaşi perioadă fiscală”.
50. La articolul 82 alineatul (3), cuvîntul „anul” se înlocuieşte cu cuvintele „perioada fiscală”.
51. Articolul 83:
în denumirea articolului cuvintele „şi a documentului cu privire la venitul societăţii” se exclud;
alineatul (2):

la litera b):

cifra ,,10128” se înlocuieşte cu cifra ,,10620”, iar cifra ,,29640”, în toate cazurile, se înlocuieşte cu cifra ,,31140”;

se completează cu o nouă liniuță cu următorul cuprins:
,,- vînd, schimbă sau înstrăinează sub altă formă (scot din uz) active de capital;”;
la litera c), după textul „persoanele juridice rezidente,” se completează cu textul „ , inclusiv cele specificate la art.511 - 513”;
alineatul (3) se abrogă;
alineatul (4) va avea următorul cuprins:
,,(4) Declaraţia cu privire la impozitul pe venit se completează în modul și forma stabilită de Ministerul Finanţelor. Declaraţia cu privire la impozitul pe venit se prezintă organului fiscal nu mai tîrziu de data de 25 a lunii a treia după finele perioadei fiscale de gestiune cu excepția: persoanelor fizice rezidente (cetăţenii Republicii Moldova, cetăţenii străini şi apatrizii, inclusiv membrii societăţilor şi acţionarii fondurilor de investiţii), care vor prezenta nu mai tîrziu de 30 aprilie a anului următor anului fiscal de gestiune, și  cazurilor prevăzute la alin.(5)-(10).”;

la alineatul (6), după cuvintele ,,în termen de” se introduc cuvintele „pînă la”, iar cuvintele „anului fiscal” se înlocuiesc cu cuvintele „perioadei fiscale”;

la alineatul (7), cuvintele „a anului” se înlocuiesc cu cuvîntul „fiscală”, iar cuvîntul „Guvern” se înlocuieşte cu cuvintele „Ministerul Finanţelor”;

la alineatul (10), cuvintele „a anului precedent” se înlocuiesc cu cuvîntul „precedentă”.

52. Articolul 84 se completează cu alineatul (5) cu următorul cuprins:

„(5) Prin derogare de la prevederile alin.(1) şi (2) al prezentului articol, agenţii economici care aplică perioada fiscală prevăzută la art.121 alin.(4) sînt obligaţi să achite, pînă la data de 25 a fiecăror trei luni ale perioadei fiscale curente, sume egale cu 1/4 din:

a) suma calculată drept impozit ce urmează a fi plătit, conform prezentului titlu, pentru perioada fiscală respectivă; sau

b) impozitul ce urma să fie plătit, conform prezentului titlu, pentru perioada fiscală precedentă.”.
53. La articolul 87 alineatul (2), cuvîntul „Guvern” se înlocuieşte cu cuvintele „Ministerul Finanţelor”.
54. La articolul 90, textul ,,a cabinetului avocatului, a notarului public, a executorului judecătoresc, a administratorilor autorizați, a biroului individual al mediatorului” se înlocuiește cu textul ,,persoanelor menționate la cap.101”.

55.  Articolul 901:
alineatul (33):

la liniuțele doi și trei, după textul ,,şi/sau din loterii ” se introduce textul ,,şi/sau pariurile sportive”;

la liniuţa a doua cuvintele „dar nu depăşeşte” se înlocuiesc cu cuvintele „de pînă la”;

la alineatul (34) cifra ,,5%” se înlocuieşte cu cifra ,,10%”;
la alineatul (35), cifra ,,2%” se înlocuieşte cu cifra ,,3%”;
se completează cu alineatul (36) cu următorul cuprins:
,,(36) Fiecare comisionar reține un impozit în mărime de 10% din plăţile efectuate în folosul persoanei fizice, cu excepţia întreprinzătorilor individuali şi a gospodăriilor ţărăneşti (de fermier), pe veniturile obţinute de către acestea aferente desfacerii prin unităţile comerţului de consignaţie a mărfurilor.”;
la alineatul (4)  textul „şi (35)” se înlocuieşte cu textul „ ,(35) şi (36)”.
56. Articolul 92:

la alineatul (3):

cuvintele „anului fiscal” se înlocuiesc cu cuvintele „anul calendaristic”, iar în final se completează cu textul ,,Prevederile prezentului alineat nu se aplică plătitorilor de venituri menţionate la art.901 alin.(35) - dacă venitul achitat (pe tip de venit) nu depăşeşte suma de 31140 lei”; 

textul  „art.88-90, art.901 – dacă venitul achitat (pe tip de venit) depăşeşte scutirea personală stabilită la art.33 alin.(1), şi art.91” se înlocuieşte cu textul „art.88-91 precum şi cei ce efectuează plata veniturilor neimpozabile,”;
la alineatul (5), cuvîntul „Guvernul” se înlocuieşte cu cuvintele „Ministerul Finanţelor”;
alineatul (13) se abrogă.

57. Articolul 96 litera b):   

la liniuţa a doua, textul „şi 220890” se înlocuieşte cu textul „şi 220890910”;

după liniuța a 6, se introduce o liniuță nouă cu următorul cuprins:

„- 8% - la biocombustibilul solid destinat producerii energiei termice şi apei calde, livrat pe teritoriul Republicii Moldova, inclusiv şi la materia primă livrată în scopul producerii biocombustibilului solid, sub formă de produse din activitatea agricolă şi silvică, reziduuri vegetale agricole şi forestiere, reziduuri vegetale provenite din industria alimentară, reziduuri de lemn;”.

58. La articolul 97, alineatele (6) şi (7) se abrogă.

59. La articolul 98, alineatul (2) se abrogă.
60. Articolul 102:

la alineatul (2), cuvîntul „consumuri” se înlocuieşte cu cuvîntul „costuri”;
la alineatul (3) ultimul alineat, după cuvintele „în modul descris mai sus” se introduc cuvintele „și se aproximează conform regulilor matematice pînă la un semn după virgulă”;

alineatul (31) se completează cu un alineat nou cu următorul cuprins:

„Suma T.V.A.,  achitată sau care urmează a fi achitată, pe valorile materiale, serviciile procurate care sînt folosite pentru efectuarea livrărilor ce nu constituie obiecte impozabile cu T.V.A. în conformitate cu  art.95 alin.(2) lit.a) şi b) nu se trece în cont şi se raportează la costuri sau la cheltuieli.”;

după alineatul (31) se introduc alineatele (32) şi (33) cu următorul cuprins:

„(32) Sumele T.V.A. trecute în cont de subiectul impozabil pe mărfurile, serviciile procurate se exclud din trecerea în cont şi se raportează la cheltuieli în cazul modificării regimului fiscal pentru livrarea mărfurilor, serviciilor în procesul desfăşurării activităţii de întreprinzător din impozabil în scutit de T.V.A.

Din trecerea în cont se exclud sumele T.V.A. în mărimea atribuită anterior la trecerea în cont pentru stocurile de mărfuri rămase, iar pentru activele materiale şi nemateriale supuse uzurii – în mărimea sumei T.V.A. aferente valorii contabile, fără a lua în considerare valoarea reevaluată. 

Sumele T.V.A. care se exclud din trecerea în cont în conformitate cu prezentul alineat nu se includ în costul mărfurilor, serviciilor, inclusiv a activelor materiale şi nemateriale supuse uzurii, ci se raportează la cheltuieli.

Raportarea sumelor T.V.A. la cheltuieli se efectuează în perioada fiscală imediat următoare în care a fost modificat regimul fiscal. 

(33) Sumele T.V.A. raportate la costuri sau la cheltuieli pe mărfurile, serviciile procurate se trec în cont la modificarea regimului fiscal pentru livrarea mărfurilor, serviciilor în procesul desfăşurării activităţii de întreprinzător  din scutit de T.V.A. în impozabil.

Se trec în cont sumele T.V.A. în mărimea atribuită anterior la costuri sau cheltuieli pentru stocurile de mărfuri rămase, iar pentru activele materiale şi nemateriale supuse uzurii – în mărimea sumei T.V.A. aferente valorii contabile, fără a lua în considerare valoarea reevaluată. 

Atribuirea la trecerea în cont a sumelor T.V.A. se efectuează în perioada fiscală imediat următoare în care a fost modificat regimul fiscal.”;

la alineatul (4), cuvîntul „consumuri” se înlocuiește cu cuvîntul „costuri”;
după alineatul (6) se introduce alineatul (61) cu următorul cuprins:

 „(61) În cazul primirii facturii fiscale pentru servicii livrarea cărora se realizează regulat, pe o perioadă de 6 luni calendaristice consecutive, precum şi pentru energie electrică, energie termică, gaz natural, servicii de telefonie, servicii comunale de către cumpărător pînă la data de 10 inclusiv a lunii următoare celei în care a avut loc livrarea documentată prin factura fiscală respectivă, subiectul impozabil are dreptul la trecerea în cont a sumei T.V.A. achitate sau care urmează a fi achitate pentru serviciile, mărfurile menţionate utilizate la efectuarea livrărilor impozabile în procesul desfăşurării activităţii de întreprinzător în luna în care a avut loc livrarea acestora.”;
la alineatul (8), punctul 17) se abrogă;

la alineatul (11), cuvîntul „consumuri” se înlocuieşte cu cuvîntul „costuri”.
61. Articolul 103 alineatul (1):

la punctul 1), cuvintele „arenda acestora” se înlocuiesc cu cuvintele „locaţiunea locuinţei şi arenda pămîntului”;
la punctul 6), textul „serviciile acordate de către avocaţi şi notari, de către executori judecătoreşti” se înlocuieşte cu cuvintele „activitatea profesională în sectorul justiţiei”;
punctul 7) se abrogă;

la punctul 12) litera b), cuvîntul ,,viramentele” se înlocuieşte cu textul ,,transferurile de credit (plăţi şi/sau încasări), inclusiv prin intermediul prestatorilor serviciilor de plată,”;

la punctul 21), poziţia tarifară „490700100” se înlocuieşte cu poziţia tarifară „490700”;
la punctul 24), după textul „870390100)” se introduce textul „ , scutere cu motor electric de la poziţia tarifară 871190900 ”;

punctul 29) va avea următorul cuprins:

„29) activele materiale pe termen lung utilizate nemijlocit la fabricarea produselor, la prestarea serviciilor şi/sau executarea lucrărilor, destinate includerii în capitalul statutar (social) în modul şi în termenele prevăzute de legislaţie. Modul de aplicare a facilităţilor fiscale respective se stabileşte de Guvern.

La active materiale pe termen lung utilizate nemijlocit la fabricarea produselor, la prestarea serviciilor şi/sau executarea lucrărilor se atribuie activele a căror uzură se raportează la costul produselor fabricate, serviciilor prestate şi/sau lucrărilor executate.
Activele materiale pe termen lung, care au beneficiat de facilitatea fiscală respectivă, nu pot fi înstrăinate, transmise în folosinţă sau posesie atît integral, cît şi părţi componente ale acestora pe parcursul a 3 ani de la data validării declaraţiei vamale respective sau eliberării facturii, cu excepţia cazului în care aceste active materiale pe termen lung sînt exportate, dacă anterior au fost importate şi nu au suferit modificări în afara uzurii normale. În cazul în care aceste active materiale pe termen lung se înstrăinează se transmit în folosinţă sau posesie atît integral, cît şi părţi componente ale acestora pînă la expirarea a 3 ani, T.V.A. se calculează şi se achită de către beneficiar (cumpărător) pornind de la valoarea indicată în factura eliberată în momentul beneficierii de facilitatea fiscală respectivă – în cazul livrării de active materiale pe termen lung sau de la valoarea în vamă – în cazul importului acestora la momentul depunerii declaraţiei vamale.”;

alineatul (94) va avea următorul cuprins:

„(94) Se scutesc de T.V.A deşeurile şi reziduurile de metale feroase şi neferoase, reziduurile industriale care conţin metale sau aliaje ale acestora procurate pe teritoriul Republicii Moldova de către subiecţi impozabili licenţiaţi şi utilizate nemijlocit în activitatea lor de întreprinzător în Republica Moldova, precum şi deşeurile şi reziduurile de hîrtie şi de carton, de cauciuc, de plastic şi de sticlă (cioburi de sticlă) procurate pe teritoriul Republicii Moldova de către subiecţi impozabili şi utilizate nemijlocit în activitatea lor de întreprinzător în Republica Moldova.”.

62. Articolul 104:

litera b1) se abrogă;

la litera c), cuvîntul „importul” se înlocuieşte cu cuvîntul „introducerea”.

63. La articolul 111 alineatul (1) litera e), prima liniuţă va avea următorul cuprins:

„ - de transmitere şi acordare a obiectelor de proprietate industrială, precum şi cele referitoare la obiectele dreptului de autor şi ale drepturilor conexe;”.

64. La articolul 122, alineatul (2) se abrogă.

65. Articolul 123 se completează cu alineatele (8) şi (9) cu următorul cuprins:

„(8) În cazul în care mărfurile supuse accizelor se expediază (se transportă), se importă într-o formă ce nu corespunde unităţilor de măsură în care sînt stabilite cotele accizelor, impozitarea (aplicarea timbrelor de acciz) se efectuează pe baza cotelor aprobate, recalculîndu-se volumele în unitatea de măsură dată. În mod similar se efectuează recalcularea accizelor la spirt, în funcţie de conţinutul de alcool absolut. 

(9) În cazul în care mărfurile supuse accizelor pasibile marcării cu timbru de acciz se expediază (transportă), importă într-o formă ce nu corespunde unităţilor de măsură în care sînt stabilite cotele accizelor, acestor mărfuri li se aplică un singur timbru de acciz, a cărui valoare se determină la momentul expedierii (transportării), importării mărfurilor în cauză, pornindu-se de la cotele aprobate, recalculate în unitatea de măsură necesară.”.

66. Articolul 124:

la alineatul (21), cuvîntul ”importul” se înlocuieşte cu cuvîntul ” introducerea”;

la alineatul (15), textul „220890990” se înlocuieşte cu textul „220890910”;
alineatul (16) se completează în final cu un alineat cu următorul cuprins:

„Nu este scutit de acciz alcoolul etilic nedenaturat utilizat de subiecții impunerii care desfășoară în același timp activitate economică atît în industria parfumeriei și cosmetică cît și în domeniul producerii și comercializării produselor alcoolice”; 

se completează cu alineatul (18) cu următorul cuprins:

„(18) Cota accizului se micşorează cu 50% pentru autoturismele hibride de la poziţia tarifară 8703.”.
67. Articolul 125:

la alineatul (2) cuvîntul „consumuri” se înlocuieşte cu cuvîntul „costuri”;

la alineatul (21) cuvîntul „consumuri” se înlocuieşte cu cuvîntul „costuri”;

alineatul (7) se completează în final cu o propoziţie nouă cu următorul cuprins:

„Prin derogare de la prevederile art.125 din Codul fiscal, în cazul utilizării mărfurilor menţionate în calitate de materie primă pentru prelucrarea şi/sau fabricarea mărfurilor care nu sunt supuse accizelor, trecerea în cont a sumelor accizelor se efectuează în formă de stingere a restanţelor plătitorului faţă de buget la alte impozite şi taxe, iar în lipsa restanţelor sumele accizelor se transferă la contul bancar al agentului economic în modul stabilit de Guvern.”.
68. La articolul 126 alineatul (2) cuvîntul „Guvern” se înlocuiește cu cuvintele „Ministerul Finanţelor”.
69. Articolul 1261 se completează cu un alineat nou (11) cu următorul cuprins:

,,(11) Organul fiscal este în drept să iniţieze de sine stătător procedura de anulare a înregistrării subiectului impunerii cu accize în cazul în care subiectul impunerii nu a prezentat la organul fiscal în termenul stabilit Declaraţia privind accizele pentru perioadele fiscale a 2 luni consecutive.”.
70. Articolul 127:

la alineatul (1) cuvîntul „Guvern” se înlocuieşte cu cuvintele „Ministerul Finanţelor”;
la alineatul (3) cuvîntul „Guvern” se înlocuieşte cu cuvintele „Ministerul Finanţelor”.
71. Anexa nr.1 la titlul IV va avea următorul cuprins:

„Anexa nr.1  

Mărfurile supuse accizelor

	  Poziţia tarifară
	Denumirea mărfii
	Unitatea 
de
măsură
	Cota 
accizului

	
	
	
	2017, 

lei
	2018, lei
	2019, lei

	1
	2
	3
	4
	5
	6

	160431000
	Caviar
	valoarea în lei
	25%
	25%
	25%

	160432000
	Înlocuitori de caviar
	
	25%
	25%
	25%

	220300
	Bere fabricată din malţ
	litru
	2,50

lei
	2,63

lei
	2,76

lei

	2205
	Vermuturi şi alte vinuri din struguri proaspeţi, aromatizate cu plante sau cu substanţe aromatizate
	litru
	12,96

 lei
	13,61

lei
	14,29

lei

	220600
	Alte băuturi fermentate (hidromel); amestecuri de băuturi fermentate şi amestecuri de băuturi fermentate şi băuturi nealcoolice, nedenumite şi necuprinse în altă parte, cu excepţia cidrului de mere, cidrului de pere.
	litru
	12,96

 lei
	13,61

lei
	14,29

lei

	220600310
	Cidru de mere şi de pere, spumoase
	litru
	2,50

lei
	2,63

lei
	2,76

lei

	220600510
	Cidru de mere şi de pere, nespumoase, prezentate în recipiente cu un conţinut de maximum 2 l
	litru
	2,50

lei
	2,63

lei
	2,76

lei

	220600810
	Cidru de mere şi de pere, nespumoase, prezentate în recipiente cu un conţinut de peste 2 l 
	litru
	2,50

lei
	2,63

lei
	2,76

lei

	2207
	Alcool etilic nedenaturat cu tărie alcoolică de minimum 80% vol; alcool etilic şi alte distilate denaturate, cu orice tărie alcoolică
	litru alcool absolut
	90,12

lei
	94,63

lei
	99,36

lei

	2208
	Alcool etilic nedenaturat cu tărie alcoolică sub 80% vol; distilate, rachiuri, lichioruri şi alte băuturi spirtoase
	litru alcool absolut
	90,12

lei
	94,63

lei
	99,36

lei

	240210000
	Ţigări de foi (inclusiv cele cu capete tăiate) şi trabucuri, care conţin tutun
	valoarea în lei
	40 %
	40 %
	40 %

	240220
	Ţigarete care conţin tutun:
	
	
	
	

	
	– cu filtru
	1000 bucăţi/ valoarea în lei
	350 lei + 12%, dar nu mai puţin de 460 lei
	400 lei +12%,

 dar nu mai 

puțin de 520 lei
	450 lei +12%, dar nu mai

 puțin de 580 lei



	
	– fără filtru
	1000 bucăţi
	100

lei

 
	140

lei 
	180

lei

	240290000
	Alte ţigări de foi, trabucuri şi ţigarete, conţinînd înlocuitori de tutun
	valoarea în lei
	40%
	40%
	40%

	2403
	Alte tutunuri şi înlocuitori de tutun, prelucrate; tutunuri “omogenizate” sau “reconstituite”; extracte şi esenţe de tutun
	kg
	128,76

lei
	135,20

lei
	141,96

lei

	270710100
	Benzoli destinaţi utilizării drept carburanţi sau combustibili
	tona
	4503

lei
	4904

lei
	5357 lei

	270720100
	Toluoli destinaţi utilizării drept carburanţi sau combustibili
	tona
	4503

lei
	4904

lei
	5357 lei

	270730100
	Xiloli destinaţi utilizării drept carburanţi sau combustibili
	tona
	4503

lei
	4904

lei
	5357 lei

	270750
	Alte amestecuri de hidrocarburi aromatice, care distilează în proporţie de minimum 65% (inclusiv pierderile) la 250 grade C după metoda ASTM D 86
	tona
	4503

lei
	4904

lei
	5357 lei

	270900100
	Condensat de gaz natural
	tona
	4503

lei
	4904

lei
	5357 lei

	271012110-271019290
	Uleiuri (distilate) uşoare şi 

medii
	tona
	4503

lei
	4904

lei
	5357 lei

	271019310-271019480
	Motorină, inclusiv combustibil (carburant) diesel şi combustibil pentru cuptoare
	tona
	1872 

lei


	2038 lei


	2226 lei



	271019510
	Păcură destinată a fi supusă unui tratament specific
	tona
	348

 lei
	348

 lei
	348

 lei

	271019620 -271019680
	Păcură cu un conţinut de sulf 
	tona
	348

 lei
	348

 lei
	348

 lei

	271020110-271020190
	Motorină
	tona
	1872

lei
	2038 lei
	2226

lei

	271020310-

271020390
	Păcură
	tona
	348

 lei
	348

 lei
	348

 lei

	271112
	Propan
	tona
	2805

 lei
	3054 lei
	3336

 lei

	271113
	Butan
	tona
	2805

 lei
	3054 lei
	3336

 lei

	271114000
	Etilenă, propilenă, butilenă şi butadienă
	tona
	2805

 lei
	3054 lei
	3336

 lei

	271119000
	Altele
	tona
	2805

 lei
	3054 lei
	3336

 lei

	280430000
	Azot
	tona
	3006 

lei
	3156

lei
	3314

lei

	280440000
	Oxigen
	tona
	3322

lei
	3488

lei
	3662

lei

	290110000
	Hidrocarburi aciclice saturate
	tona
	4503

lei
	4904

lei
	5357 lei

	ex.290124000
	Buta-1,3-dienă
	tona
	4503

lei
	4904

lei
	5357 lei

	290129000
	Alte hidrocarburi aciclice nesaturate
	tona
	4503

lei
	4904

lei
	5357 lei

	290211000
	Ciclohexan
	tona
	4503

lei
	4904

lei
	5357 lei

	290219000
	Alte hidrocarburi ciclanice, ciclenice şi cicloterpenice
	tona
	4503

lei
	4904

lei
	5357 lei

	ex.290220000
	Benzen destinat a fi utilizat drept carburant sau combustibil
	tona
	4503

lei
	4904

lei
	5357 lei

	290230000
	Toluen
	tona
	4503

lei
	4904

lei
	5357 lei

	290244000
	Amestec de izomeri ai xilenului
	tona
	4503

lei
	4904

lei
	5357 lei

	290290000
	Alte hidrocarburi ciclice
	tona
	4503

lei
	4904

lei
	5357 lei

	290511000-290513000
	Alcooli monohidroxilici (metanol, propanol, butan-1-ol)
	tona
	4503

lei
	4904

lei
	5357 

lei

	290514
	Alţi butanoli
	tona
	4503

lei
	4904

lei
	5357

 lei

	290516
	Octanol (alcool octilic) şi izomerii lui
	tona
	4503

lei
	4904

lei
	5357

 lei

	ex.290519000
	Pentanol (alcool amelic)
	tona
	4503

lei
	4904

lei
	5357

 lei

	2909
	Eteri, eter-alcooli, eter-fenoli, eter-alcool-fenoli, peroxizi de alcooli, peroxizi de eteri, peroxizi de cetone (cu compoziţie chimică definită sau nu) şi derivaţii lor halogenaţi, sulfonaţi, nitraţi sau nitrozaţi
	tona
	4503

lei
	4904

lei
	5357

 lei

	330300
	Parfumuri şi ape de toaletă
	valoarea în lei
	30%
	30%
	30%

	381400900
	Alţi solvenţi şi diluanţi organici compuşi nedenumiţi şi necuprinşi în altă parte; preparate pentru îndepărtarea vopselelor sau lacurilor
	tona
	4503

lei
	4904

lei
	5357

 lei

	381700500
	– Achilbenzeni lineari
	tona
	4503

lei
	4904

lei
	5357

 lei

	381700800
	Altele
	tona
	4503

lei
	4904

lei
	5357 

lei

	ex.430310
	Îmbrăcăminte din blană (de nurcă, vulpe polară, vulpe, samur)
	valoarea în lei
	25%
	25%
	25%


72. Anexa nr.2 la titlul IV va avea următorul cuprins:

	Poziţia tarifară
	Denumirea mărfii


	Unitatea
de măsură
	Cota accizului în funcţie de termenul de exploatare a mijlocului de transport, MDL



	
	
	
	de la 0 la 2 ani inclusiv
	de la 3 la 4 ani inclusiv
	de la 5 la 6 ani inclusiv
	de 7 ani
	de 8 ani
	de 9 ani
	de 10 ani

	8703
	Autoturisme şi alte autovehicule, proiectate în principal pentru transportul persoanelor (altele decît cele de la poziţia 8702), inclusiv maşinile de tip “break” şi maşinile de curse:
	
	
	
	
	
	
	
	

	
	– Alte vehicule cu motor cu piston alternativ cu aprindere prin scînteie:
	
	
	
	
	
	
	
	

	870321
	– – Cu capacitatea cilindrică de maximum 1000 cm3
	cm3
	9,56
	10,00
	10,23
	10,45
	11,12
	11,78
	12,46

	870322
	– – Cu capacitatea cilindrică de peste 1000 cm3, dar de maximum 1500 cm3
	cm3
	12,23
	12,67
	12,90
	13,12
	14,01
	14,67
	15,79

	870323
	– – Cu capacitatea cilindrică de peste 1500 cm3, dar de maximum 2000 cm3
	cm3
	18,90
	19,34
	19,57
	19,79
	20,90
	22,46
	23,58

	
	– – Cu capacitatea cilindrică de peste 2000 cm3, dar de maximum 3000 cm3
	cm3
	31,14
	31,58
	31,81
	32,03
	34,03
	35,80
	37,59

	870324
	– – Cu capacitatea cilindrică de peste 3000 cm3
	cm3
	55,60
	56,04
	56,27
	56,49
	56,71
	56,93
	57,16

	
	– Alte vehicule (autoturisme) cu motor cu piston, cu aprindere prin compresie (diesel sau semidiesel):
	
	
	
	
	
	
	
	

	870331
	– – Cu capacitatea cilindrică de maximum 1500 cm3
	cm3
	12,23
	12,67
	12,90
	13,12
	14,01
	14,67
	15,79

	870332
	– – Cu capacitatea cilindrică de peste 1500 cm3, dar de maximum 2500 cm3
	cm3
	31,14
	31,58
	31,81
	32,03
	34,03
	35,80
	37,59

	870333
	– – Cu capacitatea cilindrică de peste 2500 cm3
	cm3
	55,60
	56,04
	56,27
	56,49
	56,71
	56,93
	57,16

	8703
	autovehicul de epocă
	222 400,00


73. Articolul 129:
punctele 1) și 11)  se abrogă;

punctele 2) şi 3) vor avea următorul cuprins: 

„2) Serviciul Fiscal de Stat – autoritate publică, împuternicită să administreze impozitele, taxele şi alte plăţi în interesul statului.

3) Conducerea Serviciului Fiscal de Stat – director (director adjunct) al Serviciului Fiscal  de Stat; șef (șef adjunct) al subdiviziunii structurale a Serviciului Fiscal de Stat”;

la punctul 10), textul „evidenţă contabilă” se înlocuieşte cu textul „contabilitate”;
la punctul 12) după cuvîntul „este” se completează cu cuvintele ,,sau nu’’.
74. Articolul 131: 

se completează  cu alineatele (52), (9) şi (10) cu următorul cuprins:

,,(52) Serviciul Fiscal de Stat acordă acces Băncii Naționale a Moldovei la informaţia referitor la veniturile obţinute din toate sursele de venit de un contribuabil concret într-o anumită perioadă fiscală,  in scopul monitorizării creditelor acordate de către acestea, în baza unui acord stabilit între părți.

(9) Serviciul Fiscal de Stat furnizează gratuit oricăror autorități/instituții bugetare și contribuabilului informația în limitele prevăzute de Codul fiscal, în formatul disponibil Serviciului Fiscal de Stat. 
(10) Serviciul Fiscal de Stat este în drept să furnizeze doar informația primită de la contribuabilul. În cazul în care informația a fost furnizată Serviciului Fiscal de Stat de alte instituții sau persoane juridice care au colectat-o, Serviciul Fiscal de Stat nu este obligat să o furnizeze, aceasta urmînd să fie prezentată doar de furnizorul primar al informației.”.

75. Articolul 132:
în titlu articolului, cuvintele „şi principiile generale de organizare a organului fiscal” se înlocuiesc cu cuvintele „a Serviciului Fiscal de Stat”;

alineatul (1) va avea următorul cuprins: 

„(1) Sarcina de bază a Serviciului Fiscal de Stat constă în asigurarea administrării fiscale, prin crearea de condiții contribuabililor pentru conformare la respectarea legislației, aplicarea uniformă a politicii şi reglementărilor în domeniul fiscal.”;

alineatele (2)-(5) se abrogă.

76. Codul se  completează cu articolele 1321-1324 cu următorul cuprins:

„Articolul 1321. Principiile generale de organizare a Serviciului Fiscal de Stat 

(1) Serviciul Fiscal de Stat este autoritate administrativă care își desfășoară activitatea în subordinea Ministerului Finanțelor. 

(2) Serviciul Fiscal de Stat este o structură organizațional separată în sistemul administrativ al Ministerului Finanțelor  constituită pentru prestarea serviciilor publice administrative contribuabililor, de supraveghere, control în domeniul fiscal și  de constatare a infracţiunilor în cazurile prevăzute de Codul de procedură penală. 

(3) Serviciul Fiscal de Stat este persoană juridică de drept public, dispune de ştampilă cu imaginea  Stemei de Stat a Republicii Moldova. 

(4) Subdiviziunile Serviciului Fiscal de Stat  fără statut de persoană juridică utilizează  ştampile cu imaginea Stemei de Stat a Republicii Moldova şi denumirea proprie. 

(5) Ministerul Finanţelor stabileşte obiectivele Serviciului Fiscal de Stat, indicatorii de rezultate, examinează rapoarte privind impozitarea şi administrarea fiscală, evaluează performanţa directorului şi contrasemnează fişa de evaluare a directorilor  adjuncţi, aprobă bugetul Serviciului Fiscal de Stat.
(6) Serviciul Fiscal de Stat este în drept să dispună de simboluri corporative – stemă, drapel, insignă de apartenenţă, embleme vizuale sau auditive cu caracter de identificare a persoanei juridice, aprobate prin hotărîre de Guvern, în baza deciziei Comisiei Naţionale de Heraldică.
(7) Modificarea denumirii Serviciului  Fiscal de Stat nu se consideră reorganizarea acestuia.
(8) În vederea realizării sarcinilor, Serviciul Fiscal de Stat dispune de autonomie administrativă și decizională cu respectarea prevederilor legislației în vigoare.

Articolul 1322.  Structura Serviciului Fiscal de Stat
(1) Sistemul administrativ al Serviciului Fiscal de Stat se determină în raport cu importanța majoră, volumul, complexitatea și specificul funcțiilor pe care le realizează.

(2) Structura Serviciului Fiscal de Stat se aprobă de către Ministerul Finanțelor. 

(3) Efectivul-limită pentru Serviciul Fiscal de Stat se aprobă de Guvern.

(4) Raza de activitate şi atribuţiile subdiviziunilor Serviciului Fiscal de Stat se aprobă prin ordinul Directorului Serviciului Fiscal de Stat. 
(5) Atribuţiile, sarcinile şi răspunderea individuală a personalului din Serviciul Fiscal de Stat se stabilesc prin fişa postului sau contractul individual de muncă, pe baza regulamentelor de organizare şi funcţionare a subdiviziunilor.

(6) Pe lîngă Serviciul Fiscal de Stat activează un Consiliu consultativ, format din angajații Serviciului Fiscal de Stat, specialişti calificaţi şi savanţi din domeniul fiscal, financiar-economic şi juridic. Funcţionarea Consiliului se stabilește printr-un regulament, aprobat de către directorul Serviciului Fiscal de Stat. Sarcina de bază a Consiliului constă în soluţionarea chestiunilor de ordin metodologic şi a disensiunilor apărute în aplicarea legislaţiei fiscale, prin aplicarea prevederilor stipulate la art.11 alin. (1) din Codul fiscal.

(7) În scopul consultării acțiunilor privind conformarea contribuabililor și monitorizării procesului de conformare, pe lîngă Serviciul Fiscal de Stat activează Consiliul de conformare, format din reprezentanții ai Serviciului Fiscal de Stat,  societății civile și ai contribuabililor.  Funcţionarea Consiliului se stabilește printr-un regulament, aprobat de către directorul Serviciului Fiscal de Stat.

 (8) Prin ordin al directorului  pot fi înfiinţate consilii, comisii, grupuri sau echipe de proiect pentru realizarea unor activităţi în domeniile de competenţă ale Serviciului Fiscal de Stat.
Articolul 1323.  Conducerea Serviciului Fiscal de Stat
(1) Serviciul Fiscal de Stat  este condus de un director, care este asistat de 3 directori adjuncți. 
(2) Ocuparea funcţiei publice vacante de Director a Serviciului Fiscal de Stat se face prin concurs. 

(3) Candidat la funcţia de Director a Serviciului Fiscal de Stat poate fi persoana care corespunde următoarelor cerinţe:

a) este cetăţean al Republicii Moldova şi este domiciliat pe teritoriul ei;

b) are capacitate deplină de exerciţiu;

c) deţine diplomă de licenţă în domeniul economic, financiar sau juridic;

d) are o activitate notorie în domeniul fiscal de 5 ani, dintre care 3 ani în funcţie de conducere;

e) cunoaşte limba de stat;

(4) Nu poate candida la funcţia de director persoana care are antecedente penale pentru infracţiuni grave, deosebit de grave şi excepţional de grave săvîrşite cu intenţie, precum şi persoana care are antecedente penale pentru săvîrşirea infracţiunilor contra bunei desfăşurări a activităţii în sfera publică, chiar dacă au fost stinse antecedentele penale, sau a fost absolvită de răspundere penală printr-un act de amnistie sau de graţiere.
(5) Numirea în funcţie, modificarea, suspendarea şi încetarea raporturilor de serviciu ale directorului se efectuează în condiţiile legii de către Ministrul finanţelor.

(6) Numirea în funcţie, modificarea, suspendarea şi încetarea raporturilor de serviciu ale adjuncţilor se efectuează în condiţiile legii de către Ministrul finanţelor, la propunerea directorului.

(7) Directorul răspunde în faţa Ministrului finanțelor pentru întreaga sa activitate.

(8) în exercitarea atribuţiilor sale, directorul emite ordine, indicaţii, dispoziții în condiţiile legii.

(9) Atribuțiile, responsabilităţile şi limitele de acţiune ale Directorilor adjuncți se stabilesc prin ordin al Directorului Serviciului Fiscal de Stat.

(10) Directorul reprezintă Serviciul Fiscal de Stat în relaţia cu terţii sau acordă împuterniciri altor angajați ai Serviciului de a reprezenta Serviciul Fiscal de Stat;     

(11) Directorul Serviciului Fiscal de Stat: 

1) asigură executarea actelor legislative, decretelor Preşedintelui Republicii Moldova, ordonanţelor, hotărîrilor şi dispoziţiilor Guvernului; 

2) asigură realizarea sarcinilor şi funcţiilor ce revin Serviciului Fiscal de Stat; 

3) asigură coordonarea şi supravegherea activităţii Serviciului Fiscal de Stat;

4) organizează sistemul de management financiar şi control, precum şi funcţia de audit intern;

5) aprobă repartizarea alocațiilor bugetare conform clasificației bugetare;

 6) asumă angajamente bugetare și efectuează cheltuieli în scopurile și limitele alocațiilor bugetare;

7) asigură gestionarea alocațiilor bugetare și administrarea patrimoniului public, în corespundere cu principiile bunei guvernări;

8)  aprobă statele de personal şi schemele de încadrare ale Serviciului Fiscal de Stat în limitele efectivului limită aprobat de Guvern;

10) angajează, eliberează, aplică sancţiuni disciplinare, stimulează şi soluţionează problemele ce ţin de mişcarea de personal în cadrul Serviciului Fiscal de Stat; 

11) soluţionează problemele activităţii operative, organizatorice, economico-financiare şi asigurării materiale şi sociale;

12) semnează actele normative, în limitele competenţei Serviciului Fiscal de Stat. 

(12) Prin ordin al directorului unele atribuţii pot fi delegate conducerii subdiviziunilor structurale ale Serviciului Fiscal de Stat. Prin actul de delegare se vor preciza limitele şi condiţiile delegării.

(13) Directorul este independent în exercitarea mandatului.  Pe durata mandatului, care este nelimitată, îşi sistează orice activitate politică, inclusiv în cadrul partidelor politice sau al altor organizaţii social-politice. 

(14) În cazul absenţei directorului, atribuţiile acestuia sunt exercitate de  unul din directorii adjuncţi.

(15) Semnăturile pe actele oficiale ale Serviciului Fiscal de Stat sînt aplicate de către directorul sau persoanele cu funcţii de răspundere din cadrul Serviciului Fiscal de Stat, abilitate cu acest drept prin ordinul directorului în formă scrisă sau, în conformitate cu legislaţia, prin semnătură digitală.

Articolul 1324. Funcţiile de bază ale Serviciului Fiscal de Stat
Serviciul Fiscal de Stat îndeplineşte următoarele funcţii:

1) elaborarea strategiilor şi organizarea sistemului de management în domeniul administrării fiscale;

2) administrarea impozitelor, taxelor şi  altor venituri la bugetul public naţional date în competenţa sa, conform legii, inclusiv expunerea poziției  oficiale a Serviciului Fiscal de Stat  de aplicare  a acestora;

3) controlul fiscal;  

4) constatarea infracţiunilor prevăzute la art. 241-242, 244, 2441, 250-253 şi 3351 din Codul penal;

5) acordarea de servicii pentru contribuabili;

6) executarea silită a restanţelor  şi altor plăţi neachitate în termen la bugetul public naţional;

7) prevenirea şi combaterea încălcărilor fiscale, inclusiv a evaziunii fiscale;

8) examinarea contestaţiilor;

9) emiterea actelor normative care reglementează aplicarea legislaţiei fiscale, în limitele competenţei acordate prin actele legislative;

10) coordonarea,  îndrumarea şi controlul aplicării reglementărilor legale în domeniul de activitate, precum şi funcţionarea structurilor care îşi desfăşoară activitatea în subordinea sa;

11) managementul resurselor umane, financiare şi materiale, susţinerea activităţilor specifice prin intermediul tehnologiei informaţiilor şi comunicaţiilor, reprezentarea juridică, de audit public intern, precum şi comunicarea internă şi externă;

12) cooperarea internaţională în domeniul de administrare fiscală;

13) constatare a contravenţiilor.”.
77. Articolul 133 va avea următorul cuprins:

,,Articolul 133. Atribuţiile organului fiscal
(1) În realizarea funcţiilor sale, Serviciul Fiscal de Stat are, următoarele atribuţii generale:

1) contribuie în domeniul său de activitate la implementarea programului de guvernare şi a altor politici publice prin elaborarea şi aplicarea de strategii de dezvoltare pe termen mediu şi lung, generale sau sectoriale;

2) urmăreşte organizarea unui management eficient şi coerent al administrării fiscale;

3) îndrumează şi controlează activitatea serviciilor de colectare a impozitelor și taxelor locale;

4) implementează modelul de management al riscurilor interne şi externe ale instituţiei;

5) asigură managementul resurselor umane ale instituţiei;

6) întocmeşte avize cu privire la proiectele de acte normative elaborate de alte autorităţi publice, care cuprind măsuri referitoare la domeniul său de activitate;

7) participă la elaborarea modificărilor şi completărilor la legislaţia fiscală, a proiectelor de norme metodologice, precum şi a altor acte normative, care conţin prevederi referitoare la administrarea fiscală;

8) elaborează proiecte de acte cu caracter normativ, inclusiv, expune poziţia oficială a Serviciului Fiscal de Stat şi procedurile de aplicare a prevederilor referitoare la administrarea veniturilor bugetului public naţional, pentru care este competent, în condiţiile legii. Poziția oficială a Serviciului Fiscal de Stat se aprobă prin ordin a conducerii Serviciului Fiscal de Stat și se publică pe portalul web al Serviciului Fiscal de Stat;

9) iniţiază măsuri pentru dezvoltarea şi desfăşurarea în bune condiţii a relaţiilor internaţionale în domeniul său de activitate;

10) colaborează cu autorităţile şi instituţiile publice sau orice alte entităţi cu atribuţii în aplicarea legii ori interesate de realizarea prevederilor legislației fiscale în partea ce ține de administrare fiscală;

11) gestionează informaţiile cu privire la colectarea veniturilor administrate; 

12) examinează  contestaţiile (cererile prealabile) formulate împotriva actelor emise în exercitarea atribuţiilor;

13) elaborează proceduri şi norme metodologice în domeniul său de activitate, pentru structurile proprii şi pentru contribuabili; 

14) elaborează studii, analize şi sondaje privind organizarea activităţii proprii;

15) culege, verifică, prelucrează şi arhivează date şi informaţii fiscale necesare desfăşurării activităţii sale; constituie baze proprii de date relevante şi gestionează colaborarea cu autorităţile naţionale competente privind informaţiile deţinute, în condiţiile legii;

16) emite şi implementează politici şi planuri de acţiuni privind asigurarea securităţii informaţiei;

17) dezvoltă sistemul informaţional în domeniile sale de activitate; 

18) reprezintă statul în instanţele de judecată şi organele de urmărire penală, ca subiect de drepturi şi obligaţii privind raporturile juridice fiscale, precum şi orice alte raporturi juridice rezultate din activitatea Serviciului Fiscal de Stat;

19) organizează programe de perfecţionare profesională a personalului din cadrul Serviciului Fiscal de Stat la nivel central şi la nivelul structurilor subordonate;

20) organizează şi asigură gestionarea patrimoniului, inclusiv alocarea,   mişcarea, evidenţa şi controlul asupra lui;

21) emite și prezintă în modul stabilit propuneri de buget fundamentate pe programe;

22) iniţiază şi derulează, în conformitate cu Legea privind achizițiile publice, achiziţii pentru bunuri, servicii şi lucrări aferente activităţilor proprii; 

23) asigură cooperarea administrativă, inclusiv schimbul de informaţii, cu alte instituţii din ţară şi cu administraţiile fiscale, organizații ale altor state sau organizații internaționale cu privire la obiectul său de activitate;

24) asigură aplicarea prevederilor cu caracter fiscal din tratatele internaţionale la care Republica Moldova este parte;

25) încheie acorduri la nivel departamental şi convenţii cu administraţii fiscale din alte state, cu organizaţii internaţionale sau cu alte entităţi în domeniul său de activitate conform prevederilor legislației în vigoare;

26) acordă sau primeşte asistenţă tehnică în domeniul său de activitate şi derulează proiecte şi activităţi de cooperare cu administraţii fiscale din alte state sau cu organizaţii internaţionale sau alte entităţi;

27) participă, prin reprezentanţi, la evenimente organizate de către alte administraţii fiscale, organizaţii internaţionale sau alte entităţi ori în colaborare cu acestea în domeniul său de activitate;

28) participă la elaborarea cadrului bugetar pe termen mediu și a proiectelor legilor bugetare anuale prin prezentarea propunerilor la obiectivele politicii de administrare fiscală și a estimărilor pe termen mediu privind veniturile administrate.

(2) În realizarea funcţiilor sale, Serviciul Fiscal de Stat are următoarele atribuţii în domeniul administrării fiscale:

1) gestionează, registrul fiscal și dosarul contribuabilului, precum și efectuează înregistrarea unor categorii de contribuabili; 

2) organizează şi administrează evidenţa impozitelor, taxelor, şi a altor venituri bugetare, stabilite în competența Serviciului Fiscal de Stat;

3) elaborează şi aplică procedurile privind evidenţa analitică pe contribuabili şi stingerea obligaţiilor fiscale prin conformare  voluntară;

4) emite acte cu caracter normativ privind aplicarea prevederilor legislaţiei fiscale în cazurile prevăzute de lege și expune poziția oficială a Serviciului Fiscal de Stat privind aplicarea legislației fiscale; 

5) emite soluții fiscale individuale anticipate la cererea persoanei fizice şi persoanei juridice care practică activitate de întreprinzător; 

6) asigură aplicarea unitară, corectă şi nediscriminatorie a reglementărilor privind impozitele, taxele şi celelalte venituri ale bugetului public naţional, date prin lege în competenţa sa;

7) aplică, de sine stătător sau prin entităţile abilitate, modalităţile de executare silită şi măsurile de asigurare a obligaţiei fiscale şi altor plăţi la bugetul public naţional potrivit legii; 

8) defineşte, dezvoltă, implementează, furnizează şi operează servicii specifice pentru contribuabili, precum și eliberează acte permisive persoanelor fizice și juridice;

9) promovează conformarea fiscală voluntară a contribuabililor, inclusiv prin modernizarea şi furnizarea de servicii menite să le faciliteze îndeplinirea obligaţiilor fiscale;

10) emite decizii asupra cazurilor de încălcare fiscală stabilite în urma aplicării metodelor și surselor indirecte de estimare a obligațiilor fiscale;

11) gestionează riscurile de conformare fiscală şi selectează contribuabilii cu risc sporit de conformare fiscală;

12) examinează contestații și emite decizii în rezultatul examinării acestora;

13) efectuează  vizite fiscale şi instituie posturi fiscale;

14) efectuează controlul fiscal, examinează cazurile de încălcare fiscală, aplică sancțiuni fiscale şi emite acte administrative în scopul aplicării Codului fiscal;

15) organizează activitatea de valorificare a bunurilor sechestrate în cadrul procedurii de executare silită, potrivit legii;

16) introduce şi promovează metode de înregistrare fiscală, declarare şi plată a impozitelor, taxelor şi altor venituri la buget, bazate pe utilizarea tehnologiei informaţiei;

17) este în drept, în cazurile stabilite de legislație, să acorde amînări şi/sau eşalonări la stingerea obligaţiilor fiscale restante;

18) deţine, administrează, analizează şi evaluează informaţii şi acţionează, în condiţiile legii, pentru obţinerea de informaţii relevante pentru Serviciul Fiscal de Stat, din diverse surse;

19) stabileşte și aplică metodologia de distribuire şi stingere a obligaţiei fiscale;

20) aplică mecanismul legal al insolvabilităţii  faţă de contribuabilii care au ajuns în incapacitate de plată;

21) administrează procesul de utilizare a dispozitivelor şi sistemelor pentru înregistrarea operaţiunilor cu numerar;

22) efectuează restituirea sumelor plătite în plus şi a celor a căror restituire este prevăzută de legislaţie;

23) elaborează modelul şi conţinutul formularelor utilizate pentru administrarea fiscală, precum şi instrucţiunile de completare a acestora;

24) asigură, potrivit legislației, tipărirea formularelor care sunt utilizate în domeniul său de activitate, precum și tipărirea centralizată și eliberarea seriei și diapazonului de numere pentru formularele tipizate de documente primare cu regim special;

25) organizează asigurarea gratuită a contribuabililor cu formulare tipizate de dări de seamă fiscale, iar contra plată – cu formulare de facturi fiscale şi alte formulare de documente primare pe suport de hîrtie conform listei stabilite de Guvern;

26) popularizează legislaţia fiscală şi expune, la solicitarea contribuabililor sau altor persoane, poziţia oficială a Serviciului Fiscal de Stat privitor la aplicarea normelor fiscale conform prevederilor legislației;

27) asigură aplicarea unitară, corectă şi nediscriminatorie a prevederilor legislaţiei fiscale privind impozitele, taxele şi alte venituri la bugetul public naţional  în vederea aplicării unui tratament echitabil tuturor contribuabililor;

28) elaborează norme metodologice şi proceduri de efectuare şi suspendare a controalelor  fiscale;

29) asigură aplicarea legislației fiscale în domeniul impozitelor, taxelor şi altor venituri la bugetul public naţional atribuite în competenţă;

30) furnizează Ministerului Finanţelor şi autorităţilor publice locale informaţiile necesare fundamentării bugetelor respective;

31) sigilează maşinile de casă şi de control ale contribuabililor, ţine evidenţa lor, efectuează controale privind utilizarea maşinilor de casă şi de control la decontările în numerar şi privind asigurarea păstrării benzilor de control emise de acestea; 

32) efectuează verificarea softurilor instalate în maşinile de casă şi de control ridicate de la contribuabili, a sistemelor informaționale de ținere a evidenței fiscale și contabile;

33) organizează şi efectuează, după caz, executarea silită a obligaţiilor fiscale, precum şi verifică corectitudinea acţiunilor şi procedurii de alăturare şi raportare prevăzute la art.197 alin.(31) şi la art.229 alin.(22) din Codul fiscal, realizate de către executorul judecătoresc; 

34) organizează concursuri, cu stimularea din surse bugetare a contribuabililor care, direct sau indirect, şi-au adus contribuţia la îmbunătăţirea procesului de administrare fiscală şi/sau la majorarea încasărilor la bugetul public naţional. Organizarea concursurilor se efectuează în modul stabilit de Guvern;

35) stabileşte criteriile de selectare a contribuabililor mari şi aprobă lista acestora.

(3)  În realizarea funcţiilor sale Serviciul Fiscal de Stat are următoarele atribuţii  în domeniul prevenirii și constatării contravențiilor:

1) elaborează şi întreprinde măsuri de prevenire și constatare a contravenţiilor, atribuite Serviciului Fiscal de Stat, conform legii;

2) asigură reacţionarea promptă la sesizările şi comunicările despre contravenţii, conform competenţei sale de examinare;

3) constată cauzele şi condiţiile ce pot genera sau contribui la săvîrşirea contravenţiilor care sunt în competenţa Serviciului Fiscal de Stat, cu sesizarea, potrivit legii, a organului competent sau a persoanei cu funcţii de răspundere cu privire la necesitatea de întreprindere a măsurilor de înlăturare a acestor cauze şi condiţii;

4) constată şi sancţionează faptele ce constituie contravenţii potrivit reglementărilor în vigoare şi reţine, în vederea confiscării, mărfurile care fac obiectul contravenţiei.

(4) În realizarea funcţiilor sale, Serviciul Fiscal de Stat are următoarele atribuţii  în domeniul constatării infracţiunilor:

1) să reţină făptuitorul;

2) să ridice corpurile delicte;

3) să solicite informaţiile şi documentele necesare pentru constatarea infracţiunii;

4) să citeze persoane şi să obţină de la ele declaraţii;

5) să procedeze la evaluarea pagubei;

6) să efectueze orice alte acţiuni care nu suferă amînare, cu întocmirea proceselor-verbale în care se vor consemna acţiunile efectuate şi circumstanţele elucidate în vederea constatării infracţiunilor în limitele normelor de procedură penală;

7) cooperează cu instituţiile cu atribuţii similare din alte state, pe baza tratatelor internaţionale la care Republica Moldova este parte sau pe bază de reciprocitate, precum şi cu organismele internaţionale în scopul constatării infracţiunilor în limitele competenţei sale;

8) verifică legalitatea activităţilor desfăşurate, existenţa şi autenticitatea documentelor justificative în activităţile de producţie şi prestări de servicii ori pe timpul transportului, depozitării şi comercializării bunurilor şi aplică sigilii pentru asigurarea integrităţii bunurilor;

9) constituie şi utilizează baze de date necesare pentru constatarea infracţiunilor economico-financiare şi a altor fapte ilicite în domeniul fiscal;

10) primeşte şi înregistrează declaraţii, comunicări şi alte informaţii privind  infracţiunile şi le verifică în conformitate cu legislaţia;

11) solicită, în condiţiile legii, date sau, după caz, documente, de la orice entitate privată şi/sau publică, în scopul instrumentării şi fundamentării constatărilor cu privire la săvîrşirea unor fapte care contravin legislaţiei în vigoare;

12) stabilește identitatea administratorilor unităţilor controlate, precum şi a oricăror persoane implicate în săvîrşirea infracțiunilor constatate şi solicită acestora explicaţii scrise, după caz;

13) ridică documente, dispozitive și sisteme pentru înregistrarea operațiunilor în numerar precum și sisteme informaționale/computerizate de evidență, în condiţiile Codului fiscal și Codului de procedură penală, solicită copii certificate de pe documentele originale, prelevează probe, eşantioane, mostre şi alte asemenea specimene, solicită efectuarea expertizelor tehnice necesare finalizării acțiunilor de administrare fiscală; 

14) participă, cu personal propriu sau în colaborare cu organele de specialitate ale altor ministere şi instituţii specializate, la acţiuni de constatare a activităţilor ilicite care generează fenomene de evitare a plăților către bugetul public național.”.
78. Articolul 134:

denumirea articolului ,,Drepturile organului fiscal şi ale funcţionarului fiscal” se înlocuiește cu cuvintele ,,Drepturile Serviciul Fiscal de Stat şi ale angajaților Serviciului Fiscal de Stat”;

alineatul (1) va avea următorul cuprins:
„(1) Serviciul Fiscal de Stat şi angajații săi, în cadrul acțiunilor de exercitare a funcției au următoarele drepturi: 

1) să efectueze controale asupra modului în care contribuabilii, serviciile de colectare a impozitelor şi taxelor locale, alte persoane respectă legislaţia fiscală;

2) să ceară şi să primească gratuit de la orice persoană informaţii, date, documente necesare în exercitarea atribuţiilor şi în limitele funcționale, cu excepţia informaţiilor care constituie secret de stat, precum şi copiile de pe ele, dacă acestea se anexează la actul de control, să ceară explicaţiile şi informaţiile de rigoare asupra problemelor identificate în procesul exercitării atribuțiilor; 

3) să efectueze vizite fiscale conform prevederilor Codului fiscal;

4) să deschidă şi să examineze, să sigileze, după caz, indiferent de locul aflării lor, încăperile de producţie, depozitele, spaţiile comerciale şi alte locuri, cu excepţia domiciliului şi reşedinţei, folosite pentru obţinerea de venituri sau pentru întreţinerea obiectelor impozabile, altor obiecte, documentelor; 

5) să aibă acces  la sistemul electronic/computerizat de evidenţă al contribuabilului și să ridice mijloacele tehnice care conţin aceste sisteme pentru a obține probe necesare constatării încălcărilor și infracțiunilor stabilite în competenţa sa. Contribuabilul este în drept să obţină de la Serviciul Fiscal de Stat în termen de cel mult 5 zile lucrătoare o copie a sistemului electronic/computerizat de evidenţă al contribuabilului ridicat de Serviciul Fiscal de Stat; 

6) să controleze autenticitatea datelor din documentele de evidenţă contabilă şi din dările de seamă fiscale ale contribuabilului; 

7) să ridice de la contribuabil documente în cazurile şi în modul prevăzut de Codul fiscal, precum și să ridice de la contribuabil maşinile de casă şi de control utilizate la încasările în numerar, în scopul verificării softurilor instalate în acestea, întocmind un proces-verbal conform modului stabilit;

8) să constate încălcările legislaţiei fiscale şi să aplice măsurile de asigurare, executare silită a obligației fiscale și de răspundere prevăzute de legislaţie; 

9) să creeze consiliu consultativ prin parteneriat public-privat, consiliul de conformare, comisii specializate, grupuri de lucru cu antrenarea reprezentanţilor altor ministere, altor autorităţi administrative centrale şi autorităţi publice, autorităţilor administraţiei publice locale, reprezentanţilor mediului academic, reprezentanţilor societăţii civile şi specialiştilor în domeniu;

10) să pornească în instanţele judecătoreşti competente acţiuni contra contribuabililor în conformitate cu Codul fiscal privind: 

a) anularea unor tranzacţii şi încasarea la buget a mijloacelor obţinute din aceste tranzacţii; 

b) anularea înregistrării întreprinderii, organizaţiei în cazul încălcării modului stabilit de fondare a acestora sau al necorespunderii actelor de constituire prevederilor legislaţiei şi încasarea veniturilor obţinute de acestea; 

c) lichidarea întreprinderii, organizaţiei în temeiurile stabilite de legislaţie şi încasarea veniturilor obţinute de acestea; 

11) să ceară şi să verifice lichidarea încălcării legislaţiei fiscale, să aplice, după caz, măsuri de constrîngere; 

12) la estimarea obiectelor impozabile şi la calcularea impozitelor şi taxelor, să utilizeze metode şi surse directe şi indirecte; 

13) să stingă în modul stabilit de Codul fiscal obligațiile fiscale ale contribuabililor și drepturile la restituirea impozitelor și taxelor; 

14) să citeze la Serviciul Fiscal de Stat contribuabilul, persoana presupusă a fi subiectul impozitării, persoana cu funcţie de răspundere a contribuabilului, inclusiv responsabilul de evidenţa documentelor referitoare la persoana presupusă a fi subiectul impozitării, pentru a depune mărturii, a prezenta documente şi informaţii în problema de interes pentru Serviciul Fiscal de Stat, cu excepţia documentelor şi informaţiilor care, potrivit legii, constituie secret de stat. Neprezentarea persoanei citate la data şi ora stabilită în citaţie nu împiedică efectuarea de către Serviciul Fiscal de Stat a actelor procedurale fiscale;

15) să oprească în comun cu alte organe şi să controleze în condițiile Codului fiscal mijloacele de transport încărcate sau susceptibile  a  fi încărcate cu mărfuri supuse accizelor sau de transport ilicit de mărfuri şi pasageri, aflate în mişcare naţională sau internaţională;

16) în procesul exercitării atribuțiilor, să solicite de la instituţiile financiare (sucursalele sau filialele acestora) prezentarea documentelor referitoare la clienţii acestora; 

17) să solicite efectuarea şi să efectueze controale fiscale în alte ţări în baza tratatelor internaţionale la care Republica Moldova este parte; 

18) să solicite organelor competente din alte state informaţii despre activitatea contribuabililor fără acordul acestora din urmă; 

19) să prezinte organelor competente din alte state informaţii despre relaţiile contribuabililor străini cu cei autohtoni fără acordul sau înştiinţarea acestora din urmă;
20) să utilizeze dări de seamă fiscale, corespondenţa cu contribuabilii şi informaţii ale autorităţilor publice pe suport electronic şi de alt fel, perfectat şi protejat conform legislaţiei în domeniu; 

21) să folosească mijloace de informare în masă pentru popularizarea şi respectarea legislaţiei fiscale;

22) să utilizeze mijloacele speciale sonore şi luminiscente instalate pe unităţile de transport conform normelor stabilite; să intre sau să pătrundă, în modul stabilit de lege, utilizînd la necesitate mijloace speciale, în orice încăpere sau proprietate în scop de constatare a infracţiunilor economico-financiare conform competenței, sau dacă, în baza unor date suficiente, se ştie că în aceste localuri a fost comisă sau se comite o infracţiune economico-financiară;

23) să limiteze sau să interzică temporar circulaţia transportului şi a pietonilor pe străzi şi pe drumuri, precum şi accesul persoanelor pe anumite porţiuni de teren sau spre anumite locuri în scop de asigurare a efectuării unor acţiuni de constatare a infracţiunilor;

24) să efectueze filmarea şi înregistrarea audio a persoanelor reţinute, să le fotografieze, pentru cercetare comparativă sau identificare;

25) să întreprindă alte acţiuni prevăzute de legislaţia fiscală.”;
alineatul (2) va avea următorul cuprins:

„(2) Angajații Serviciului Fiscal de Stat îşi exercită atribuţiile privind controlul fiscal și vizita fiscală la faţa locului sau privind executarea silită a obligaţiei fiscale în baza unor delegări emise în modul stabilit de Serviciul Fiscal de Stat.”;

la alineatul (3) propoziţia a doua se exclude.

79. Articolul 136 va avea următorul cuprins:

„Articolul 136. Obligaţiile Serviciului Fiscal de Stat şi ale angajaților Serviciului Fiscal de Stat
Serviciul Fiscal de Stat şi angajații săi în cadrul acțiunilor de exercitare a funcției au următoarele obligaţii: 

1) să acţioneze în strictă conformitate cu Constituţia Republicii Moldova, Codul fiscal, prezenta lege,alte acte legislative și normative în vigoare precum și tratatele internaționale la care Republica Moldova este parte; 

2) să trateze cu respect şi corectitudine contribuabilul, reprezentantul lui, alţi participanţi la raporturile fiscale; 

3) să popularizeze legislaţia fiscală; 

4) să informeze contribuabilul, în cazurile prevăzute de legislaţia fiscală sau la solicitarea acestuia, despre drepturile şi obligaţiile lui; 

5) să informeze contribuabilul, la cerere, despre impozitele şi taxele în vigoare, despre modul şi termenele lor de achitare şi despre actele normative respective; 

6) să asigure gratuit contribuabilul cu formulare tipizate de dare de seamă fiscală; 

7) să efectueze, la cererea contribuabilului, compensarea sau perfectarea materialelor pentru restituirea sumelor plătite în plus sau a sumelor care, conform legislaţiei fiscale, urmează a fi restituite; 

8) la cererea contribuabilului, în care se indică destinaţia certificatului, să elibereze, în cazurile reglementate de legislaţie sau la solicitarea organelor şi autorităţilor publice abilitate legal, certificate privind lipsa sau existenţa restanţelor faţă de buget şi certificate care confirmă înregistrarea în calitate de plătitor de TVA şi accize. Formularul-tip al certificatelor menţionate se aprobă de către Serviciul Fiscal de Stat;

9)  la solicitarea nerezidentului sau persoanei împuternicite de el (plătitorul venitului), să elibereze certificatul despre sumele veniturilor obţinute în Republica Moldova şi impozitele achitate (reţinute). Formularul-tip al certificatului menţionat se aprobă de către Ministerul Finanţelor;

10) să primească şi să înregistreze cereri, comunicări şi alte informaţii despre încălcări fiscale şi să le verifice, după caz; 

11) să examineze petiţiile, cererile şi reclamaţiile contribuabililor în modul stabilit de lege; 

12) să ţină evidenţa contribuabililor şi a obligaţiilor fiscale;

13) în cazul depistării unei încălcări fiscale şi neîndeplinirii cerinţelor legale ale funcţionarului fiscal, să emită decizie privind aplicarea de sancţiuni; 

14) să remită contribuabilului sau reprezentantului acestuia, în termenele prevăzute de legislaţia fiscală, decizia emisă; 

15) să nu folosească situaţia de serviciu în interese personale; 

16)  să păstreze secretul de stat, alte secrete apărate de lege şi să nu divulge informaţia care i-a parvenit în exerciţiul funcţiunii, inclusiv informaţia referitoare la viaţa personală, la cinstea şi la demnitatea persoanei; 

17) să acţioneze în scopul constatării infracțiunilor economico-financiare, a acţiunilor ilicite ale contribuabililor;

18) să primească şi să examineze cererile persoanelor fizice şi persoanelor juridice ce practică activitate de întreprinzător privind emiterea soluţiilor fiscale individuale anticipate în modul stabilit de lege;
19) să întreprindă şi alte acţiuni prevăzute de legislaţia fiscală.
80. După articolul 136 se introduce articolul 1361 cu următorul cuprins:

„Articolul 1361. Soluţia fiscală individuală anticipată

(1) Soluţia fiscală individuală anticipată se emite la cererea persoanei fizice și persoanei juridice ce desfășoară activitate de întreprinzător în modul stabilit de Guvern.

(2) Cererea pentru emiterea soluţiei fiscale individuale anticipate trebuie să fie însoţită de documente relevante pentru emitere, precum şi de dovada plăţii taxei de emitere.

(3) În scopul soluţionării cererii, organul fiscal competent poate solicita informaţii, clarificări, explicaţii, documente şi alte probe suplimentare cu privire la cerere şi/sau documentele depuse.
(4) Cererea pentru emiterea soluţiei fiscale poate fi respinsă de organul fiscal competent în modul stabilit de Ministerul Finanțelor.
(5) Soluţia fiscală individuală anticipată se emite contra plată, după cum urmează:

a) de 3.000 euro, la cursul oficial al leului moldovenesc valabil la data efectuării plăţii, pentru contribuabilii deserviți de Direcția generală administrarea marilor contribuabili;

b) de 1.500 euro, la cursul oficial al leului moldovenesc valabil la data efectuării plăţii, pentru celelalte categorii de contribuabili. 

(6) Persoana fizică și persoana juridică ce desfășoară activitate de întreprinzător solicitantă are dreptul la restituirea taxei achitate în cazul în care Serviciu Fiscal de Stat respinge cererea de emitere a soluţiei fiscale individuale anticipate.
(7) Soluţia fiscală individuală anticipată se comunică doar persoanei fizice și persoanei juridice ce desfășoară activitate de întreprinzător căreia îi este destinată şi este obligatorie pentru organul fiscal şi alte organe cu atribuţii de administrare fiscale, dacă termenii şi condiţiile prevăzute de aceasta au fost respectate de persoana fizică și persoana juridică ce desfășoare activitate de întreprinzător.

(8) Soluţia fiscală individuală anticipată este obligatorie faţă de organul fiscal, numai dacă termenii şi condiţiile acesteia au fost respectate de persoana fizică și persoana juridică ce desfășoară activitate de întreprinzător.

(9) Soluţia fiscală individuală anticipată nu mai este valabilă dacă prevederile legislației fiscale, în baza cărora a fost emisă decizia, se modifică. Organul fiscal are obligaţia să comunice persoanei fizice și persoanei juridice ce desfășoară activitate de întreprinzător respectiv modificarea legislaţiei şi faptul că soluţia fiscală individuală anticipată emisă nu mai este aplicabilă pe viitor, stabilind şi termenul exact de încetare a efectelor acesteia.

(10) Odată cu anularea soluţiei fiscale individuale anticipate, ca urmare a modificărilor normelor materiale, conform alin.(9), persoanei fizice și persoanei juridice ce desfășoară activitate de întreprinzător i se acordă o perioadă de 60 de zile, de la data comunicării de către organul fiscal, pentru a lua toate măsurile necesare în vederea ajustării pe viitor a tratamentului fiscal la noua interpretare.

(11) Organul fiscal are obligaţia să ţină Registrul soluţiilor fiscale individuale anticipate.

(12) Termenul pentru emiterea soluţiei fiscale individuale anticipate este de pînă la 90 de zile de la data recepţionării cererii respective din partea persoanei fizice și persoanei juridice ce desfășoară activitate de întreprinzător. În cazul necesității obținerii unor documente, informații, explicații și/sau probe suplimentare, termenul de 90 de zile se suspendă de la momentul solicitării a unor documente, informații, explicații și/sau probe suplimentare. După încetarea condițiilor care au generat suspendarea, termenul va fi reluat.

(13) Procedura de emitere a soluţiei fiscale individuale anticipate se stabileşte de către Ministerul Finanțelor”.
81. Articolul 148  se completează cu alineatele (8), (9), (10) şi (11) cu următorul cuprins:

,,(8) În interes de serviciu, Directorul Serviciului Fiscal de Stat, este în drept să transfere temporar angajaţii Serviciului Fiscal de Stat, fără acordul acestora, în altă funcţie echivalentă în cadrul aceleiaşi subdiviziuni structurale sau în altă subdiviziune structurală, din aceiaşi localitate sau care se află într-o altă localitate, o data în an pentru o perioadă de cel mult 6 luni de zile, cu acoperirea tuturor cheltuielilor de transport şi cazare.

(9) Funcţionarul public este în drept să refuze transferul temporar în interes de serviciu în altă localitate din următoarele motive:

a) graviditate;

b) are copil minor;

c) este singurul întreţinător al familiei;

d) starea sănătăţii, confirmată prin certificat medical, face contraindicat transferul temporar.

(10) În situaţiile menţionate la alin. (9), angajatul poate fi transferat cu acordul scris al acestuia.

(11) Cu acordul scris al angajatului, acesta poate fi transferat conform prevederilor alin. (8) pe un termen ce depăşeşte  6 luni de zile.”.

82. La articolul 156 alineatul (2) va avea următorul cuprins:

,,(2)Serviciul de colectare a impozitelor și taxelor locale exercită, corespunzător domeniului de activitate, măsurile pentru popularizarea legislaţiei fiscale şi examinare a scrisorilor, cererilor şi reclamaţiilor contribuabililor, de asigurare a evidenței integrale și conforme a contribuabililor ale căror obligații fiscale sînt calculate de serviciu și a acestor obligații, alte atribuții expres prevăzute de legislația fiscală. Atribuțiile privind compensarea sau restituirea sumelor plătite în plus, efectuarea controlului fiscal sînt exercitate, conform prezentului cod, în comun cu Serviciul Fiscal de Stat.”.

83. La articolul 157  alineatul (1) și (2) va  avea următorul cuprins:
,,(1) Serviciul de colectare a impozitelor și taxelor locale este investit, corespunzător domeniului de activitate stabilit la art. 156, cu dreptul de a efectua de sine stătător:

a) calcularea obligaţiilor fiscale în raport cu plăţile şi contribuabilii administraţi;

b) ţinerea evidenţei contribuabililor şi obligaţiilor fiscale administrate;

c) aplicarea majorări de întîrziere (penalități);

d) încasarea în numerar a impozitelor, taxelor, majorărilor de întîrziere (penalități) și/sau amenzilor;

e) alte drepturi expres prevăzute de legislația fiscală.

(2)  Serviciul de colectare a impozitelor și taxelor locale exercită de comun cu Serviciul Fiscal de Stat următoarele drepturi:
a) controlează autenticitatea datelor din documentele de evidenţă şi din dările de seamă fiscale ale contribuabilului;

b) efectuează controale asupra modului în care contribuabilul respectă legislația fiscală conform competenței de administrare;

c) cere explicațiile și informațiile de rigoare asupra problemei identificate în timpul controlului;

d) cere și primeşte gratuit, în procesul controalelor fiscale, de la orice persoană informații, date, documente necesare în exercitarea atribuțiilor, cu excepția informațiilor care constituie secret de stat, precum și copiile de pe ele, dacă acestea se anexează la actul de control; 

e) compensează şi/sau restituie sumele plătite în plus.”.

84. Articolului 158 va avea următorul cuprins:

,,Articolul 158.  Obligaţiile serviciului de colectare a impozitelor şi taxelor locale

Serviciul de colectare a impozitelor şi taxelor locale este obligat, corespunzător domeniului de activitate stabilit la art.156, referitor la obligațiile fiscale a căror evidență este ținută de el: 
a) să acţioneze în strictă conformitate cu Constituţia Republicii Moldova, cu prezentul cod şi cu alte acte normative; 
b) să trateze cu respect şi corectitudine contribuabilul, reprezentantul lui, alţi participanţi la raporturile fiscale; 
c) să popularizeze legislaţia fiscală; 
d) să informeze contribuabilul, în cazurile prevăzute de legislaţia fiscală sau la solicitarea acestuia, despre drepturile şi obligaţiile lui;

e) să informeze contribuabilul, la cerere, despre impozitele şi taxele în vigoare, despre modul şi termenele lor de achitare şi despre actele normative respective aferent impozitelor şi taxelor administrate; 

f) să primească şi să înregistreze cereri, comunicări şi alte informaţii despre încălcări fiscale şi să le verifice, după caz; 

g) să prezinte lunar, nu mai tîrziu de data de 3 a fiecărei luni, Serviciului Fiscal de Stat dare de seamă privind impozitele şi taxele administrate;

h) la cererea contribuabilului, în care se indică destinaţia certificatului, să elibereze, în cazurile reglementate de legislaţie sau la solicitarea organelor şi autorităţilor publice abilitate legal, certificate privind lipsa sau existenţa restanţelor faţă de buget referitor la obligațiile fiscale a căror evidență o ține;

i) să ţină evidenţa contribuabililor, ale căror obligaţii fiscale sînt calculate de serviciul respectiv şi evidenţa acestor obligaţii fiscale, inclusiv a restanţelor, să transfere la buget sumele încasate ca impozite, taxe, majorări de întîrziere (penalităţi), amenzi, conform legislaţiei fiscale şi în modul stabilit de Guvern;

j) să întocmească, cu concursul Serviciului Fiscal de Stat, avizele de plată a obligaţiilor fiscale, să distribuie gratuit contribuabililor formulare tipizate de dări de seamă fiscale; 

k) să remită contribuabililor, conform legislaţiei fiscale, avizele de plată a obligaţiilor fiscale, precum şi deciziile emise; 

l) să execute în comun cu Serviciul Fiscal de Stat, la cererea contribuabilului, compensarea sau perfectarea materialelor pentru restituirea sumelor plătite în plus sau a sumelor care, conform legislaţiei fiscale, urmează a fi restituite, precum și controale fiscale şi să întocmească actele de rigoare;

m) să execute alte obligaţii prevăzute expres de legislaţia fiscală.”.

85. La articolul 161 alineatul (6) va avea următorul cuprins:
„(6) În cazul în care contribuabilul îşi schimbă sediul (domiciliul), el va depune o cerere pentru transmiterea dosarului la noul sediu (domiciliu). În termen de 10 zile lucrătoare de la data primirii cererii, subdiviziunea responsabilă a Serviciului Fiscal de Stat va transmite dosarul subdiviziunii responsabile a Serviciului Fiscal de Stat în a cărui rază de activitate se află noul sediu (domiciliu) pentru a lua contribuabilul la evidenţă fără a-i atribui un nou cod fiscal.”.

86. La articolul 163 alineatul (1) şi alineatul (7)  cuvintele „inspectoratul fiscal de stat teritorial” se înlocuiesc cu cuvintele „subdiviziunea structurală a Serviciului Fiscal de Stat”.

87. La articolul 164 alineatul (5), după cuvintele ,,în baza unui regulament” se introduce textul ,,/contract”, iar după cuvintele ,,se determină de regulamentul” se introduce textul ,,/contractul menţionat”.

88. La articolul 168, alineatul (1) se completează cu literele e) și f) cu următorul cuprins:
„e) radierii din oficiu a persoanelor juridice inactive și întreprinzătorilor individuali inactivi care întrunesc condițiile stabilite de art.2 din Legea privind înregistrarea de stat a persoanelor juridice și a întreprinzătorilor individuali nr.220-XVI din 19 octombrie 2007; 

f) lichidării persoanelor juridice a căror coduri fiscale se atribuie de organul fiscal.”.

89. La articolul 171, alineatul (2) se completează în final cu textul ,, , care sînt obligate să recepționeze mijloacele bănești aferente bugetului public național de la contribuabili persoane fizice în numerar și să le transfere la buget în termenul prevăzut la alin.(6) al prezentului articol.”.
90. La articolul 174 alineatul (4) propoziţia a doua se exclude.
91. Articolul 176:

se completează cu alineatul (11): 

,,(11) Dacă prin prezentarea unei Declarații cu privire la impozitul pe venit, corectate după termenul stabilit de legislație se stabilește o sumă a impozitului pe venit plătită în plus, suma pasibilă restituirii conform alin.(1), se micșorează cu suma desemnată procentual pentru perioada fiscală corespunzătoare.”;

la alineatul (21) textul „1 aprilie a anului în care a fost constatată suma plătită în plus” se înlocuiește cu textul ,,1 iunie –  pentru cele prezentate în mod electronic și 1 iulie -  pentru cele prezentate pe suport de hîrtie.”.
92. La articolul 180, alineatul (5) va avea următorul cuprins:

„(5) Amînarea sau eşalonarea stingerii obligaţiei fiscale se acordă în baza unui contract-tip, care se încheie între Serviciul Fiscal de Stat şi contribuabil.”.
93. Articolul 187:
la alineatul (2) cuvintele „la unul dintre organele fiscale teritoriale” se înlocuiește cu cuvintele „Serviciului Fiscal de Stat”;

alineatul (21) se completează cu literele d) și e) cu următorul cuprins:
,,d) începînd cu 01 ianuarie 2017 pentru perioadele începînd cu perioada fiscală 2017 – de către subiecţii care desfășoară activități profesionale în sectorul justiţiei;

e) începînd cu 1 ianuarie 2017 – de către contribuabilii care la situaţia din 1 ianuarie 2016 aveau angajaţi mai mult de 5 salariaţi.”.
94. La articolul 189 alineatul (2), textul „evidenţă contabilă” se înlocuieşte cu textul „contabilitate”.
95. La articolul 190 alineatul (2), textul „Evidenţa contabilă” se înlocuieşte cu textul „Contabilitatea”.
96. Articolul 196:
 alineatul (3)  va avea următorul cuprins:
„(3) În termen de 10 zile lucrătoare de la data primirii cererii prevăzute de art.161 alin.(6), dosarul contribuabilului privind acţiunile de executare silită întreprinse  faţă de acesta,  se va transmite subdiviziunii responsabile a Serviciului Fiscal de Stat în modul stabilit de Serviciul Fiscal de Stat”;
alineatul (4)  se abrogă.
97. La articolul 200 alineatul (8), textul „evidenţă contabilă” se înlocuieşte cu textul „contabilitatea”.
98. La articolul 201 alineatul (3), textul „evidenţă contabilă” se înlocuieşte cu textul „contabilitate”.
99. Articolul 203:

la alineatul (3) cuvintele „inspectoratele fiscale de stat teritoriale/inspectoratele fiscale de stat specializate, iar în cazul în care bunurile au fost sechestrate de către Inspectoratul Fiscal Principal de Stat – subdiviziunea responsabilă” se înlocuiesc cu cuvintele „Serviciul Fiscal de Stat”.

la alineatul (7), cuvintele ,,obiecte cuprinse în programul de privatizare” se înlocuiesc cu cuvintele ,,bunuri proprietate publică de stat supuse privatizării”, iar cuvintele ,,de către Agenţia Proprietăţii Publice de pe lîngă Ministerul Economiei” se înlocuiesc cu cuvintele ,,de Agenţia Proprietăţii Publice subordonată Ministerului Economiei”;

alineatul (8) va avea următorul cuprins:

,,(8) Comercializarea valorilor mobiliare sechestrate de către organele fiscale se efectuează în conformitate cu Regulile Pieţii Reglementate şi actele normative ale Comisiei Naţionale a Pieţii Financiare coordonate cu Inspectoratul Fiscal Principal de Stat.”.
100. La articolul 208 alineatul (1) și alineatul (3) va avea următorul cuprins: 

,,(1) După sechestrarea bunurilor, organizarea evaluării şi comercializării lor se pune în sarcina Serviciului Fiscal de Stat, cu excepţia celor prevăzute la alin.(7), (8), (9) şi (15) ale art.203.

(3) Organizatori ai licitaţiei sînt Serviciul Fiscal de Stat şi persoanele admise de acesta  pe bază de concurs.”.

101. La articolul 209 alineatul (7) prima propoziţie se exclude.
102. La articolul 212, alineatul (9) va avea următorul cuprins:

,,(9) Reducerea preţului poate continua pînă la 50 la sută de la preţul de expunere, iar în cazul vînzării terenurilor – nu mai jos de preţul normativ, stabilit conform legislaţiei.”.

103. La articolul 216  alineatul (7) se abrogă.

104. La articolul 225 alineatul (2) litera m1), cuvîntul „consumuri” se înlocuieşte cu cuvîntul „costuri”.

105. La articolul 2251 alineatul (1) şi alineatul (2), cuvintele „anului fiscal” se înlocuiesc cu cuvintele „perioadei fiscale”.
106. Articolul 2267:
la alineatul (3), după cuvintele „determinarea venitului impozabil estimat” se completează cu cuvintele „în urma controlului fiscal”;

la alineatul (5) litera d) textul „evidenţa contabilă” se înlocuieşte cu textul „contabilitatea”.

107. La articolul 22615, alineatul (3) se completează cu litera f1) cu următorul cuprins:

„f1) obligaţia de a prezenta toate probele relevante obiectului controlului fiscal pînă la iniţierea controlului fiscal sau pînă la finalizarea controlului fiscal.”.
108. Articolul 229:

alineatul (3)  va avea următorul cuprins:

„(3) Ordinul privind suspendarea operaţiunilor la conturile bancare ale contribuabilului se emite, de către conducerea Serviciului Fiscal de Stat, pe un formular tipizat aprobat de Serviciul Fiscal de Stat şi are valoare de document executoriu.”;

alineatul (5) se completează cu litera d) cu următorul cuprins:

„d) comisioanelor instituției financiare (sucursalei sau filialei acesteia) aferent executării parțiale sau totale de către acestea a ordinelor incaso emise de către organele fiscale sau ordinelor de plată emise în contul bugetului, care se încasează din contul contribuabilului neafectînd suma indicată în incaso sau ordinul de plată.”.     

109. La articolul 233 alineatul (3), cuvîntul „administrativă” se înlocuieşte cu cuvîntul „contravenţională”.
110. Articolul 234 se completează cu alineatul (12) cu următorul cuprins:

„(12) Impozitele, taxele şi majorările de întîrziere (penalitatea)  nu se recalculează, sancţiunea fiscală nu se aplică în întregime, iar în cazul în care a fost deja stabilită se anulează în întregime, dacă contribuabilul a acţionat în conformitate cu soluţia fiscală individuală anticipată emisă în adresa sa, în conformitate cu prezentul Cod.”.

111. Articolul 240 se completează cu litera d) cu următorul cuprins:

„d) încălcarea ce ţine de utilizarea serviciilor fiscale electronice este determinată de o defecţiune tehnică ce nu ţine de voinţa contribuabilului.”.
112. La articolul 244 alineatul (6), textul „printr-o ordonanţă emisă de biroul de avocaţi” se înlocuieşte cu cuvintele „prin mandat”.
113. Articolul 249 se completează cu alineatul (4) cu următorul cuprins: 

„(4) Se pronunţă decizie de stingere a dreptului persoanei fizice de a beneficia ulterior perioadei de efectuare a controlului fiscal de suma declarată în conformitate cu art.2266 alin.(6) din prezentul cod dacă în rezultatul controlului fiscal cu aplicarea metodelor indirecte de estimare a venitului impozabil au fost luate în considerație prevederile art.2266 alin.(4)-(6) din prezentul cod şi nu s-a calculat suplimentar la buget impozit pe venit.”.
114. Articolul 253 se completează cu alineatul (9) cu următorul cuprins:

„(9) Neexecutarea de către persoana fizică a condiţiilor prevăzute în art.22615 alin.(2) din Codul fiscal se sancţionează cu o amendă de 3000 lei.”.

115. Articolul 257:
în denumirea articolului, textul „evidenţei contabile” se înlocuieşte cu textul „contabilităţii”;

la alineatul (2) textul „blanchetelor de documente primare” şi textul ,,tipizatelor de documente primare” se înlocuieşte cu textul „formularelor tipizate de documente primare cu regim special” iar textul ,,(inclusiv facturile fiscale)” se exclude.

la alineatul (5) textul „evidenţei contabile” se înlocuieşte cu textul „contabilităţii”.

116. Articolul 259 se completează cu alineatul (7) cu următorul cuprins:

,,(7) Refuzul de către instituția financiară și filialele acestora sau altor prestatori de servicii de plată de a recepționa mijloace bănești de la persoane fizice în numerar aferente bugetului, se sancționează cu o amendă în mărime de 200 lei pentru fiecare caz a documentului (cazului) refuzat.”.

117. La articolul 261 alineatul (6), cuvintele ,,stabilită pentru prezentarea” se înlocuiesc cu cuvintele ,,de prezentare a”, iar cuvintele „anul curent” se înlocuiesc cu cuvintele „perioada fiscală curentă”.
118. Articolul 269 alineatul (1) și alineatul (2)  va avea următorul cuprins:

„(1) Contestația împotriva deciziei Serviciului Fiscal de Stat sau acțiunilor funcționarilor din cadrul Serviciului Fiscal de Stat se depune şi se examinează de Serviciul Fiscal de Stat.

(2) În caz de dezacord cu Decizia pe care Serviciul Fiscal de Stat a emis-o pe marginea contestaţiei, contribuabilul este în drept să se adreseze în instanţa de judecată competentă.”.  

119. La articolul 270 alineatul (1) cuvîntul  „abilitat” se exclude.
120. La articolul 272 alineatul (1) se abrogă.
121. Articolul 273:
la alineatul (1) cuvintele „decizia organului fiscal şi acţiunea funcţionarului fiscal” se substituie cu cuvintele „deciziei/hotărîrii Serviciului Fiscal de Stat şi acțiunilor funcționarilor din cadrul Serviciului Fiscal de Stat”;

la alineatul (2) cuvintele „deciziei organului fiscal şi acţiunilor funcţionarului fiscal” se substituie cu cuvintele „decizia/hotărîrea Serviciului Fiscal de Stat şi acțiunea funcționarilor din cadrul Serviciului Fiscal de Stat”.

122. La articolul 274 cuvintele „decizia organului fiscal şi acţiunea funcţionarului fiscal” se substituie cu cuvintele „decizia Serviciului Fiscal de Stat şi acțiunea funcționarilor din cadrul Serviciului Fiscal de Stat”.

123. Articolul 277 alineatul (1):

se completează cu litera f) cu următorul cuprins:

,,f) arendaşii sau locatarii ale bunurilor imobiliare proprietate privată a nerezidenţilor Republicii Moldova, dacă contractul de arendă / locațiune nu prevede altfel.”;

la ultimul paragraf după cuvintele ,,să prezinte” se introduce cuvîntul ,,gratuit”.

124. La articolul 278 alineatul (1), textul „(terenuri cu destinaţie agricolă, terenuri destinate industriei, transporturilor, telecomunicaţiilor şi terenurile cu alte destinaţii speciale)” se exclude, iar în final se completează cu textul „Gradul de finisare al construcţiei în scopul impozitării se determină de către experţii tehnici atestaţi sau de către agenţii economici cu activităţi în domeniul expertizei tehnice.”.
125. Articolul 280 alineatul (1):

la litera a):

textul ”din municipii şi oraşe, inclusiv din localităţile aflate în componenţa acestora, cu excepţia satelor (comunelor) ce nu se află în componenţa municipiilor Chişinău şi Bălţi” se exclude;
la prima liniuţă, cifra „0,3” se înlocuieşte cu cifra „0,4”;

la litera b) cifra „0,1” se înlocuieşte cu cifra „0,4”.
126. La articolul 281 alineatul (1) textul ,, ,precum şi ale gospodăriilor ţărăneşti (de fermier)” și textul: ,,cu participarea inspectoratelor fiscale de stat teritoriale”, iar în final  se completează cu propoziția  ,,În cazul în care baza impozabilă este apreciată de către organele cadastrale în cursul anului fiscal pînă la expedierea avizelor de plată, suma impozitului pe bunurile imobiliare pentru anul respectiv se calculează pornindu-se de la valoarea estimată în scopul impozitării a bunurilor imobiliare înregistrată în Cadastru fiscal.” se exclud.
127. Articolul 282: 

la alineatul (1), după cuvintele ,,subiectul impunerii” se completează cu textul ,,la bugetele unităţilor administrativ-teritoriale de la locul amplasării obiectelor impunerii,”;
alineatul (2) se abrogă;
alineatul (5) se abrogă.

128. Articolul 283:

alineatul (2) va avea următorul cuprins:

,,(2) Categoriile de persoane indicate la alin.(1) lit.h)-l) beneficiază de scutire la plata impozitului pe bunurile imobiliare, pentru obiectele impunerii cu destinaţie locativă, unde acestea și au înregistrat  domiciliu (în lipsa domiciliului – reşedinţă) în limita valorii (costului), stabilită de autoritatea administraţiei publice locale.”;
se completează cu alineatul (21) cu următorul cuprins:

,,(21) Prin derogare de la alin.(2), pînă la stabilirea de către autoritatea administraţiei publice locale a scutirii de plata impozitului pe bunurile imobiliare persoanelor indicate la alin.(1) lit.h)–l), se scutesc în limita valorii (costului) imobilului – domiciliu (în lipsa acestuia – reşedinţă), conform anexei la prezentul titlu.”.
se completează cu alineatul (21) cu următorul cuprins:

,,(21) Prin derogare de la alin.(2), pînă la stabilirea de către autoritatea administraţiei publice locale a scutirii de plata impozitului pe bunurile imobiliare persoanelor indicate la alin.(1) lit.h)–l) li se acordă  acestă scutire în limita valorii (costului) imobilului – domiciliu (în lipsa acestuia – reşedinţă), conform anexei la prezentul titlu.”;
alineatul (4):

literela a) se completează în final cu textul ,,în cazul în care nu sînt antrenate în activitatea de întreprinzător”;
litera b) se  completează în final cu textul ,,în cazul în care nu sînt antrenate în activitatea de întreprinzător, cu excepția întreprinderilor silvice la efectuarea tăierilor de reconstrucţie ecologică, a celor de conservare şi a celor de produse secundare, la efectuarea amenajamentului silvic, a lucrărilor de cercetare şi de proiectare pentru necesităţile gospodăriei silvice, de lichidare a efectelor calamităţilor naturale, precum şi a altor lucrări silvice legate de îngrijirea pădurilor".
129. Articolul 285:

la alineatul (1), cuvîntul „anual” se înlocuieşte cu cuvîntul „zilnic prin intermediul platformei de interoperabilitate MConect oferită de Centrul de Guvernare Electronică”, iar textul „cel tîrziu pînă la 1 februarie,” se exclude;

alineatul (2) se abrogă.
130. La articolul 286 textul ,, ,precum şi ale gospodăriilor ţărăneşti (de fermier)” și textul: ,,cu participarea inspectoratelor fiscale de stat teritoriale” se exclud.
131. Anexa la titlul VI:
denumirea anexei va avea următorul cuprins:

,,Valoarea (costul) bunurilor imobiliare cu destinaţie locativă (apartamente şi case de locuit individuale, a terenurilor aferente acestor bunuri) din municipii,oraşe şi sate (comune), inclusiv din localităţile aflate în componenţa acestora, valoare (cost) în limitele căreia se acordă scutire la plata impozitului pe bunurile imobiliare, conform art.283 alin.(21) din Codul fiscal”;
pozițiile 1 și 2 în coloana 2 se completează cu  textul ,, ,  inclusiv localităţile din componenţa acestora”;

se completează cu poziția 49 cu următorul cuprins:

,,

	49.
	Satele (comunele) ce nu se află în componenţa municipiilor Chişinău şi Bălţi
	30000


nota se exclude.

132. Articolul 288:
punctul 4) se abrogă;
la punctul 10), cuvîntul ,,scriptic” se exclude;
se completează cu punctul 101) cu următorul cuprins:

„101) Efectiv de salariaţi – toate persoanele angajate cu contract de muncă pe durată determinată sau nedeterminată (încadraţi în serviciul permanent, sezonier, temporar pentru executarea anumitor lucrări, inclusiv persoanele cu contractul individual de muncă suspendat şi cele aflate în concediul de maternitate), pe termen de o zi şi mai mult din momentul angajării.

Nu se includ în efectivul de salariaţi:

- persoanele care execută lucrări conform contractelor de drept civil (contract de antrepriză, contract de prestări servicii, contract de transport etc.);

- persoanele care prestează munca prin cumul (cumularzii externi);

- persoanele cu contractul individual de muncă suspendat şi cele aflate în concediul de maternitate.”;
punctul 12) se abrogă.
133. Articolul 290:
la litera a), după cuvintele „de întreprinzător,” se introduce textul „şi persoanele ce desfăşoară activitate profesională în sectorul justiţiei,”;

la litera e), textul „unităţi comerciale şi/sau de prestări servicii” se înlocuieşte cu cuvintele „obiecte ale impunerii”.

134. Articolul 291 alineatul (1):
litera a) se completează în final cu textul „ , precum şi persoanele ce desfăşoară activitate profesională în sectorul justiţiei”;

litera e) va avea următorul cuprins:
,,e) la taxa pentru unităţile comerciale şi/sau de prestări servicii – unitățile definite conform CAEM Rev.2 care corespund activităților expuse în anexa nr.1 la Legea cu privire la comerțul interior nr.231 din 22.10.2010;”. 

135. La articolul 292 la alineatul (1), textul „ lit.a) din Codul fiscal, în partea ce ţine de gospodăriile ţărăneşti (de fermier), şi” şi textul „a aceluiaşi articol” se exclud.
136. Articolul 293:

la alineatul (1), textul „la lit.a) – în partea ce ţine de gospodăriile ţărăneşti (de fermier),” se exclude;
la alineatul (2), textul „ lit.a) – în partea ce ţine de gospodăriile ţărăneşti (de fermier), la” se exclude;
alineatul (5), textul ,,lit.e)” se exclude, iar după textul ,,(coordonările)”, în toate cazurile, se completează cu textul ,,/notificările”, iar după textul ,,(coordonări)” cu textul ,,/notificări” iar cuvintele „de la sediul său” se exclud.
137. La articolul 294 alineatul (2), textul „lit.a) – în partea ce ţine de gospodăriile ţărăneşti (de fermier), la” se exclude.
138. Articolul 295 se completează cu litera j) cu următorul cuprins:

,,j) taxei pentru amenajarea teritoriului și taxa pentru unităţile comerciale şi/sau de prestări servici – persoanele fizice care desfășoară activități independente;”.
139. La articolul 297 alineatul (7), textul „lit.a) – în partea ce ţine de gospodăriile ţărăneşti (de fermier), la” se exclude.
140. Articolul 298:

la alineatul (1), textul „lit.a) – în partea ce ţine de gospodăriile ţărăneşti (de fermier), la” se exclude;

la alineatul (2), textul „lit.a) – în partea ce ţine de gospodăriile ţărăneşti (de fermier), la” şi textul: „ , precum şi pentru prezentarea dărilor de seamă respective către organele fiscale teritoriale, ” se exclude.
141. La articolul 318 alineatul (3) cuvîntul „consumuri” se înlocuieşte cu cuvîntul „costuri”.
142. La articolul 340, alineatul (4) după textul „de plată” se completează cu textul „în original”.
143. La articolul 341, alineatul (3) va avea următorul cuprins:

„(3) Taxa se achită de către subiectul impunerii, cu întocmirea documentului de plată, în care se indică obligatoriu numărul de identificare (VIN-Cod), tipul şi marca autovehiculului.”.

144. La articolul 3483 la alineatul (3), cuvintele „organul vamal” se înlocuieşte cu textul „Poliţia de Frontieră”.

145. Articolul 352:

la alineatul (1) litera a) textul „organul abilitat al administraţiei publice centrale” se înlocuieşte cu textul „organul de specialitate al administraţiei publice în domeniul transportului rutier”;

la alineatul (5) textul „rutiere şi/sau colaboratorul organului abilitat” se înlocuieşte cu textul „de patrulare şi/sau organul de specialitate al administraţiei publice în domeniul transportului rutier abilitat”.

la alineatul (7) cuvintele  „la sediul subiectului impunerii” se exclud;

la alineatele (10) și (11) cuvintele „de la sediul său” se exclud.
146. La articolul 356 alineatele (5) și (6) cuvintele „de la sediul său” se exclud.
147. Articolul 361:

la alineatul (5) cuvintele „de la sediul său” se exclud, iar propoziţia a doua şi a treia se exclud;

alineatul (6) va avea următorul cuprins:

„(6) Pentru perioadele fiscale următoare, subiectul impunerii calculează taxa de sine stătător şi o achită, prin intermediul instituţiilor financiare, printr-o plată unică, pînă la data de 25 martie a perioadei fiscale curente. Darea de seamă privind suma taxei calculate pentru anul curent, precum şi privind sumele taxei achitate în anul precedent la eliberarea autorizaţiei, se prezintă de către subiectul impunerii anual, pînă la 25 martie a perioadei fiscale curente. Darea de seamă privind taxa calculată se prezintă utilizînd, în mod obligatoriu, metode automatizate de raportare electronică, în condiţiile stipulate la art.187 alin.(21).”.
la alineatul (7)  cuvintele „de la sediul lor” se exclud.
148. Articolul 366:

la alineatul (3) cuvintele „de la sediul său” se exclud, iar propoziţia a doua şi a treia se exclud;

alineatul (4) va avea următorul cuprins:

„(4) Pentru perioadele fiscale următoare, subiectul impunerii calculează taxa de sine stătător şi o achită, prin intermediul instituţiilor financiare, printr-o plată unică, pînă la data de 25 martie a perioadei fiscale curente. Darea de seamă privind suma taxei calculată pentru anul curent, precum şi privind sumele taxei achitate în anul precedent la eliberarea autorizaţiei, se prezintă de către subiectul impunerii anual, pînă la 25 martie a perioadei fiscale curente. Darea de seamă privind taxa calculată se prezintă utilizînd, în mod obligatoriu, metode automatizate de raportare electronică, în condiţiile stipulate la art.187 alin.(21).”;
la alineatele (5), (9) și (10) cuvintele „de la sediul lor” se exclud.

Art.II. – Legea pentru punerea în aplicare a titlurilor I şi II ale Codului fiscal nr.1164-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007) se modifică după cum urmează:
1. Pe tot cuprinsul Legii nr.1164-XIII din 24 aprilie 1997 pentru punerea în aplicare a titlurilor I şi II ale Codului fiscal (republicată în Monitorul Oficial al Republicii Moldova, ediţie specială din 8 februarie 2007), cu modificările ulterioare,  cuvintele „organul fiscal”, ,,organele fiscale”, „inspectoratului fiscal de stat teritorial”, „Inspectoratului Fiscal de Stat”, „Inspectoratul Fiscal Principal de Stat” se substituie cu cuvintele „Serviciul Fiscal de Stat” și, respectiv,  ,,Serviciului Fiscal de Stat” la forma și cazul respectiv.

2. Articolul 24:

la alineatul (7), textul ,,depozitele bancare, valorile mobiliare corporative sub formă de obligaţiuni şi valorile mobiliare, care sînt instrumente ale pieţei monetare, cum ar fi certificatele bancare de depozit şi cambiile bancare, precum şi de la depunerile membrilor pe conturile de economii personale în asociaţiile de economii şi împrumut ale cetăţenilor” se înlocuiește cu textul ,,:depozitele bancare; valorile mobiliare corporative sub formă de obligaţiuni şi valorile mobiliare, care sînt instrumente ale pieţei monetare, cum ar fi certificatele bancare de depozit şi cambiile bancare; precum şi de la depunerile membrilor pe conturile de economii personale în asociaţiile de economii şi împrumut ale cetăţenilor;”;
la alineatul (16), cuvîntul ,,anual” se înlocuieşte cu cuvîntul ,,lunar”, iar cuvintele ,,numărului scriptic mediu al salariaţilor” se înlocuiesc, în toate cazurile, cu cuvintele ,,numărului mediu al salariaţilor”;
alineatul (21):

în prima propoziție după cuvintele ,,venit lunar” se completează cu textul ”(stabilit de contractul individual de muncă)”;

la litera b), după cuvântul ,,economic” se introduc cuvintele ,,pentru anul precedent”;

după alineatul unu se completează cu textul ,,Limita venitului impozabil se aplică pentru salariul calculat aferent fiecărei luni. Impozitul pe venit se determină la momentul achitării prin metoda cumulativă cu aplicarea cotelor stabilite la art.15 lit.a) din Cod. Dacă într-o lună se achită venitul pentru cîteva perioade, limita venitului impozabil se aplică pentru venitul calculat aferent fiecărei luni în parte.”;

alineatul patru în final se completează cu o nouă propoziție cu următorul text:

,,În categoria altor venituri se includ veniturile primite de către angajat de la angajatorul propriu, cu excepţia veniturilor salariale faţă de care se aplică facilităţile menţionate sau, de la alţi subiecţi pe parcursul anului fiscal.”;

după alineatul cinci se introduce textul ,,Impozitul pe venit stabilit prin prezentul alineat scutește beneficiarul veniturilor de la includerea lor în componența venitului brut.”;

cifra ,,2016” se înlocuiește cu cifra ,,2020”.

Art.III. - Articolul 28 din Legea nr.1380-XIII din 20 noiembrie 1997 cu privire la tariful vamal (republicată în Monitorul Oficial al Republicii Moldova, ediţie specială din 1 ianuarie 2007), cu modificările şi completările ulterioare, se modifică şi se completează după cum urmează:
la litera p),  poziţia tarifară „490700100” se înlocuieşte cu poziţia tarifară „490700”;

la litera q2):
textul „comercializate, transmise în arendă, locaţiune, uzufruct, leasing operaţional sau financiar” se înlocuieşte cu textul „înstrăinate, transmise în folosinţă sau posesie atît integral, cît şi părţi componente ale acestora”;

textul „se comercializează, se transmit în arendă, locaţiune, uzufruct, leasing operaţional sau financiar” se înlocuieşte cu textul „se înstrăinează, se transmit în folosinţă sau  posesie atît integral, cît şi părţi componente ale acestora”.
Art.IV. - Articolul 4 alineatul (6) din Legea nr.1417-XIII din 17 decembrie 1997 pentru punerea în aplicare a titlului III al Codului fiscal (republicat în Monitorul Oficial al Republicii Moldova, ediţie specială din 8 februarie 2007), cu modificările ulterioare, se modifică şi se completează după cum urmează:

textul „păstrate în alt scop decît cel de comercializare ulterioară” se înlocuiesc cu textul „utilizate în scop de consum, fără comercializarea ulterioară”, iar cuvintele ,,Inspectoratul Fiscal Principal de Stat,,  se înlocuiesc cu cuvintele ,,Serviciul Fiscal de Stat”.
Art.V - Articolul 4 din Legea pentru punerea în aplicare a titlului IV din Codul fiscal nr.1054-XIV  din 16 iunie 2000 (Republicată în Monitorul Oficial al Republicii Moldova, ediţie specială din 08 februarie 2007), cu modificările şi completările ulterioare, se modifică şi se completează după cum urmează:

pe tot cuprinsul textului cuvintele ,,Inspectoratul Fiscal Principal de Stat de pe lîngă Ministerul Finanțelor”, ,,organul fiscal”, ,,organului fiscal”, ,,organelor fiscale”, ,,organul fiscal teritorial”, ,,Inspectoratul Fiscal Principal de Stat”, „organele Serviciului Fiscal de Stat”, „organelor Serviciului Fiscal de Stat” se substituie cu cuvintele ,,Serviciul Fiscal de Stat” la forma și cazul respective.
alineatele (41) și (43) se abrogă;

Art.VI. - Legea pentru punerea în aplicare a titlului VI din Codul fiscal nr.1056-XIV din 16 iunie 2000 (Republicată în Monitorul Oficial al Republicii Moldova, ediţie specială din 08 februarie 2007), cu modificările şi completările ulterioare, se modifică şi se completează după cum urmează:
1. Articolul 4:

la alineatul (2) cifra „2017” se înlocuieşte cu cifra „2019”;

alineatul (3)  se completează cu litera d) cu următorul cuprins:
,,d) altor bunuri imobiliare evaluate de  organele cadastrale teritoriale conform valorii estimate -  începînd cu 1 ianuarie 2017.”;
la alineatul (31), propoziția a doua se exclude;

alineatul (5) va avea următorul cuprins:

„(5) Costul bunurilor imobiliare impozabile se determină, după cum urmează:

· în cazul persoanelor juridice şi persoanelor fizice înregistrate în calitate de întreprinzător persoane care desfășoare activități profesionale în sectorul justiției - în baza documentelor de evidenţă contabilă;

· în cazul persoanelor fizice care nu sunt înregistrate în calitate de întreprinzător – în baza documentelor care se păstrează în arhivele organelor cadastrale şi/sau conform valorii de inventariere, apreciată de către comisiile de specialitate formate din cadrul primăriilor.”;

alineatul (7):

la litera a), textul „ ,cu excepţia gospodăriilor ţărăneşti (de fermier),” se exclude, iar cuvintele ,,inspectoratelor fiscale teritoriale” se înlocuiesc cu cuvintele ,,Serviciului Fiscal de Stat”;
la litera b), textul „precum şi pentru gospodăriile ţărăneşti (de fermier)” şi textul „cu participarea inspectoratelor fiscale teritoriale” se exclude;

la litera c), cuvîntul ,,respective” se înlocuieşte cu textul „după locul amplasării terenurilor”, iat textul ,, , iar în cazul achitării sumei integrale a impozitului funciar pentru anul fiscal în curs pînă la data de 30 iunie a anului respectiv, aceste persoane beneficiază de dreptul la o reducere cu 15% a sumei impozitului ce urmează a fi achitat” se exclude;

la litera d), după cuvintele „întreprinzătorilor individuali” se completează cu textul „ , gospodăriilor ţărăneşti (de fermier)”;

alineatul (9):

la litera a)  cuvintele ,,organelor fiscale teritoriale” se înlocuiesc cu cuvintele ,,Serviciului Fiscal de Stat”;
la litera b), textul „cu participarea organelor fiscale teritoriale” se exclude, iar cuvîntul „respective” se înlocuieşte cu textul „după locul amplasării bunurilor imobiliare”, iar  textul ,, , iar în cazul achitării de către aceste persoane a sumei integrale a impozitului pentru anul fiscal în curs pînă la 30 iunie a anului respectiv, ele beneficiază de dreptul la o reducere cu 15% a sumei impozitului ce urmează a fi achitat ” se exclude.
2. Anexa 2:

 după punctul 1 se completează cu următorul punct 11:
,,11. Impozitul pe bunurile imobiliare cu altă destinaţie decît cea locativă sau agricolă, inclusiv exceptînd garajele şi terenurile pe care acestea sînt amplasate şi loturile întovărăşirilor pomicole cu sau fără construcţii amplasate pe ele, neevaluate de către organele cadastrale teritoriale conform valorii estimate:
- pentru persoanele juridice şi fizice care desfăşoară activitate de întreprinzător – 0,4 la sută din valoarea contabilă a bunurilor imobiliare pe perioada fiscală; 

- pentru persoanele fizice, altele decît cele specificate la prima liniuţă – 0,4 la sută din costul bunurilor imobiliare.”;

punctul 21 se abrogă.

Art.VII. - Codul vamal nr.1149-XIV din 20 iulie 2000 (republicat în Monitorul Oficial al Republicii Moldova, ediţie specială din 1 ianuarie 2007), cu modificările şi completările ulterioare, se modifică şi se completează după cum urmează:
1. Articolul 1:

la punctul 22), cuvintele „controlul evidenţei contabile” se înlocuiesc cu cuvintele „verificarea documentelor contabile”;
la punctul 35), după textul ,,(inclusiv a amenzilor” se introduce textul ,, , contravaloarea corpurilor delicte”.
2. Articolul 6 se completează cu alineatul (21) cu următorul cuprins:

,,(21) Modificările şi/sau completările prezentului cod se pun în aplicare peste 180 de zile calendaristice de la data publicării legii de modificare şi/sau de completare în Monitorul Oficial al Republicii Moldova.”.
3. Articolul 33 alineatul (3) se completează în final cu următoarele cuvinte:

„ , cu condiția prezentării mărfurilor. În cazul în care mărfurile nu pot fi prezentate, organul vamal acordă restituirea doar atunci cînd are informaţii care să ateste fără echivoc că dovada de origine întocmită ulterior se aplică acestor mărfuri.”.
4. Articolul 124 alineatul (12):

după textul „cuantum deplin al drepturilor de import.” se introduce o nouă propoziţie „Dobînda prevăzută la art.126 alin.(3) nu se calculează.”;

se completează în final cu un alineat nou:

„Modul şi condiţiile de prelungire a termenului de plată a drepturilor de import pentru agenţii economici cu statut de agent economic autorizat se stabilesc de Guvern.”.
5. Articolul 126 se completează cu alineatele (33) şi  (34) cu următorul cuprins:

„(33) În cazul prelungirii termenului de plată a drepturilor de import pentru agenţii economici cu statut de agent economic autorizat conform art.124 alin.(12), dobînda prevăzută la alin.(3) nu se calculează.”.

6. Articolul 127:
la alineatul (10), cuvintele ,,de la ultima dată prevăzută pentru depunerea declaraţiei vamale sau pentru apariţia obligaţiilor vamale, în cazul în care nu a fost depusă declaraţia vamală.” se înlocuiesc cu textul ,,conform art.2025 alin.(2).”;

alineatul (11):

la liniuţa întîi, cuvintele ,,care stabileşte o obligaţie vamală conţine informaţii eronate ori reflectă fapte ce constituie încălcări ale legislaţiei vamale” se înlocuiesc cu cuvintele ,,reflectă fapte ce constituie infracţiuni”;
liniuţa a treia se exclude.

7. La articolul 1277 alineatul (2), după cuvintele ”se aplică în cazul” se introduce textul ”cînd mărfurile respective au fost scoase din ţară pînă la momentul constatării obligaţiei vamale de către organul vamal, precum şi în cazul”.
8. La articolul 12713 alineatul (1), cuvintele „a apariţiei obligaţiei vamale” se înlocuiesc cu textul „a apariţiei şi/sau anulării obligaţiei vamale, a restituirii drepturilor de import sau de export plătite sau percepute în plus”.

9. La articolul 1308 alineatul (8), cuvintele „valoarea lor de bilanţ” se înlocuiesc cu cuvintele „valoarea lor contabilă”, iar  cuvintele „evidenţă contabilă” se înlocuiesc cu cuvîntul  „contabilitatea”.
10. La articolul 1309 alineatul (3), cuvintele „de evidenţă contabilă” se înlocuiesc cu cuvîntul „contabile”.
11. La articolul 176 alineatul (31), după textul „7 zile”, se introduce cuvîntul „calendaristice”.
12. Articolul 181:

titlul va avea următorul conținut „Articolul 181. Rectificarea, modificarea  declaraţiei vamale”;
se completează cu alineatul (3) cu următorul cuprins:

„(3)  Organele vamale sînt în drept ca, din oficiu sau la solicitarea declarantului, într-o perioadă de 4 ani de la data depunerii declaraţiei vamale să modifice declaraţia vamală.”.
13. Articolul 1811 va avea următorul cuprins:

„Articolul 1811. Controlul ulterior

(1) Controlul ulterior se bazează pe administrarea riscurilor, este efectuat imperativ în scopuri vamale, în vederea asigurării aplicării corecte a legislaţiei şi confirmării sau infirmării conformităţii declarantului la aceasta.

(2) Controlul ulterior este efectuat de organele vamale, conform procedurii stabilite de Guvern, prin audit post-vămuire sau reverificarea declaraţiei vamale, pe o perioadă ce nu depăşeşte  termenele de prescripţie, stabilite la art.127 alin.(10) al prezentului cod. 
(3) Procedura de efectuare a analizei de risc, a planificării şi realizării controlului ulterior constă într-un ansamblu de metode şi operaţiuni de organizare şi desfăşurare a controlului, precum şi de valorificare a rezultatelor acestuia, prevăzute de prezentul cod şi acte normative. Controlul ulterior este efectuat prin anumite forme (control general, control parţial, control repetat), proceduri (control planificat, control inopinat, control prin contrapunere) şi metode de control (control total, control selectiv, control electronic).
(4) În termenul prevăzut la alin.(2), organul vamal verifică orice document, registru şi evidenţă referitoare la mărfurile provenite din comerţul internaţional sau la alte operaţiuni comerciale anterioare sau ulterioare aferente acestor mărfuri. Controlul poate fi efectuat la sediul declarantului, al oricărei alte persoane interesate, direct sau indirect, din punct de vedere profesional în operaţiunile menţionate, sau al oricărei alte persoane care se află în posesia acestor documente, date sau mărfuri, sau deţine informaţii în legătură cu acestea. De asemenea, poate fi făcut controlul fizic sau prelevarea de eşantioane a mărfurilor, dacă acestea mai pot fi identificate. 

(5) Se interzice efectuarea repetată a controalelor ulterioare asupra unora şi aceloraşi impozite şi taxe pentru perioada unui an bugetar care anterior a fost supusă controlului, cu excepţia cazurilor cînd efectuarea controlului ulterior repetat se impune de:

- comiterea unor erori, inclusiv procedurale în cadrul efectuării controlului ulterior, care au condus la anularea rezultatelor acestuia;

- examinarea contestaţiilor depuse împotriva deciziei organului vamal sau acţiunii colaboratorului vamal;

- reorganizarea sau lichidarea persoanei controlate;

- auditul activităţii organului vamal de către organul ierarhic superior;

- situaţia în care, după efectuarea controlului ulterior, au fost depistate semne de încălcări vamale neidentificate în cadrul controlului ulterior precedent;

- constatării elementelor constitutive ale infracţiunii de contrabandă sau ale altor infracţiuni;
- efectuarea unui control prin contrapunere.

Drept temei pentru efectuarea controlului vamal repetat la faţa locului, în legătură cu auditul activităţii organului vamal de către organul ierarhic superior, poate servi numai decizia acestuia din urmă, cu respectarea cerinţelor prezentului articol.

(6) Controlul ulterior iniţiat sau aflat în curs de iniţiere, urmează a fi încheiat printr-un raport, dacă:

a) persoana în adresa căreia urmează a fi iniţiat sau a fost iniţiat controlul ulterior a fost lichidată;

b) persoana în adresa căreia urmează a fi iniţiat sau a fost iniţiat controlul ulterior nu este de găsit, iar informaţia de care dispune organul vamal este insuficientă şi nu permite regularizarea situaţiei.

(7) Dacă după controlul ulterior rezultă că dispoziţiile ce reglementează destinaţia vamală respectivă au fost aplicate eronat, organul vamal ia măsuri pentru regularizarea situaţiei, indiferent de nivelul şi forma de control vamal aplicat anterior. 

(8) Serviciul Vamal stabileşte modelul documentului necesar regularizării situaţiei, precum şi instrucţiunile de completare ale acestui document. 

(9) În cazul în care se constată apariţia unei obligaţii vamale sau plata sumelor în plus, organul vamal încasează diferenţele în minus sau rambursează sumele plătite în plus, cu respectarea prevederilor legislaţiei în vigoare.”.
14. Articolul 1953 alineatul (1):

punct 2):

textul ” , la momentul efectuării controlului,” se exclud, iar în final se completează cu  cuvintele „pentru ultimii trei ani";

se completează cu o  nouă propoziţie după cum urmează:

„În cazul în care solicitantul este înregistrat ca agent economic la organul înregistrării de stat de mai puţin de trei ani, condiţia respectivă este analizată în baza înregistrărilor contabile şi informaţiilor disponibile";

la punctul 3), cuvintele ,,doi ani” se înlocuiesc cu cuvintele „trei ani” în ambele cazuri;

punctul 4) se completează în final cu o nouă literă h) cu următorul conţinut:

„h) dispune, dacă este cazul, de proceduri satisfăcătoare de gestionare a licenţelor şi/sau a autorizaţiilor de import/şi sau de export acordate în conformitate cu   măsurile de politică comercială;”.

15. Articolul 2021:

la alineatul (1), cuvintele ,,este o formă de control vamal ulterior” se înlocuiesc cu cuvintele ,,este una din formele controlului vamal ulterior”;

la alineatul (2), cuvintele „conform competenţelor teritoriale, planificat sau inopinat” se înlocuiesc cu cuvintele „conform procedurilor stabilite de Guvern.”;

alineatul (8) va avea următorul cuprins:

„(8) În cazul depistării unor erori şi/sau divergenţe între informaţiile din declaraţiile vamale şi cele din documentele verificate, ce duc la apariţia, modificarea şi/sau anularea obligaţiei vamale, organul vamal este obligat să comunice despre aceasta plătitorului vamal prin întocmirea procesului-verbal de examinare preliminară a rezultatelor auditului post-vămuire.”;

la alineatul (9), cuvîntul „informaţiile” se înlocuiește cu cuvintele „informaţii şi date, inclusiv”, iar cuvintele ,,sistemele electronice de analiză a riscurilor” se înlocuiesc cu cuvintele „programele informaţionale de administrare a riscurilor.”;

alineatul (10) se abrogă;

la alineatul (13), cuvintele „organul vamal” se înlocuiesc cu cuvîntul „Guvern”;

alineatul (16) se abrogă.
16. Articolul 2022 va avea următorul cuprins: 

„Articolul 2022. Reverificarea declaraţiei vamale

(1) Reverificarea declaraţiei vamale se efectuează la oficiul organului vamal şi este una din formele controlului vamal ulterior, control vamal ce constă în verificarea după acordarea liberului de vamă, a corectitudinii şi caracterului complet al informaţiilor furnizate într-o declaraţie vamală, precum şi existenţa şi conformitatea documentelor justificative anexate la aceasta, necesare plasării mărfurilor într-o destinaţie vamală, a altor documente aferente operaţiunilor verificate de care dispune organul vamal, alt organ cu atribuţii de administrare fiscală sau alte instituţii şi persoane. 

(2) Reverificarea declaraţiei vamale se efectuează de organele vamale conform procedurii stabilite de Guvern. 

(3) În procesul efectuării reverificării declaraţiei vamale, organele vamale pot utiliza informaţii şi date, inclusiv din bazele de date automatizate şi programele informaţionale de administrare a riscurilor. 

(4) Cu excepţia cazurilor prevăzute la alin.(5), controlul vamal ulterior prin reverificare se efectuează fără întocmirea procesului-verbal de reverificare. 

(5) În cazul depistării unor erori şi/sau divergenţe între informaţiile din declaraţiile vamale şi cele din documentele verificate, ce duc la apariţia, modificarea şi/sau anularea obligaţiei vamale, organul vamal este obligat să comunice despre aceasta plătitorului vamal prin întocmirea procesului-verbal de reverificare a declaraţiilor vamale.”.
17. La articolul 2024 alineatul (2) litera a), cuvintele „evidenţa contabilă” se înlocuiesc cu cuvîntul „contabilitatea”.
18. La articolul 2027 alineatul (2) litera a), cuvintele „evidenţei contabile” se înlocuiesc cu cuvîntul „contabilităţii”.
19. La articolul 229 alineatul (1), cuvintele ,,răspundere administrativă” se înlocuiesc cu cuvintele ,,răspundere contravenţională”.
20. Articolul 232:

alineatul unic devine alineatul (1);

la litera b1), după cuvîntul ,,contravenţiei” se introduce textul ,,iar în cazul constatării contravenţiei de către organul vamal, ca rezultat al controlului ulterior, pentru declaraţiile vamale repartizate pe culoarele galben sau roşu de control vamal, şi care au fost validate informatic cu acordarea liberului de vamă, sînt sancţionate cu amendă de 4% din valoarea obiectului contravenţiei;”;
la litera c), la sfîrşitul propoziţiei se completează cu textul:

,, , iar în cazul constatării contravenţiei prevăzute la pct.11) de către organul vamal, ca rezultat al controlului ulterior, pentru declaraţiile vamale repartizate pe culoarele galben sau roşu de control vamal, şi care au fost validate automat  cu acordarea liberului de vamă, sînt sancţionate cu amendă de 4% din valoarea mărfurilor care au constituit obiectul contravenţiei;”;

se completează cu alineatul (2) cu următorul cuprins:

,,(2) În cazul în care persoana, pînă la iniţierea controlului ulterior, pentru declaraţiile vamale repartizate pe culoarele galben sau roşu de control vamal, şi care au fost validate informatic cu acordarea liberului de vamă, comunică din proprie iniţiativă în scris organului vamal despre comiterea contravenţiilor vamale prevăzute de art.231 pct.6) și pct.11) din Codul vamal cu anexarea actelor justificate, aceasta se eliberează de răspundere materială şi contravenţională, cu condiţia achitării incontestabile şi benevole a drepturilor de import datorate și penalităților calculate.”.

21. La articolul 302 alineatul (1), cuvintele „poate suspenda” se înlocuiesc cu cuvintele „este obligat să suspende”.

22. Articolul 305 se completează cu alineatele (4) şi (5) cu următorul cuprins:

,,(4) Ca urmare a aplicării măsurilor de intervenţie conform art.304, titularul de drept este obligat să distrugă mărfurile contrafăcute în decurs de 3 luni calendaristice. Termenul dat începe să curgă de la data constatării că mărfurile reţinute aduc atingere unui drept de proprietate intelectuală.

(5) Organul vamal este în drept să refuze plasarea mărfurilor în destinaţia vamală distrugere în cazul în care: 

1) distrugerea lor poate cauza prejudiciu oamenilor şi mediului înconjurător;

2) organul vamal nu are posibilitate să controleze dacă mărfurile au fost realmente distruse;

3) distrugerea presupune suportarea cheltuielilor din partea statului;”.
Art.VIII.- Legea pentru punerea în aplicare a titlului V al Codului fiscal nr.408-XV din 26 iulie 2001 (Monitorul Oficial al Republicii Moldova, ediţie specială din 8 februarie 2007) se modifică și se completează după cum urmează:

1.  Articolul 4 pe tot cuprinsul alineatele (4), (9), (10), (17), (18), (19), (27) cuvintele „organul fiscal”, ,,organele fiscale”, ,,Inspectoratul Fiscal Principal de Stat”,  ,,Inspectoratului Fiscal Principal de Stat” se înlocuiesc cu cuvintele ,,Serviciul Fiscal de Stat” la forma și cazul respectiv.

la alineatul (9) litera c) liniuţele 3 şi 4 se abrogă.

2. Se completează cu Capitolul I cu următorul cuprins:
,,Capitolul I Aspecte administrative internaţionale

Secţiunea I Cooperarea administrativă în domeniul fiscal

Articolul 5 Scopul

(1) Prezentul capitol reglementează normele şi procedurile potrivit cărora Republica Moldova cooperează cu alte state, în vederea realizării unui schimb de informaţii şi asistenţă, care este în mod previzibil relevant pentru administrarea şi aplicarea legilor interne ale statelor respective, în privinţa taxelor şi impozitelor prevăzute de cadrul de reglementare.

(2) Prezentul capitol conţine şi dispoziţii privind schimbul de informaţii prevăzut la alin.(1) prin mijloace electronice, precum şi norme şi proceduri potrivit cărora Republica Moldova cooperează cu alte state.

(3) Prezentul capitol nu afectează aplicarea în Republica Moldova a normelor privind asistenţa reciprocă în materie penală şi nu aduce atingere îndeplinirii niciunei obligaţii a Republicii Moldova în temeiul altor instrumente juridice, inclusiv acorduri bilaterale sau multilaterale, în ceea ce priveşte cooperarea administrativă extinsă.

Articolul 6 Sfera de aplicare

Prezentul capitol se aplică următoarelor  impozite şi plăţi obligatorii:
- Impozitul pe venitul persoanelor fizice şi juridice;
- Contribuţiile de asigurări sociale de stat;
- Impozitul pe bunurile imobiliare;
- Taxa pe valoare adăugată;
- Accizele;
- Taxele rutiere;
- Taxele pentru resursele naturale;
- Taxele locale.  
Articolul 7 Definiţii

În sensul prezentului capitol, termenii şi expresiile de mai jos au următoarea semnificaţie:

a) autoritate competentă a unui stat - autoritatea care a fost desemnată ca atare de către statul respectiv. În cazul în care acţionează în temeiul prezentului capitol, un birou central de legătură, un departament de legătură sau un funcţionar autorizat este considerat, de asemenea, autoritate competentă prin delegare;

b) birou central de legătură - subdiviziune structurală a organului fiscal desemnată ca fiind responsabilul principal pentru contactele cu alte state în domeniul cooperării administrative;

c) departament de legătură - orice birou, altul decât biroul central de legătură, care a fost astfel desemnat în vederea schimbului direct de informaţii în temeiul prezentului capitol;

d) funcţionar autorizat - orice funcţionar care este autorizat să facă schimb direct de informaţii în temeiul prezentului capitol;

e) autoritate solicitantă - biroul central de legătură, un departament de legătură sau orice funcţionar autorizat al unui stat care înaintează o cerere de asistenţă în numele autorităţii competente;

f) autoritate solicitată - biroul central de legătură, un departament de legătură sau orice funcţionar autorizat al unui stat care primeşte o cerere de asistenţă în numele autorităţii competente;

g) anchetă administrativă - toate controalele, verificările şi alte acţiuni întreprinse de state în exercitarea atribuţiilor lor, în scopul asigurării aplicării corecte a legislaţiei fiscale;

h) schimb de informaţii la cerere - transmiterea de informaţii efectuată pe baza unei cereri adresate de statul solicitant statului solicitat într-un caz specific;

i) schimb de informaţii automat - comunicarea sistematică a informaţiilor predefinite referitoare la rezidenţii din alte state către statul de rezidenţă relevant, fără cerere prealabilă, la intervale regulate prestabilite, precum şi conform procedurilor stabilite de comun acord;

j) schimb de informaţii spontan - comunicarea nesistematică, în orice moment şi fără o cerere prealabilă, a unor informaţii către un alt stat;

k) persoană - orice persoană fizică ori juridică, orice asociere de persoane căreia îi este recunoscută, prin lege, capacitatea de a încheia acte juridice, dar care nu are statut de persoană juridică, sau orice altă entitate, indiferent de natura ori forma acesteia, fie că are sau nu personalitate juridică, care deţine ori gestionează active care, alături de venitul generat de acestea, sunt supuse unor taxe ori impozite care fac obiectul prezentului capitol;

l) mijloace electronice - utilizarea unui echipament electronic pentru procesarea, inclusiv compresia digitală, şi stocarea datelor şi prin utilizarea transmisiei prin fir a transmisiei radio, a tehnologiilor optice sau a altor mijloace electromagnetice.

Articolul 8 Autoritatea competentă din Republica Moldova

(1) Autoritatea competentă din Republica Moldova pentru aplicarea prevederilor prezentului capitol, precum şi pentru contactele cu alte state este Serviciul Fiscal de Stat.

(2) Prin ordin al directorului Serviciului Fiscal de Stat, se desemnează biroul central de legătură. Autoritatea competentă din Republica Moldova este responsabilă de informarea celorlalte state cu privire la desemnarea biroului central de legătură.

(3) Autoritatea competentă din Republica Moldova poate desemna subdiviziuni de legătură cu competenţe repartizate potrivit legislaţiei sau politicii sale naţionale. Biroul central de legătură are responsabilitatea de a actualiza lista subdiviziunilor de legătură şi de a o pune la dispoziţia birourilor centrale de legătură din alte state interesate.

(4) Autoritatea competentă din Republica Moldova poate desemna funcţionari autorizaţi. Biroul central de legătură are responsabilitatea de a actualiza lista acestor funcţionari autorizaţi şi de a o pune la dispoziţia birourilor centrale de legătură din alte state interesate.

(5) Funcţionarii implicaţi în cooperarea administrativă în temeiul prezentului capitol sunt consideraţi, în orice situaţie, ca fiind funcţionari autorizaţi în acest sens, potrivit condiţiilor prevăzute de autorităţile competente.

(6) În cazul în care o subdiviziune de legătură ori un funcţionar autorizat, desemnat potrivit alin. (3) sau (4), trimite ori primeşte o cerere sau un răspuns la o cerere de cooperare, acesta informează biroul central de legătură din Republica Moldova, potrivit procedurilor prevăzute de acesta din urmă.

(7) În cazul în care o subdiviziune de legătură ori un funcţionar autorizat, desemnat potrivit alin. (3) sau (4), primeşte o cerere de cooperare care necesită o acţiune în afara competenţei care i-a fost repartizată potrivit legislaţiei ori politicii naţionale din Republica Moldova, el transmite fără întârziere această cerere biroului central de legătură din Republica Moldova şi informează autoritatea solicitantă. În acest caz, perioada prevăzută la art.11 începe în ziua următoare transmiterii cererii de cooperare către biroul central de legătură.

Schimbul de informaţii la cerere

Articolul 9 Procedura aplicabilă schimbului de informaţii la cerere

La cererea autorităţii solicitante din alt stat, autoritatea solicitată din Republica Moldova comunică acesteia orice informaţii prevăzute la art.5 alin. (1) pe care le deţine sau pe care le obţine în urma anchetelor administrative.

Articolul 10 Anchete administrative

(1) Autoritatea solicitată din Republica Moldova asigură efectuarea oricăror anchete administrative necesare pentru a obţine informaţiile prevăzute la art.9.

(2) Cererea prevăzută la art.9 poate conţine solicitarea motivată a unei anchete administrative specifice. În cazul în care autoritatea solicitată din Republica Moldova decide că nu este necesară nicio anchetă administrativă, aceasta comunică de îndată autorităţii solicitante din alt stat motivele acestei decizii.

(3) Pentru a obţine informaţiile solicitate sau a efectua ancheta administrativă cerută, autoritatea solicitată din Republica Moldova urmează aceleaşi proceduri ca atunci când acţionează din propria iniţiativă ori la cererea unei alte autorităţi din Republica Moldova.

(4) În cazul în care autoritatea solicitantă din alt stat îi solicită în mod expres, autoritatea solicitată din Republica Moldova transmite documente originale, cu condiţia ca acest lucru să nu contravină dispoziţiilor în vigoare din Republica Moldova.

(5) Procedura, criteriile şi condițiile exercitării anchetei administrative (inclusiv anchetei administrative specifice) se stabilesc de către Ministerul Finanţelor. 

Articolul 11 Termene pentru schimbul de informaţii la cerere

(1) Autoritatea solicitată din Republica Moldova furnizează informaţiile prevăzute la art.9 în cel mai scurt timp posibil, dar nu mai mult de 6 luni de la data primirii cererii. În cazul în care autoritatea solicitată din Republica Moldova deţine deja informaţiile cerute, transmiterea acestora se face în termen de două luni de la data primirii cererii.

(2) Pentru anumite cazuri speciale, autoritatea solicitantă din alt stat şi cea solicitată din Republica Moldova pot conveni asupra unor termene diferite de cele prevăzute la alin. (1).

(3) Autoritatea solicitată din Republica Moldova confirmă autorităţii solicitante din alt stat, dacă este posibil prin mijloace electronice, primirea unei cereri fără întârziere, dar nu mai mult de 7 zile lucrătoare de la primire.

(4) În termen de o lună de la primirea cererii, autoritatea solicitată din Republica Moldova notifică autorităţii solicitante din alt stat orice nereguli ale cererii, precum şi nevoia unor eventuale informaţii suplimentare. Într-un astfel de caz, termenele prevăzute la alin. (1) se calculează din ziua următoare celei în care autoritatea solicitată din Republica Moldova primeşte informaţiile suplimentare necesare.

(5) În cazul în care autoritatea solicitată din Republica Moldova nu este în măsură să răspundă în termenul stabilit, aceasta notifică autorităţii solicitante din alt stat fără întârziere, dar nu mai mult de 3 luni de la primirea cererii, motivele nerespectării termenului şi data la care consideră că va fi în măsură să ofere un răspuns.

(6) În cazul în care autoritatea solicitată din Republica Moldova nu se află în posesia informaţiilor solicitate şi nu este în măsură să răspundă sau refuză să răspundă unei cereri de informaţii din motivele prevăzute la art.20 aceasta notifică autorităţii solicitante din alt stat motivele sale fără întârziere, dar nu mai mult de o lună de la data primirii cererii.

Schimbul automat obligatoriu de informaţii

Articolul 12 Sfera de aplicare şi condiţiile schimbului automat de informaţii

(1) Autoritatea competentă din Republica Moldova comunică autorităţii competente a oricărui alt stat, în termenii conveniţi în cadrul acordurilor, prin schimb automat, informaţiile referitoare la perioadele de impozitare relevante şi care sunt disponibile cu privire la rezidenţii din acel stat şi la următoarele categorii specifice de venituri şi de capital, astfel cum sunt acestea înţelese în temeiul legislaţiei naţionale din Republica Moldova:

a) venituri din muncă;

b) remuneraţii şi alte beneficii plătite administratorilor şi altor persoane asimilate acestora;

c) produse de asigurări de viaţă, în cazul schimbului de informaţii sau al altor măsuri similare;

d) pensii;

e) proprietatea asupra bunurilor imobile şi venituri din bunuri imobile; 

f) orice informaţii relevante pentru administrarea fiscală.

(2) Autoritatea solicitată din Republica Moldova poate conveni cu alte state să facă automat schimb de informaţii referitoare la categorii suplimentare de venituri şi de capital, precum şi informaţii în cadrul unor acorduri bilaterale sau multilaterale pe care le încheie.

(3) Procedura de notificare/informare a persoanei a cărei informație este supusă prelucrării în condițiile aplicării alin.(1) din prezentul articol, se stabilește de către Ministerul Finanţelor.

Schimbul spontan de informaţii

Articolul 13 Sfera de aplicare şi condiţiile schimbului spontan de informaţii

(1) Autoritatea competentă din Republica Moldova comunică autorităţii competente din orice alt stat interesat informaţiile prevăzute la art.5 alin. (1), în oricare dintre următoarele situaţii:

a) autoritatea competentă din Republica Moldova are dovezi pe baza cărora presupune că pot exista pierderi fiscale într-un alt stat;

b) o persoană impozabilă obţine o reducere sau o scutire de impozit în Republica Moldova, care ar putea determina o mărire a impozitului ori o obligaţie de plată a impozitului într-un alt stat;

c) afacerile între o persoană impozabilă din Republica Moldova şi o persoană impozabilă din alt stat sunt realizate printr-una sau mai multe ţări, astfel încât să rezulte o scădere a impozitului în Republica Moldova ori în celălalt stat sau în amândouă;

d) autoritatea competentă din Republica Moldova are dovezi pe baza cărora presupune că poate avea loc o diminuare a impozitului în urma unor transferuri artificiale ale profiturilor în cadrul unor grupuri de întreprinderi;

e) informaţiile transmise unui stat de către autoritatea competentă a altui stat au permis obţinerea unor informaţii care pot fi importante în evaluarea impozitului datorat în cel de-al doilea stat.

(2) Autoritatea competentă din Republica Moldova poate să comunice, prin schimb spontan, autorităţilor competente din celelalte state informații aferente sferei de aplicare prevăzute la art.6, de care are cunoştinţă şi care pot fi utile acestora.

Articolul 14 Termene pentru schimbul spontan de informaţii
(1) Autoritatea competentă din Republica Moldova căreia i se pun la dispoziţie informaţiile prevăzute la art.13  alin. (1) transmite informaţiile respective autorităţii competente a oricărui alt stat interesat, cât de curând posibil, dar nu mai târziu de o lună de la data la care informaţiile au fost puse la dispoziţie.

(2) Autoritatea competentă din Republica Moldova căreia i se comunică informaţiile în temeiul art.13 confirmă, dacă este posibil prin mijloace electronice, primirea acestor informaţii autorităţii competente care le-a furnizat, fără întârziere, dar nu mai mult de 7 zile lucrătoare de la primire.

Cooperarea privind controalele fiscale

Articolul 15 Controale simultane, controale fiscale peste hotare
(1) În cazul în care Republica Moldova convine cu unul sau mai multe state să efectueze controale simultane, fiecare pe teritoriul propriu, ale uneia ori mai multor persoane care prezintă un interes comun sau complementar, pentru a face schimb cu informaţiile astfel obţinute, sunt aplicabile prevederile alin. (2) - (4).

(2) Autoritatea competentă din Republica Moldova identifică în mod independent persoanele pentru care intenţionează să propună un control simultan. Ea notifică autorităţilor competente din celelalte state implicate orice cazuri pentru care propune efectuarea unui control simultan şi indică motivele acestei alegeri, precum şi perioada în care trebuie efectuate aceste controale.

(3) Autoritatea competentă din Republica Moldova decide dacă doreşte să participe la controalele simultane şi confirmă autorităţii competente care a propus controlul simultan acordul său sau îi comunică refuzul său motivat.

(4) Autoritatea competentă din Republica Moldova desemnează un reprezentant însărcinat cu supravegherea şi coordonarea operaţiunii de control.

(5) La cererea motivată a autorităţii competente a unui sau mai multor state, autoritatea competentă din Republica Moldova poate permite reprezentanţilor autorităţii competente solicitante, să fie prezenţi la partea corespunzătoare a unui control fiscal.

(6) În cazul acceptării solicitării, autoritatea competentă din Republica Moldova va informa, cît mai curînd posibil, autoritatea competentă din statul solicitant despre data şi locul desfăşurării controlului, autoritatea sau oficialul desemnat/-ă să efectueze controlul, procedurile şi condiţiile necesare pentru efectuarea controlului. Toate deciziile referitoare la efectuarea controlului fiscal sunt luate de către autoritatea competentă din Republica Moldova.

Notificări administrative
Articolul 16 Cereri de notificare
(1) La cererea autorităţii competente a unui stat, autoritatea competentă din Republica Moldova comunică destinatarului, potrivit reglementărilor Codului fiscal, precum şi legislaţiei în vigoare, toate actele şi deciziile emise de autorităţile administrative ale statului solicitant şi care se referă la aplicarea pe teritoriul său a legislaţiei privind taxele şi impozitele reglementate de prezentul capitol.

(2) Cererile de notificare precizează obiectul actului sau al deciziei care trebuie notificat(ă) şi indică numele şi adresa destinatarului, precum şi orice alte informaţii care pot facilita identificarea acestuia.

(3) Autoritatea solicitată din Republica Moldova informează de îndată dar nu mai mult de 7 zile autoritatea solicitantă din alt stat cu privire la răspunsul său la cererea respectivă şi îi comunică, în special, data la care actul sau decizia a fost notificat(ă) destinatarului.

(4) Autoritatea solicitantă din Republica Moldova formulează o cerere de notificare în temeiul prezentului articol numai în cazul în care nu este în măsură să efectueze notificarea potrivit normelor care reglementează notificarea instrumentelor în cauză în Republica Moldova sau în cazul în care o astfel de notificare ar cauza dificultăţi disproporţionate. Autoritatea competentă din Republica Moldova poate transmite orice document, prin scrisoare recomandată sau prin sisteme electronice de transmitere la distanţă, în mod direct unei persoane aflate pe teritoriul unui alt stat.

Rezultatul utilizării informaţiilor

Articolul 17 Condiţii

(1) În cazul în care autoritatea competentă din Republica Moldova furnizează informaţii în temeiul art.9 sau art.13, aceasta solicită autorităţii competente care primeşte informaţiile să transmită rezultatul utilizării informaţiilor primite. În cazul în care i se solicită un asemenea răspuns, autoritatea competentă din Republica Moldova care a primit informaţiile transmite autorităţii competente care a furnizat informaţiile rezultatul utilizării informaţiilor, fără a aduce atingere normelor privind secretul fiscal şi protecţia datelor, aplicabile în Republica Moldova, în cel mai scurt timp posibil, dar nu mai mult de 3 luni de la momentul în care se cunoaşte rezultatul utilizării informaţiilor solicitate.

(2) Autoritatea competentă din Republica Moldova poate transmite altor state rezultatul utilizării informaţiilor ce fac obiectul schimbului automat de informaţii, potrivit măsurilor practice convenite bilateral.

Schimbul de experienţă şi de bune practici

Articolul 18 Sfera de aplicare şi condiţii
Autoritatea competentă din Republica Moldova este în drept să examineze şi să evalueze cooperarea administrativă prevăzută de prezentul capitol şi să facă schimb de experienţă în scopul îmbunătăţirii acestei cooperări şi, dacă este cazul, să elaboreze unele norme în domeniile respective.

Condiţii aplicabile cooperării administrative

Articolul 19 Transmiterea de informaţii şi documente

(1) Informaţiile comunicate Republicii Moldova de către alte state sub orice formă potrivit prezentului capitol intră sub incidenţa secretului profesional şi se bucură de protecţia conferită informaţiilor de acest tip în temeiul legislaţiei din Republica Moldova. Astfel de informaţii pot fi utilizate pentru administrarea şi aplicarea legislaţiei din Republicii Moldova referitoare la taxele şi impozitele prevăzute la art.6. Aceste informaţii pot fi utilizate, de asemenea, pentru stabilirea şi recuperarea altor taxe şi impozite prevăzute la art.29 sau pentru stabilirea şi recuperarea contribuţiilor de asigurări sociale. De asemenea, acestea pot fi folosite în legătură cu procedurile judiciare şi administrative care pot implica sancţiuni, iniţiate ca urmare a încălcării legislaţiei fiscale, fără a aduce atingere normelor şi dispoziţiilor generale care reglementează drepturile făptuitorului, bănuitului sau inculpatului ori contravenientului, precum şi ale martorilor în cadrul acestor proceduri.

(2) Dacă autoritatea competentă din Republica Moldova consideră că informaţiile primite de la autoritatea competentă a unui alt stat pot fi utile, în scopurile prevăzute la alin. (1), autorităţii competente a unui al treilea stat, le poate transmite acesteia din urmă, cu condiţia ca această transmitere să respecte normele şi procedurile prevăzute de prezentul capitol. Autoritatea competentă din Republica Moldova informează autoritatea competentă a statului din care provin informaţiile cu privire la intenţia sa de a transmite informaţiile respective unui stat terţ. În situaţia în care Republica Moldova este stat din care provin informaţiile, aceasta se poate opune transmiterii informaţiilor respective în termen de 10 zile lucrătoare de la data primirii comunicării din partea statului care doreşte să transmită informaţiile.

(3) Permisiunea de a utiliza potrivit alin.(2) informaţiile transmise în temeiul alin. (3) poate fi acordată numai de către autoritatea competentă din Republica Moldova.

(4) Informaţiile, rapoartele, declaraţiile şi orice alte documente, precum şi copiile certificate sau extrasele din aceste documente, obţinute de autoritatea solicitată din alt stat şi comunicate autorităţii solicitante din Republica Moldova în temeiul prezentului capitol, pot fi invocate ca dovezi de către organismele competente din Republica Moldova, în acelaşi mod ca informaţiile, rapoartele, declaraţiile şi orice alte documente similare furnizate de o autoritate din Republica Moldova.

Articolul 20 Limite

(1) Autoritatea solicitată din Republica Moldova furnizează autorităţii solicitante dintr-un alt stat informaţiile prevăzute la art.9, cu condiţia ca autoritatea solicitantă să fi epuizat sursele uzuale de informaţii pe care le-ar fi putut utiliza în această situaţie pentru a obţine informaţiile solicitate, fără a risca să pună în pericol atingerea scopului urmărit. Autoritatea solicitantă din Republica Moldova solicită informaţiile prevăzute la art.9 autorităţii solicitate din alt stat numai în situaţia în care au fost epuizate sursele uzuale de informaţii pe care le-ar fi putut utiliza în această situaţie pentru a obţine informaţiile solicitate, fără a risca să pună în pericol atingerea scopului urmărit.

(2) Prezentul capitol nu impune Republicii Moldova obligaţia de a efectua anchete sau de a comunica informaţii, în cazul în care efectuarea acestor anchete sau obţinerea informaţiilor respective pentru propriile scopuri ar fi contrară legislaţiei din Republicii Moldova.

(3) Autoritatea competentă din Republica Moldova poate refuza să furnizeze informaţii, în cazul în care statul solicitant nu este în măsură, din motive juridice, să furnizeze informaţii similare.

(4) Furnizarea de informaţii poate fi refuzată în cazul în care ar conduce la divulgarea unui secret comercial, industrial sau profesional ori a unui procedeu comercial sau a unor informaţii a căror divulgare ar fi contrară ordinii publice.

(5) Autoritatea solicitată din Republica Moldova comunică autorităţii solicitante din alt stat motivele refuzului de a răspunde la cererea de informaţii.

Articolul 21 Obligaţii
(1) În cazul în care un stat solicită informaţii în temeiul prezentului capitol, Republica Moldova recurge la mecanismul său de colectare de informaţii pentru a obţine informaţiile solicitate, chiar dacă acestea nu îi sunt necesare pentru propriile scopuri fiscale. Această obligaţie nu aduce atingere art.20 alin. (2) - (4), ale căror dispoziţii nu pot fi în niciun caz interpretate în sensul autorizării Republicii Moldova să refuze furnizarea informaţiilor pentru motivul că acestea nu prezintă un interes naţional.

(2) Prevederile art.20 alin. (2) şi (4) nu pot fi în niciun caz interpretate ca permiţând autorităţii solicitate din Republica Moldova să refuze furnizarea de informaţii pentru motivul că aceste informaţii sunt deţinute de o bancă, de o altă instituţie financiară, de o persoană desemnată sau care acţionează în calitate de agent ori de administrator sau că informaţiile respective se referă la participaţiile la capitalul unei persoane.

(3) Fără a aduce atingere alin. (2), Republica Moldova poate refuza transmiterea informaţiilor solicitate în cazul în care aceste informaţii se referă la perioade de impozitare dinainte de data de 1 martie 2012.

Articolul 22 Formulare-tip şi formate electronice       

(1) Cererile de informaţii şi de anchete administrative formulate potrivit art.9 şi răspunsurile aferente, confirmările de primire, cererile de informaţii generale suplimentare şi declaraţiile de incapacitate sau de refuz formulate în temeiul art.11 se trimit, în măsura posibilului, pe baza unui formular-tip adoptat de Ministerul Finanţelor. Formularele-tip pot fi însoţite de rapoarte, declaraţii sau orice alte documente, precum şi de copii certificate ori de extrase din acestea.

(2) Formularul-tip prevăzut la alin. (1) include cel puţin următoarele informaţii care trebuie furnizate de către autoritatea solicitantă:

a) identitatea persoanei care face obiectul examinării sau al anchetei;

b) scopul fiscal urmărit.

(3) În măsura în care se cunosc şi în acord cu evoluţiile internaţionale, autoritatea solicitantă din Republica Moldova poate furniza numele şi adresa oricărei persoane despre care se crede că deţine informaţiile solicitate, precum şi orice element care poate facilita colectarea de informaţii de către autoritatea solicitată din alt stat.

(4) Informaţiile spontane şi confirmarea acestora, prevăzute la art.13 şi, respectiv,  art.14, cererile de notificări administrative prevăzute la art.16 şi rezultatul utilizării informaţiilor prevăzut la art.17 se transmit prin intermediul formularului-tip adoptat de  Ministerul Finanţelor.

(5) Schimbul automat obligatoriu de informaţii prevăzut la art.12 se efectuează utilizând un format electronic standardizat conceput pentru facilitarea unui astfel de schimb automat şi bazat pe formatul electronic existent, în temeiul cadrului de reglementare la acest subiect.

Articolul 23 Măsuri practice
(1) Informaţiile comunicate în temeiul prezentului capitol se furnizează, în măsura posibilului, prin mijloace electronice sau dacă nu este posibil prin mijloace agreate în acest sens.

(2) Autoritatea competentă din Republica Moldova notifică fiecărei persoane care face obiectul raportării încălcarea securităţii datelor sale atunci când respectiva încălcare este de natură să afecteze în mod negativ protecţia datelor cu caracter personal sau a vieţii private a persoanei în cauză. Republica Moldova renunţă la orice cerere de rambursare a cheltuielilor ocazionate de aplicarea prezentului capitol, exceptând, după caz, cheltuielile cu onorariile plătite experţilor.

(3) Cererile de cooperare, inclusiv cererile de notificare, şi documentele anexate pot fi redactate în orice limbă aleasă de comun acord de autoritatea solicitată şi autoritatea solicitantă. Cererile respective sunt însoţite de o traducere în limba oficială sau în una dintre limbile oficiale ale statului al autorităţii solicitate numai în situaţii speciale, când autoritatea solicitată motivează cererea de traducere. Dacă informaţia primită de la autoritatea solicitantă nu poate fi tradusă de către autoritatea solicitată, aceasta urmează a fi restituită autorităţii solicitante pentru a fi tradusă într-o limbă aleasă de comun acord.   

Articolul 24 Obligaţii speciale
Autoritatea competentă din Republica Moldova dispune toate măsurile necesare pentru:

a) a asigura o coordonare internă eficace a măsurilor de organizare prevăzute la art.8;

b) a stabili o cooperare directă cu autorităţile celorlalte state membre, prevăzute la art.8;

c) a asigura buna funcţionare a sistemului de cooperare administrativă prevăzut de prezentul capitol.

Articolul 25 Evaluare
(1) Autoritatea competentă din Republica Moldova examinează şi evaluează funcţionarea sistemului de cooperare administrativă prevăzut de prezentul capitol.

(2) Autoritatea competentă din Republica Moldova poate transmite statelor terţe, sau organismelor internaţionale orice informaţii pertinente necesare pentru evaluarea eficacităţii cooperării administrative prevăzute de prezentul capitol în ceea ce priveşte combaterea fraudei şi a evaziunii fiscale.

(3) Informaţiile transmise Republicii Moldova intră sub incidenţa secretului fiscal/şi sau a datelor cu caracter personal şi beneficiază de protecţia acordată informaţiilor asemănătoare conform legislaţiei din Republica Moldova.

Dispoziţii finale

Articolul 26 Protecţia datelor
Toate schimburile de informaţii efectuate în temeiul prezentului capitol se realizează cu respectarea Legii nr.133 din 08 iulie 2011 privind protecţia datelor cu caracter personal.

Articolul 27 Păstrarea informaţiilor

Informaţiile prelucrate în conformitate cu prezentul capitol se păstrează o perioadă care nu depăşeşte perioada necesară pentru atingerea obiectivelor prezentului capitol şi, în orice caz, în conformitate cu legislaţia din Republica Moldova referitoare la termenele de prescripţie, ale fiecărui operator de date.

Secţiunea II Asistenţa reciprocă în materie de recuperare a creanţelor/restanţelor legate de taxe, impozite, drepturi şi alte măsuri
Articolul 28 Scopul
Prezentul capitol stabileşte norme privind asistenţa în vederea recuperării în Republica Moldova a unor creanţe/restanţe stabilite într-un alt stat, inclusiv membru al Uniunii Europene, precum şi asistenţa în vederea recuperării într-un alt stat, inclusiv membru al Uniunii Europene a creanţelor/restanţelor stabilite în Republica Moldova.

Articolul 29 Autoritatea competentă din Republica Moldova
(1) Autoritatea competentă din Republica Moldova pentru aplicarea prevederilor prezentului capitol este Serviciul Fiscal de Stat;

(2) Autoritatea prevăzută la alin. (1) este competentă şi pentru asistenţă la recuperarea creanţelor/restanţelor aferente creanţelor/restanţelor principale pentru a căror asistenţă la recuperare sunt competente.

(3) Prin ordin al directorului Serviciului Fiscal de Stat se desemnează biroul central de legătură, care este responsabil pentru contactele cu alte state în domeniul asistenţei reciproce care face obiectul prezentului capitol, precum şi pentru contactele cu organismele internaţionale competente.

(4) Autoritatea competentă din Republica Moldova poate desemna birouri de legătură care să fie responsabile de contactele cu alte state în materie de asistenţă reciprocă în ceea ce priveşte unul sau mai multe tipuri sau categorii specifice de taxe, impozite şi drepturi prevăzute la art.6.

(5) În cazul în care un birou de legătură primeşte o cerere de asistenţă reciprocă ce necesită măsuri care nu ţin de competenţa ce i-a fost atribuită, acesta înaintează cererea, fără întârziere, biroului competent, dacă este cunoscut, sau biroului central de legătură şi informează autoritatea solicitantă în consecinţă.

(6) Autoritatea competentă din Republica Moldova informează după caz, alte state cu privire la biroul său central de legătură şi la orice birouri de legătură pe care le-a desemnat.

(7) Toate comunicările sunt trimise de către biroul central de legătură sau în numele acestuia, de la caz la caz, cu acordul biroului central de legătură, asigurându-se eficienţa comunicării.

Schimbul de informaţii

Articolul 30 Furnizarea de informaţii
(1) La cererea autorităţii solicitante, autoritatea solicitată furnizează orice informaţii pe care le apreciază că sunt relevante pentru autoritatea solicitantă, în vederea recuperării creanţelor/restanţelor sale prevăzute la art.6. În scopul furnizării acestor informaţii, autoritatea solicitată asigură realizarea oricăror anchete administrative necesare pentru obţinerea acestora.

(2) Autoritatea solicitată nu este obligată să furnizeze informaţii:

a) pe care nu le-ar putea obţine în vederea recuperării creanţelor/restanţelor similare născute în statul membru solicitat;

b) care ar divulga un secret comercial, industrial sau profesional;

c) a căror divulgare ar aduce atingere securităţii statului solicitat sau care ar fi contrare ordinii publice a acestuia.

 (3) Autoritatea solicitată informează autoritatea solicitantă în legătură cu motivele de refuz al unei cereri de informaţii.

Articolul 31 Schimbul de informaţii fără cerere prealabilă
În cazul în care urmează să se efectueze o rambursare/restituire de impozite, taxe sau drepturi, altele decât taxa pe valoarea adăugată, către o persoană stabilită ori având domiciliul într-un alt stat, statul din care urmează să se efectueze rambursarea/restituirea informează statul unde este stabilită sau unde îşi are domiciliul persoana respectivă cu privire la rambursarea/restituirea ce urmează a se efectua.

Articolul 32 Prezenţa în birourile centrale de legătură şi participarea la anchetele administrative
(1) Prin acord între autoritatea solicitantă şi autoritatea solicitată şi în concordanţă cu procedurile stabilite de autoritatea solicitată, funcţionarii autorizaţi de autoritatea solicitantă pot, în vederea promovării asistenţei reciproce prevăzute de prezentul capitol:

a) să fie prezenţi în birourile în care autorităţile administrative ale statului solicitat îşi desfăşoară activitatea;

b) să fie prezenţi la anchetele administrative efectuate pe teritoriul statului solicitat;

c) să însoţească funcţionarii competenţi din statul solicitat în cursul procedurilor judiciare din respectivul stat.

(2) Acordul prevăzut la alin. (1) lit. b) poate prevedea ca funcţionarii din statul solicitant să poată intervieva persoane şi examina registre, în cazul în care legislaţia în vigoare în statul solicitat permite acest lucru.

(3) Funcţionarii autorizaţi de autoritatea solicitantă care utilizează posibilităţile oferite prin alin. (1) şi (2) sunt în măsură să prezinte în orice moment o împuternicire scrisă în care le sunt indicate identitatea şi calitatea oficială.

Asistenţă pentru notificarea documentelor
Articolul 33 Cererea de notificare a anumitor documente referitoare la creanţe/restanţe
(1) La cererea autorităţii solicitante, autoritatea solicitată notifică persoanei căreia îi sunt destinate, denumită în continuare destinatar, toate actele şi deciziile, inclusiv pe cele de natură judiciară, privind o creanţă/restanţă sau recuperarea acesteia, emise de statul solicitant.

(2) Cererea de notificare prevăzută la alin. (1) este însoţită de un formular-tip care conţine cel puţin următoarele informaţii:

a) numele, adresa şi orice alte informaţii utile pentru identificarea destinatarului;

b) scopul notificării şi termenul în care aceasta ar trebui efectuată;

c) o descriere a documentelor anexate, a tipului de creanţă/restanţă şi a valorii creanţei/restanţei pentru care se formulează cererea;

d) numele, adresa şi alte date de contact cu privire la biroul responsabil de documentele anexate şi, în cazul în care este diferit, biroul de la care se pot obţine informaţii suplimentare privind documentele notificate sau posibilităţile de a contesta obligaţia de plată.

(3) Autoritatea solicitantă depune o cerere de notificare în temeiul prezentului capitol numai atunci când nu poate efectua notificarea în conformitate cu normele care reglementează notificarea documentului în cauză în statul solicitant.

(4) Autoritatea solicitată informează de îndată autoritatea solicitantă în privinţa oricărei acţiuni întreprinse în urma cererii de notificare, în special în legătură cu data notificării documentului către destinatar.

Articolul 34 Mijloace de notificare

(1) Autoritatea solicitată se asigură că procedura de notificare în statul solicitat se efectuează potrivit reglementărilor legale şi practicilor administrative naţionale în vigoare în statul membru solicitat.

(2) Prevederile alin. (1) nu aduc atingere niciunei alte forme de notificare utilizate de o autoritate competentă a statului solicitant, în conformitate cu normele în vigoare în respectivul stat.

(3) O autoritate competentă stabilită pe teritoriul statului solicitant poate notifica direct orice document prin scrisoare recomandată sau prin poştă electronică unei persoane dintr-un alt stat.

Măsurile asigurătorii sau de recuperare
Articolul 35 Cererea de recuperare
(1) La cererea autorităţii solicitante, autoritatea solicitată recuperează creanţele/restanţele care fac obiectul unui titlu ce permite executarea în statul solicitant.

(2) De îndată ce autoritatea solicitantă are cunoştinţă despre orice informaţii relevante cu privire la cazul care a motivat cererea de recuperare, aceasta le transmite autorităţii solicitate.

Articolul 36 Condiţii aplicabile cererilor de recuperare

(1) Autoritatea solicitantă nu poate formula o cerere de recuperare dacă şi atâta vreme cât creanţa şi/sau titlul care permite executarea acesteia în statul solicitant sunt contestate în statul respectiv, cu excepţia cazurilor în care se aplică art.39 alin. (6).

(2) Înainte ca autoritatea solicitantă să formuleze o cerere de recuperare se aplică procedurile de recuperare adecvate disponibile în statul solicitant, cu următoarele excepţii:

a) atunci când este evident că nu există active pentru recuperare în statul solicitant sau că astfel de proceduri nu vor duce la plata integrală a creanţei şi că autoritatea solicitantă deţine informaţii specifice care indică faptul că persoana în cauză are active în statul solicitat;

b) atunci când aplicarea unor astfel de proceduri în statul solicitant ar cauza dificultăţi disproporţionate.

Articolul 37 Titlul executoriu şi alte documente însoţitoare

(1) Orice cerere de recuperare este însoţită de un titlu uniform care permite executarea în statul solicitat. Acest titlu uniform care permite executarea în statul solicitat reflectă conţinutul principal al titlului iniţial care permite executarea şi constituie baza unică a măsurilor asigurătorii şi de recuperare luate în statul solicitat. Acesta nu face obiectul niciunui act de recunoaştere, completare sau înlocuire în respectivul stat.

(2) Titlul uniform care permite executarea conţine cel puţin următoarele informaţii:

a) informaţii relevante pentru identificarea titlului iniţial care permite executarea, o descriere a creanţei/restanţei, inclusiv natura acesteia, perioada acoperită de creanţă/restanţă, orice date relevante pentru procesul de executare şi valoarea creanţei/restanţei şi diferitele componente ale acesteia, precum creanţa/restanţa principală şi creanţele/restanţele fiscale accesorii datorate;

b) numele, adresa şi alte informaţii utile pentru identificarea debitorului/restanţierului;

c) numele, adresa şi alte date de contact cu privire la biroul responsabil de evaluarea creanţei/restanţei şi, în cazul în care acesta este diferit, biroul de la care se pot obţine informaţii suplimentare privind creanţa/restanţa sau posibilităţile de a contesta obligaţia de plată.

(3) Cererea de recuperare a unei creanţe/restanţe poate fi însoţită de alte documente referitoare la creanţă/restanţă emise de statul solicitant.

Articolul 38 Recuperarea creanţei
(1) În scopul recuperării creanţei/restanţei în statul solicitat, orice creanţă/restanţă pentru care a fost formulată o cerere de recuperare este tratată ca şi când ar fi o creanţă/restanţă a statului solicitat, cu excepţia cazului în care prezentul capitol prevede altfel. Autoritatea solicitată utilizează prerogativele conferite şi procedurile legale din statul solicitat aplicabile creanţelor/restanţelor cu privire la aceleaşi taxe, impozite sau drepturi ori, în absenţa acestora, cu privire la taxe, impozite sau drepturi similare, cu excepţia cazului în care prezentul capitol prevede altfel.

(2) Dacă autoritatea solicitată consideră că pe teritoriul statului său nu se colectează taxe, impozite sau drepturi identice ori similare, aceasta utilizează prerogativele conferite şi procedurile legale din statul solicitat aplicabile creanţelor/restanţelor proprii, cu excepţia cazului în care prezentul capitol prevede altfel.

(3) Statul solicitat nu este obligat să acorde creanţelor/restanţelor altor state preferinţele acordate pentru creanţe similare apărute în respectivul stat, cu excepţia cazurilor în care statele vizate convin altfel sau există dispoziţii contrare în legislaţia statului solicitat. Un stat care acordă preferinţe pentru creanţe/restanţe altui stat nu poate refuza acordarea aceloraşi facilităţi pentru aceleaşi creanţe/restanţe sau pentru creanţe/restanţe similare altor state, în aceleaşi condiţii.

(4) Statul solicitat recuperează creanţa în moneda sa naţională.

(5) Autoritatea solicitată informează cu diligenţa necesară autoritatea solicitantă cu privire la orice acţiune întreprinsă cu privire la cererea de recuperare.

(6) Începând cu data la care este primită cererea de recuperare, autoritatea solicitată percepe dobânzi/majorări de întîrziere pentru plata cu întârziere, potrivit legislaţiei în vigoare în statul solicitat. În cazul Republicii Moldova sunt aplicabile prevederile art.228.

(7) Autoritatea solicitată poate, în cazul în care legislaţia în vigoare în statul solicitat permite acest lucru, să acorde debitorului/restanţierului pentru aceste creanţe/restanţe eşalonarea/amînarea la plată şi să perceapă dobândă/majorarea de întîrziere în acest sens. Autoritatea solicitată informează ulterior autoritatea solicitantă cu privire la orice astfel de decizie.

(8) Fără a aduce atingere prevederilor art.45 alin. (1), autoritatea solicitată îi transferă autorităţii solicitante sumele recuperate aferente creanţei, precum şi dobânzile prevăzute la alin. (6) şi (7).

Articolul 39 Litigii
(1) Litigiile cu privire la creanţă/restanţă, la titlul iniţial care permite executarea în statul solicitant sau la titlul uniform care permite executarea în statul solicitat şi litigiile legate de validitatea unei notificări efectuate de o autoritate competentă a statului solicitant sunt de competenţa autorităţilor competente ale statului solicitant. Dacă, în cursul procedurii de recuperare, creanţa/restanţa, titlul iniţial care permite executarea în statul solicitant sau titlul uniform care permite executarea în statul solicitat este contestată/contestat de o parte interesată, autoritatea solicitată informează respectiva parte interesată că o astfel de acţiune trebuie introdusă de aceasta din urmă în faţa autorităţii competente a statului solicitant, potrivit legislaţiei în vigoare în statul respectiv.

(2) Litigiile cu privire la măsurile de executare luate în statul solicitat sau cu privire la validitatea unei notificări efectuate de o autoritate competentă a statului solicitat sunt introduse în faţa organismului competent pentru soluţionarea litigiului al statului respectiv, potrivit legislaţiei în vigoare a acestui stat.

(3) Atunci când una dintre acţiunile prevăzute la alin. (1) a fost introdusă în faţa organismului competent al statului solicitant, autoritatea solicitantă informează autoritatea solicitată cu privire la aceasta şi precizează care sunt elementele creanţei/restanţei ce nu fac obiectul contestaţiei.

(4) De îndată ce autoritatea solicitată primeşte informaţiile prevăzute la alin. (3), fie din partea autorităţii solicitante, fie din partea părţii interesate, aceasta suspendă procedura de executare în ceea ce priveşte partea contestată a creanţei/restanţei, până la primirea deciziei organismului competent în materie, cu excepţia cazurilor în care autoritatea solicitantă formulează o cerere contrară, potrivit alin. (6).

(5) La cererea autorităţii solicitante sau în cazul în care se consideră necesar de către autoritatea solicitată, fără să se aducă atingere prevederilor art.41, autoritatea solicitată poate recurge la măsuri asigurătorii pentru a garanta recuperarea, în măsura în care reglementările legale în vigoare în statul solicitat permit acest lucru.

(6) Potrivit reglementărilor legale şi practicilor administrative în vigoare în statul în care îşi are sediul, autoritatea solicitantă poate cere autorităţii solicitate să recupereze o creanţă contestată sau o parte contestată a creanţei, în măsura în care reglementările legale şi practicile administrative în vigoare în statul solicitat permit acest lucru. Orice astfel de cerere se motivează. Dacă rezultatul ulterior al contestaţiei este favorabil debitorului/restanţierului, autoritatea solicitantă are obligaţia de a rambursa orice sumă recuperată, precum şi de a plăti orice compensaţie datorată, potrivit reglementărilor legale în vigoare în statul solicitat.

(7) Dacă autorităţile competente ale statului solicitant sau ale statului solicitat au iniţiat o procedură amiabilă, iar rezultatul procedurii poate afecta creanţa/restanţa cu privire la care a fost solicitată asistenţă, măsurile de recuperare sunt suspendate până la încheierea procedurii respective, cu excepţia cazurilor de urgenţă imediată datorate fraudei sau insolvabilităţii. În cazul în care măsurile de recuperare sunt suspendate sau blocate, sunt aplicabile prevederile alin. (5).

Articolul 40 Modificarea sau retragerea cererii de asistenţă pentru recuperare
(1) Autoritatea solicitantă informează imediat autoritatea solicitată cu privire la orice modificare ulterioară adusă cererii sale de recuperare sau cu privire la retragerea cererii sale, precizând motivele modificării sau retragerii acesteia.

(2) Dacă modificarea cererii este rezultatul unei decizii luate de organismul competent prevăzut la art.39 alin. (1), autoritatea solicitantă comunică decizia respectivă împreună cu un titlu uniform revizuit care permite executarea în statul solicitat. Autoritatea solicitată continuă măsurile de recuperare pe baza titlului revizuit. Măsurile asigurătorii sau de recuperare deja luate pe baza titlului uniform iniţial care permite executarea în statul membru solicitat pot continua pe baza titlului revizuit, cu excepţia cazului în care modificarea cererii se datorează lipsei de valabilitate a titlului iniţial care permite executarea în statul solicitant sau a titlului uniform iniţial care permite executarea în statul solicitat. Dispoziţiile art.37 şi  art.39 sunt aplicabile în mod corespunzător.

Articolul 41 Cererea de măsuri asigurătorii

(1) La cererea autorităţii solicitante, autoritatea solicitată ia măsurile asigurătorii necesare, dacă acestea sunt permise de legislaţia sa naţională şi în conformitate cu practicile sale administrative, pentru a asigura recuperarea în cazul în care creanţa/restanţa sau titlul care permite executarea în statul solicitant este contestată/contestat la momentul formulării cererii sau în cazul în care creanţa/restanţa nu face încă obiectul unui titlu care să permită executarea în statul solicitant, în măsura în care sunt, de asemenea, posibile măsuri asigurătorii, într-o situaţie similară, în temeiul legislaţiei naţionale şi al practicilor administrative ale statului solicitant. Documentul elaborat pentru a permite aplicarea de măsuri asigurătorii în statul solicitant şi referitor la creanţa/restanţa pentru care se solicită asistenţa reciprocă, dacă este cazul, însoţeşte cererea de măsuri asigurătorii în statul membru solicitat. Acest document nu face obiectul niciunui act de recunoaştere, completare sau înlocuire în statul solicitat.

(2) Cererea de măsuri asigurătorii poate fi însoţită de alte documente referitoare la creanţă/restanţă, emise în statul solicitant.

Articolul 42 Normele aplicabile cererilor de măsuri asigurătorii
Pentru aplicarea dispoziţiilor art.41 sunt aplicabile, în mod corespunzător, dispoziţiile  art.35 alin. (2),  art.38 alin. (1) - (5), art.39 şi  art.40.

Articolul 43 Limite ale obligaţiilor autorităţii solicitate

(1) Autoritatea solicitată nu este obligată să acorde asistenţa prevăzută la  art.35 – 41 dacă recuperarea creanţei este de natură să genereze, din cauza situaţiei debitorului/restanţierului, grave dificultăţi de ordin economic sau social în statul solicitat, în măsura în care reglementările legale şi practicile administrative în vigoare în respectivul stat permit o astfel de excepţie în cazul creanţelor naţionale.

(2) Autoritatea solicitată nu este obligată să acorde asistenţa prevăzută la art.30 şi la  art.32 – 41 dacă cererea iniţială de asistenţă, potrivit prevederilor art.30, 32, 33, 35 sau art.43, este efectuată cu privire la creanţe care au o vechime mai mare de 5 ani, acest termen începând de la momentul scadenţei creanţei în statul solicitant şi până la momentul cererii iniţiale de asistenţă. În cazul în care creanţa/restanţa sau titlul iniţial care permite executarea în statul solicitant este contestată/contestat, termenul de 5 ani începe din momentul în care în statul solicitant se stabileşte faptul că nu mai este posibilă contestarea creanţei/restanţei sau a titlului care permite executarea. În cazul în care se acordă o amânare a plăţii sau un plan de eşalonare a plăţii de către autorităţile competente din statul solicitant, termenul de 5 ani începe din momentul în care întregul termen de plată a expirat. Cu toate acestea, în aceste cazuri, autoritatea solicitată nu este obligată să acorde asistenţă cu privire la creanţe/restanţe care sunt mai vechi de 10 ani, termen calculat de la momentul scadenţei creanţei în statul solicitant.

(3) Un stat nu este obligat să acorde asistenţă dacă valoarea totală a creanţelor reglementate de prezentul capitol, pentru care se solicită asistenţă, este mai mică de 1.500 euro (în echivalentul a lei moldoveneşti la cursul oficial al leului moldovenesc stabilit de BNM  în ziua recepţionării cererii de recuperare).

(4) Autoritatea solicitată informează autoritatea solicitantă în legătură cu motivele refuzului unei cereri de asistenţă.

Articolul 44 Aspecte privind prescripţia
(1) Aspectele privind termenele de prescripţie sunt reglementate exclusiv de legislaţia în vigoare în statul solicitant.

(2) În ceea ce priveşte suspendarea, întreruperea sau prelungirea termenului de prescripţie, toate demersurile efectuate în vederea recuperării creanţelor/restanţelor de către autoritatea solicitată sau în numele acesteia, în temeiul unei cereri de asistenţă, care au drept efect suspendarea, întreruperea sau prelungirea termenului de prescripţie, în conformitate cu legislaţia în vigoare în statul solicitat, sunt considerate a avea acelaşi efect în statul solicitant, cu condiţia ca efectul corespunzător să fie prevăzut în reglementările legale în vigoare în statul solicitant.

(3) Dacă suspendarea, întreruperea sau prelungirea termenului de prescripţie nu este posibilă în temeiul reglementărilor legale în vigoare în statul solicitat, toate demersurile efectuate în vederea recuperării creanţelor/restanţelor de către autoritatea solicitată sau în numele acesteia în temeiul unei cereri de asistenţă care, dacă ar fi fost efectuate de către autoritatea solicitantă în propriul stat sau în numele acesteia, ar fi dus la suspendarea, întreruperea sau prelungirea termenului de prescripţie, potrivit legislaţiei în vigoare în statul solicitant, sunt considerate a fi fost efectuate în statul solicitant, în ceea ce priveşte efectul respectiv.

(4) Prevederile alin. (2) şi (3) nu afectează dreptul autorităţilor competente din statul solicitant de a lua măsuri pentru a suspenda, întrerupe sau prelungi termenul de prescripţie, potrivit reglementărilor în vigoare în statul respectiv.

(5) Autoritatea solicitantă şi autoritatea solicitată se informează reciproc cu privire la orice acţiune care întrerupe, suspendă sau prelungeşte termenul de prescripţie a creanţei pentru care au fost solicitate măsuri asigurătorii sau de recuperare sau care poate produce acest efect.

Articolul 45 Costuri

(1) În plus faţă de sumele prevăzute la art.38 alin. (8), autoritatea solicitată urmăreşte să recupereze de la debitor/restanţier cheltuielile legate de recuperare pe care le-a suportat şi le reţine, potrivit reglementărilor legale în vigoare din statul solicitat.

(2) Statele renunţă reciproc la toate cererile privind rambursarea cheltuielilor rezultate din asistenţa reciprocă pe care şi-o acordă potrivit prezentului capitol.

(3) Cu toate acestea, în cazul unor recuperări care creează dificultăţi deosebite, care implică cheltuieli foarte mari sau care se referă la crima organizată, autoritatea solicitantă şi autoritatea solicitată pot să convină asupra unor modalităţi de rambursare specifice cazurilor în speţă.

(4) Fără a aduce atingere prevederilor alin. (2) şi (3), statul solicitant este responsabil faţă de statul solicitat pentru toate cheltuielile şi toate pierderile suportate în legătură cu acţiunile recunoscute ca fiind nejustificate, în ceea ce priveşte fie fondul creanţei/restanţei, fie valabilitatea titlului emis de autoritatea solicitantă care permite executarea şi/sau aplicarea de măsuri asigurătorii.

Dispoziţii generale aplicabile tuturor tipurilor de cereri de asistenţă
Articolul 46 Formulare-tip şi mijloace de comunicare

(1) Cererile de informaţii în temeiul art.30 alin. (1), cererile de notificare în temeiul art.33 alin. (1), cererile de recuperare în temeiul art.35 alin. (1) sau cererile de măsuri asigurătorii în temeiul art.41 alin. (1) se transmit prin mijloace electronice, utilizându-se un formular-tip, cu excepţia cazurilor în care acest lucru nu este posibil din motive tehnice. În măsura posibilului, aceste formulare se folosesc şi pentru comunicările ulterioare cu privire la cerere.

(2) Titlul uniform care permite executarea în statul solicitat, documentul care permite aplicarea de măsuri asigurătorii în statul solicitant şi celelalte documente prevăzute la art.37 şi 41 se transmit, de asemenea, prin mijloace electronice, cu excepţia cazurilor în care acest lucru nu este posibil din motive tehnice.

(3) Formularul-tip poate fi însoţit, dacă este cazul, de rapoarte, declaraţii şi orice alte documente sau de copii certificate pentru conformitate sau extrase din acestea, care sunt, de asemenea, transmise pe cale electronică, cu excepţia cazurilor în care acest lucru nu este posibil din motive tehnice.

(4) Formularele-tip şi comunicările pe cale electronică pot, de asemenea, să fie utilizate pentru schimbul de informaţii în temeiul  art.33.

(5) Dispoziţiile alin. (1) - (4) nu se aplică informaţiilor şi documentaţiei obţinute prin prezenţa în birourile administrative dintr-un alt stat sau prin participarea la anchetele administrative dintr-un alt stat, potrivit  art.34.

(6) În cazul în care comunicările nu se efectuează pe cale electronică sau prin intermediul formularelor-tip, acest lucru nu va afecta valabilitatea informaţiilor obţinute sau a măsurilor luate pentru executarea cererii de asistenţă.

Articolul 47 Limba utilizată
(1) Toate cererile de asistenţă, formularele-tip pentru notificare şi titlurile uniforme care permit executarea în statul solicitat sunt trimise în limba oficială sau în una dintre limbile oficiale ale statului solicitat sau sunt însoţite de o traducere în una dintre aceste limbi sau în orice altă limbă asupra căreia s-a convenit de comun acord. Faptul că anumite părţi sunt scrise într-o limbă, alta decât limba oficială sau una dintre limbile oficiale ale statului solicitat, nu afectează valabilitatea acestora sau a procedurii, în măsura în care acea limbă este stabilită de comun acord între statele interesate.

(2) Documentele a căror notificare este solicitată potrivit art.33 pot fi transmise autorităţii solicitate într-o limbă oficială a statului solicitant.

(3) În cazul în care o cerere este însoţită de alte documente decât cele prevăzute la alin. (1) şi (2), autoritatea solicitată poate, dacă este necesar, să ceară autorităţii solicitante o traducere a acestor documente în limba oficială sau în una dintre limbile oficiale ale statului solicitat sau în orice altă limbă asupra căreia statele interesate au convenit bilateral.

Articolul 48 Divulgarea informaţiilor şi a documentelor
(1) Informaţiile comunicate sub orice formă, în temeiul prezentului capitol, sunt reglementate de obligaţia păstrării secretului fiscal şi beneficiază de protecţia acordată informaţiilor similare în temeiul legislaţiei naţionale a statului care le-a primit. Astfel de informaţii pot fi utilizate în scopul aplicării de măsuri asigurătorii sau de executare în privinţa creanţelor/restanţelor care intră sub incidenţa prezentului capitol. De asemenea, astfel de informaţii pot fi utilizate pentru evaluarea şi calcularea contribuţiilor obligatorii de asistenţă socială

(2) Statul care furnizează informaţiile permite utilizarea acestora în alte scopuri decât cele prevăzute la alin. (1) în statul care primeşte informaţiile, în cazul în care, în temeiul legislaţiei statului care furnizează informaţiile, acestea pot fi utilizate în scopuri similare.

(3) În cazul în care autoritatea solicitantă sau solicitată consideră că informaţiile obţinute în temeiul prezentului capitol ar putea fi folositoare, în scopurile prevăzute la alin. (1), unui al treilea stat, ea poate să transmită respectivele informaţii acestui al treilea stat, cu condiţia ca transmiterea acestor informaţii să fie conformă cu normele şi procedurile stabilite în prezentul capitol. Aceasta informează statul de la care provin informaţiile cu privire la intenţia sa de a transmite informaţiile respective unui stat terţ. Statul de la care provin informaţiile se poate opune acestei transmiteri a informaţiilor, în termen de 10 zile lucrătoare de la data la care a primit comunicarea din partea statului care doreşte să transmită informaţiile.

(5) Permisiunea de a utiliza, în temeiul alin. (2), informaţii care au fost transmise în temeiul alin. (3) poate fi acordată numai de către statul de unde provin informaţiile.

(6) Informaţiile comunicate sub orice formă în temeiul prezentului capitol pot fi invocate sau utilizate drept probe de toate autorităţile din statul care primeşte informaţiile, pe aceeaşi bază ca şi informaţiile similare obţinute în respectivul stat.

Secţiunea V Dispoziţii finale
Articolul 49 Aplicarea altor acorduri privind asistenţa
(1) Prezentul capitol nu aduce atingere îndeplinirii niciunei obligaţii de furnizare de asistenţă mai extinsă, care decurge din acorduri sau înţelegeri bilaterale ori multilaterale, inclusiv în domeniul notificării actelor judiciare sau extrajudiciare.

(2) Atunci când acordă asistenţă reciprocă mai extinsă în temeiul unui acord sau al unei înţelegeri bilateral/bilaterale ori multilateral/multilaterale, Republica Moldova poate utiliza reţeaua de comunicaţii reglementată de prezentul capitol.

Articolul 50 Raportare

(1) Republica Moldova, prin intermediul biroului central de legătură, generalizează anual, cel târziu până la 31 martie a anului următor şi raportează la cerere, informaţia cu privire la următoarele:

a) numărul de cereri de informaţii, de comunicare şi de recuperare sau de măsuri asigurătorii transmise altor state solicitate şi primite de la alte state solicitante în fiecare an;

b) valoarea creanţelor/restanţelor pentru care se solicită asistenţă pentru recuperare şi sumele recuperate.

(2) Republica Moldova, prin intermediul biroului central de legătură, poate furniza, de asemenea, orice alte informaţii care ar putea fi folositoare pentru a evalua asistenţa reciprocă oferită în temeiul prezentului capitol.”.

Art. IX. – Articolul 5 din Legea nr.1569-XV din 20 decembrie 2002 cu privire la modul de introducere şi scoatere a bunurilor de pe teritoriul Republicii Moldova de către persoanele fizice (Monitorul Oficial al Republicii Moldova din 31 decembrie 2002), cu modificările şi completările ulterioare, se completează cu alineatul (6) cu următorul cuprins:

„(6) Bunurile destinate activităţii în domeniul comerțului cu amănuntul pot fi declarate în regim vamal de import numai de către persoanele fizice ce desfăşoară activităţi independente, conform art.5 pct.361) din Codul fiscal, înregistrate în modul stabilit. La importul acestor bunuri se vor achita drepturile de import. Importul se va permite doar pentru mărfurile care fac obiectul de activitate desfăşurată în comerţul cu amănuntul de către persoanele fizice ce desfășoară activităţi independente.”.
Art.X. - Anexa de la articolul I al Legii privind aprobarea Nomenclaturii combinate a mărfurilor nr.172 din 25 iulie 2014 (Monitorul Oficial al Republicii Moldova, 2014, nr.231-237, art.529), cu modificările ulterioare, se modifică şi se completează după cum urmează:
1. la poziţiile tarifare 0201 10 000, 0201 20 200, 0201 20 300, 0201 20 500, 0201 20 900 şi 0201 30 000, textul „20% + 200 euro/t” se înlocuieşte cu textul „20%+200 euro/t; max.35%”;

la poziţia tarifară 0202 10 000  textul „20%+150 euro/t” se înlocuieşte cu textul „20%+150 euro/t; max.25%”;

la poziţiile tarifare 0202 20 100, 0202 20 300, 0202 20 500, 0202 20 900, 0202 30 100, 0202 30 500 şi 0202 30 900,  textul „20%+150 euro/t” înlocuieşte cu textul „20%+150 euro/t; max.30%”;

la poziţiile tarifare 020311100, 020311900, 020312110, 020312190, 020312900,  020319110, 020319130, 020319150, 020319550, 020319590, 020319900, 020321100, 020321900, 020322110, 020322190 şi 020322900, textul „20%+200 euro/t” se înlocuieşte cu textul „20% + 200 euro/t; max.25%”;

la poziţiile tarifare 020329110, 020329130, 020329150, 020329550, 020329590 şi 020329900, textul „10%+200 euro/t” se înlocuieşte cu textul „10%+200 euro/t; max.15%”;

la poziţiile tarifare „020711100, 020711300, 020711900, 020713100, 020713200, 020713300, 020713400, 020713500, 020713600, 020713700, 020713910 şi 020713990, textul „20%+100 euro/t” se înlocuieşte cu textul „20% + 100 euro/t; max.30%”;

la poziţiile tarifare 020712100, 020712900, 020714100, 020714200, 020714300, 020714400, 020714500, 020714600, 020714700, 020714910 şi 020714990, textul „15%+100 euro/t” se înlocuieşte cu textul „15% + 100 euro/t; max.20%”;

la poziţiile tarifare „020724100, 020724900, 020726100, 020726200, 020726300, 020726400, 020726500, 020726600, 020726700, 020726800, 020726910 şi 020726990, textul „20%+100 euro/t” se înlocuieşte cu textul „20% + 100 euro/t; max.35%”;

la poziţiile tarifare „020724100, 020724900, 020726100, 020726200, 020726300, 020726400, 020726500, 020726600, 020726700, 020726800, 020726910 şi 020726990, textul „20%+100 euro/t” se înlocuieşte cu textul „20% + 100 euro/t; max.35%”;

la poziţiile tarifare „020725100, 020725900, 020727100, 020727200, 020727300, 020727400, 020727500, 020727600, 020727700, 020727800, 020727910 şi 020727990 textul „20%+100 euro/t” se înlocuieşte cu textul „20% + 100 euro/t; max.25%”;

la poziţiile tarifare 040510110, 040510190, 040510300, 040510500 şi 040510900, textul „15%+500 euro/t” se înlocuieşte cu textul „15% + 500 euro/t; max25%”.

2. Rîndul de la poziţia tarifară 4907 00 100 va avea următorul cuprins:

	4907 00 100
	– Timbre poştale, timbre fiscale şi similare

3. La Notă la Capitolul 22, textul „şi 220890” se înlocuieşte cu textul „şi 220890910”.
4. La Notă la Capitolul 84 punctul 3 va avea următorul cuprins:
„3. pentru motoarele altor tipuri de autovehicule – 15% din valoarea în vamă, cu excepţia motoarelor de la subpoziţiile tarifare 8407 31, 8407 32, 8407 33, 8407 34 şi 8408 20 destinate propulsiei motocultoarelor de la subpoziţia tarifară 8701 10, pentru care taxa vamală constituie 0 %.”.
5. În denumirea mărfii de la poziţia tarifară 8433, cuvintele „maşini pentru curăţat sau sortat ouă, fructe sau alte produse agricole, altele decît maşinile şi aparatele de la poziţia 8437” se înlocuiesc cu cuvintele „maşini pentru curăţat, sortat sau triat ouă, fructe sau alte produse agricole, altele decît maşinile şi aparatele de la poziţia 8437”.
6. Denumirea mărfii de la subpoziţia tarifară 8436 91 000 va avea următorul cuprins:

„--Maşini, utilaje pentru avicultură sau incubatoare şi clocitoare”.

7. La Capitolul 87 Note de capitol punctul 2, după cuvîntul ,,vehicule” se introduce textul ,, , echipamente”.
Art. XI. – (1) Prin derogare de la prevederile articolului 7 alineatul (11) din Codul fiscal, prezenta lege intră în vigoare la 1 ianuarie 2017, cu excepția Articolul I punctul 56 referitor la articolul 92 alineatul (3) care se pune în aplicare la 1 ianuarie 2018. Prevederile art.92 alin.(3) din Codul fiscal ce întră în vigoare la 01.01.2018 se vor aplica pentru perioadele începînd cu 2017.
(2) Guvernul, în termen de 6 luni, va aduce actele sale normative în concordanță cu prezenta lege. Actele normative ale Guvernului rămîn în vigoare pînă la intrarea în vigoare a normelor aprobate de Ministerul Finanțelor.

